
GYLDENDALSKE  BOGHANDEL 
NORDISK  FORLAG 

KØBENHAVN    OG    KKISTIANIA 
1906 


FR.  BAGGES  KGL.  HOF-BOGTRYKKERI 
KØBENHAVN 


I. 

De  ædelig  Jomfruer  fristed  Kaar,  der  ej 

var  gode  og  blide, 
Men  Hvilen  fanger  en  Gang   hver  Sjæl, 

der  her  paa  Jorden  maa  lide. 

Det  var  i  Aaret  efter  Guds  Byrd  1247. 

En  kold  Aprildag  var  det,  med  Vesten- 
vind og  høj,  klar  Solskinsluft.  Stolt  og  an- 
selig nok  at  skue  laa  den  af  Kong  Niels  op- 
førte Borg  deroppe  paa  Banken  ved  Nibs- 
aaens  sydlige  Bred  og  knejste  som  en  Kæmpe 
over  den  ældgamle  Stad  Ribe,  der  havde 
en  ikke  ringe  Udstrækning  med  dens  mange 
Kirker  og  Klostre,  hvis  vidtløftige  Bygnin- 
ger ragede  frem  imellem  Borgernes  smaa 
lerklinede  Huse  med  Kaalhaverne  foran. 

Det  stærkt  befæstede  Slot  dannede  et  sik- 
kert Værn  mod  alle  Angreb  fra  Søen,  hvad 
der  betydeligt  havde  fremmet  Byens  Skibs- 
fart og  udbredte  Handel ;  Fartøjer  fra  frem- 
mede Lande  løb  stadig   ind  og   ud  af  Hav- 

uen,  og  de  store  Klostre  baade  af  Domini- 
kanernes og  Franziskanernes  Orden,  Gilde- 
husene og  Tilstedeværelsen  af  de  talrige 
gejstlige  med  deres  rige  Indtægter  bidrog 
yderligere  til  at  øge  Byens  Velstand,  saa  at 
Ribe,  hvis  første  Oprindelse  taber  sig  i  den 
graa  Oldtid,  paa  dette  Tidspunkt  med  Rette 
kunde  regnes  for  en  af  de  anseligste  og 
mest  blomstrende  Stæder  i  hele  Norden. 

Men  de  gyldne  Dage,  da  Kong  Valdemar 
Sejer  holdt  Hof  paa  Riberhus,  var  forbi. 

Seks  Aar  var  det  nu  siden,  at  han  havde 
lukket  sine  Øjne  og  hans  Søn  Erik,  stolt 
Bengærds  førstefødte,  havde  besteget  Dan- 
marks Trone.  Ærlig  nok  havde  Erik  Valde- 
marsøn stræbt  at  fuldføre  det  Storværk, 
hans  Fader  havde  begyndt,  men  kun  lidet 
var  det  lykkedes  ham.  Den  Tid  han  havde 
studeret  ved  Højskolen  i  Paris  havde  givet 
ham  Smag  for  Sydens  lettere,  mere  dannede 
og  forfinede  Sæder;  men  skønt  han  var  tap- 
per, ridderlig  og  beleven,  vennesæl  og  gav- 
mild indtil  Ødselhed,  fattedes  der  ham  dog 
Faderens  rige  Evner,  hans  Fasthed  og  skarpe 
Ørneblik,  og  Fejder  og  Uenigheder  med 
hans  Brødre  optog  det  meste  af  hans  Tid. 
Især  lod  den  urolige  Abel,  Sønderjyllands 
Hertug,  ham  aldrig  i  Fred,  men  klagede 
idelig  over  lidte  Forurettelser,  fremkom  ide- 
lig med  nye  Fordringer,  og   Erik   var  saa 


vist  ikke  Manden,  der  evnede  at  holde  ham 
Stangen  og  sætte  en  Stopper  for  hans  An- 
masselser. 

Nu  ud  paa  Vaaren  var  han  borte  fra 
Ribe  i  Anliggender,  der  gjaldt  den  sidste 
Tvist  mellem  ham  og  Abel,  og  Dronning 
Jutta,  der  ventede  sin  Nedkomst,  sad  tilbage 
paa  Borgen  med  sine  tre  smaa  Døtre. 

Solen  tittede  kun  sparsomt  ned  i  den 
skumle  Borggaard,  der  var  dyb  og  mørk 
som  en  Brønd,  indesluttet  af  de  høje,  favne- 
tykke Mure,  og  kun  faa  var  de  Straaler,  der 
trængte  ind  gennem  de  smaa  Vindusglugger 
i  Fruerstuen,  hvor  Dronningen,  der  var  i 
sidste  Maaned  af  sit  Svangerskab,  laa  hen- 
slængt paa  Løjbænken  med  et  Silketæppe 
bredt  over  sig  og  klagede  ynkeligt  over 
Hovedværk,  mens  hun  gabede  af  Kedsom- 
hed. Et  Par  Terner  slog  Væven  og  nynnede 
paa  en  Vise,  som  de  dog  afbrød,  hver  Gang 
Dronningen  drog  et  af  sine  smaa,  utaalmo- 
dige  Suk,  og  de  to  ældste  Kongedøtre,  Sraaa- 
piger  paa  fem  og  seks  Aar,  løb  omkring  og 
legede  med  deres  Dukker. 

Hertug  Albert  af  Sachsens  Datter,  der 
delte  Tronen  med  Erik  Valdemarsøn,  var 
fager  baade  af  Aasyn  og  Skikkelse.  Hun 
elskede  Pynt  og  Pragt,  og  var  lige  saa  mild 
og  vennesæl,  men  ogsaa  lige  saa  svag  og 
let  af  Sind  som  hendes  .Egteherre:  de  var 


givet  i  Ægteskab  tilsammen  i  deres  tidlige 
Ungdom,  og  havde  levet  et  saare  lykkeligt 
Liv  ved  hinandens  Side;  men  nu  i  Alvorens 
Dage  var  det  kun  slet  bevendt  med  Fru 
Juttas  Mod  og  Styrke,  hun  trivedes  bedst  i 
Solskin  og  sank  sammen,  da  Prøvelserne 
ramte  hende. 

„Saa  støjende  I  er,  Ingeborg  og  Sofie," 
klynkede  hun,  .,kan  I  da  ej  forliges  — u 

„Jo,  men  Jutta  skreg,  for  hun  vilde  have 
Sofies  Dukke  med  Guldkronen,  og  nu  har 
hun  revet  Hovedet  af  den,"  forklarede  Inge- 
borg, mens  Sofie  stod  og  græd  med  sin  ho- 
vedløse Dukke  i  Haanden  og  truede  ad  den 
lille  Søster,  der  hoppede  og  skreg  paa  sin 
Ammes  Arm. 

I  det  samme  blev  Døren  til  Fruerstuen 
reven  op,  og  Dronningens  Kammersvend 
viste  sig  med  et  forskræmt  Aasyn. 

„Eders  Xaade  —  Kuren  melder  fra  Port- 
taarnet,  at  en  Skare  Krigsfolk  under  Hertug 
Abels  Banner  rykker  frem  mod  Staden  Syd 
fra.u 

Dronningen  fo'r  op  fra  Løjbænken.  „Krist 
og  vor  Frue  —  hvad  skal  det  sige?  Kongen 
er  draget  af  for  at  møde  sin  Broder  og  faa 
Striden  bilagt  i  Mindelighed,  hvi  kommer 
da  nu  Hertugen  hid  med  en  Hær?  Hvor  er 
Bidder  Niels?"  ..Her,  eders  Xaade,"  sagde 
en  gammel  arret  og  furet  Ridder,  som  var 

traadt  ind  fra  Drabantsalen.  Det  var  Niels 
Algotsøn,  en  af  Kong  Eriks  mest  prøvede 
og  betroede  Mænd,  hvem  Befalingen  over 
Slottet  var  overdraget  i  hans  Herres  Fra- 
værelse. 

„Ak,  Ridder  Niels,  mener  I,  at  Hertugen 
nærmer  sig  i  nogen  krigersk  Hensigt  just 
nu,  hvor  Kongen  søger  Forsoning  med  sine 
Brødre?-  raabte  Fru  Jutta  ham  i  Møde. 

r Næsten  frygter  jeg,  at  Sammenkomsten 
mellem  Kongen  og  hans  Brødre  ej  er  falden 
fredsommeligt  ud,  eders  Naade,  eller  —  at 
de  slet  ikke  er  mødtes,  og  at  Hertugen  og 
Junker  Kristoffer,  der  efter  Forliget  i  Sles- 
vig stedse  hænger  ham  i  Halen,  ej  har  villet 
afvente  Kongens  Komme,  og  nu  vil  sætte 
deres  Fordringer  igennem  med  Magt.  Men 
vi  er  rede  her  paa  Riberhus  til  at  gøre 
Modstand  til  det  yderste. u 

.Med  saa  ringe  en  Besætning,  som  er  ladt 
her  tilbage  — "  Dronningen  kastede  et  angst- 
fuldt Blik  til  Vindusgluggerne,  der  sad  højt 
oppe  i  de  favnetykke  Mure  —  var  det  alt 
Vaabengny,  der  hørtes  udenfor? 

„Er  Besætningen  end  ej  stor,  saa  kan 
eders  Naade  dog  trygt  lide  paa  den,  hver 
eneste  Mand  er  Kong  Erik  hengiven  og  vil 
heller  lade  sig  hugge  sønder  end  svige  ham, 
det  tør  jeg  staa  inde  for  —  Resten  faar  vi 

lade  den  Konge  om,  som  er  mægtigere  end 
Alverdens  Fyrster  og  Herrer.'- 

Den  gamle  Ridder  skyndte  sig  af  Sted  for 
at  give  sine  Befalinger.  Bueskytterne  med 
deres  Armbrøster  blev  posteret  ved  Skyde- 
hullerne, og  Hellebardisterne  var  opstillede 
inden  for  den  inderste  Ringmur  —  de  gamle 
arrede  Karle,  der  mangen  Gang  havde  kæm- 
pet under  Kong  Valdemar,  svor,  at  kom 
Hertug  Abel  som  Fjende,  da  skulde  han  faa 
sig  en  varm  Bekomst!  Inden  ret  længe  holdt 
han  og  Junker  Kristoffer  foran  Slottet.  I 
Kongens  Navn  befalede  de,  at  Vindebroen 
skulde  nedlades  og  Borgens  Porte  aabnes 
for  dem  og  deres  Mænd;  men  Niels  Algotsøn 
lod  dertil  svare,  at  han  i  Kongens  Fravær 
var  bemyndiget  til  at  nægte  det,  eftersom 
de  indfandt  sig  med  saa  stor  en  væbnet 
Skare.  Da  hævede  Abel  truende  Haanden  og 
erklærede,  at  saa  fik  han  tiltvinge  sig  Ad- 
gang med  Magt,  hvorefter  han  lod  blæse  til 
Angreb. 

Og  nu  formørkes  Luften  af  Pile  og  Kaste- 
spyd —  Hertugen  lader  sætte  Stormstiger 
til  Murene,  for  at  hans  Mænd  kan  besætte 
Udenværkerne,  men  Bueskytterne,  der  dæk 
kes  af  de  høje  Brystværn,  sender  en  Pile- 
regn ned  over  dem.  Fra  alle  Sider  trænges 
Angriberne  tilbage;  da  høres  omsider  et 
dundrende  Brag  —  en  dristig  Flok  er  uden 

at  ænse  Pileregnen  og  Stenkastene  trængt 
over  Graven,  har  løsnet  Vindebroens  Kæder 
og  firet  den  ned,  og  nu  stormer  de  her- 
tugelige Knægte  over  Broen  og  gennem 
Porttaarnet  ind  i  Borggaarden,  hvor  det  kom- 
mer til  en  vild  og  blodig  Kamp,  for  Kong 
Kriks  Mænd  viger  lige  saa  lidt  som  An- 
griberne. 

Lanser  og  Hellebarder  blinker,  tunge  Slag- 
sværd krydser  hinanden,  og  midt  i  Kamp- 
bulderet høres  Hertug  Abels  myndige  Bøst. 
Endnu  en  Stund  holder  Kong  Eriks  tapre 
Mænd  Stand,  men  Overmagten  er  for  stor, 
og  da  Middagssolen  staar  paa  Himlen  er 
Abel  Herre  over  Riberhus,  hvor  hans  Vugge 
stod  og  hvor  han  engang  færdedes  i  Enig- 
hed og  barnlige  Lege  med  den  Broder,  han 
nu  bekriger.  Hvor  engang  hans  lette  Barne- 
fjed traadte,  gaar  Vejen  nu  gennem  Strømme 
af  Blod  —  tænker  han  derpaa,  den  barske 
Mand  med  det  skumle  Aasyn,  da  hans  Ban- 
ner nu  vajer  over  Porttaarnet,  mens  han 
stirrer  paa  de  faldne  trindt  omkring  sig, 
og  lytter  til  de  saaredes  Stønnen  og  Jamren, 
og  mens  han  skrider  op  ad  den  mørke, 
stejle  Taarntrappe,  der  fører  til  de  konge- 
lige Rum? 

Fru  Jutta  staar  hvid  om  Kind  i  Fruer- 
stuen med  sine  tre  smaa  Døtre  trykket  op 
til  sig,   da  Døren   bliver  stødt  op    og  Abel 

viser  sig  paa  Tærskelen.  Det  mindste  Barn, 
liden  Jutta,  skriger  af  Skræk  ved  Synet  af 
den  harniskklædte  Skikkelse  med  den  sorte 
Fjerbusk  paa  Hjælmen,  og  Jomfruer  og  Ter- 
ner flokker  sig  sammen  i  et  Hjørne;  men 
Abel  skrider  frem  og  standser  foran  sin 
Broderkone. 

„Dronning  Jutta,"  siger  han  og  slaar  op 
med  Haanden,  „min  Broders  Mænd  har 
nægtet  at  aabne  Borgens  Porte  for  mig,  der 
kommer  hid  som  hans  Gæst  —  ihvorvel 
uindbuden  denne  Gang ;  for  denne  formaste- 
lige Opførsel  mod  Slesvigs  Fyrste,  kræver 
jeg  Kong  Erik  selv  til  Regnskab,  og  ikke 
viger  jeg  Pladsen  for  nogen  nu,  da  Riber- 
hus  og  Staden  er  i  mine  Hænder." 

„Naar  Du  faar  talt  med  din  Broder,  vil 
Du  fatte  andre  Tanker,  kære  Herre  —  Krist 
give,  Du  kendte  Eriks  rette  Sindelag  imod 
Dig  -■ 

„Hans  Sindelag  imod  mig?"  ler  Abel  haan- 
ligt.  „Ja  vist,  vi  kender  hinanden  fra  Barn- 
dommen, den  store  vilde  han  stedse  være 
—  og  den  ædelmodige!  Nys  hed  det  sig,  at 
han  drog  ud  for  at  forsone  sig  med  mig, 
Bud  skikkede  han  mig  derom,  men  jeg  traf 
ham  ej,  og  nu,  da  jeg  kommer  hid,  finder 
jeg  Borgen  spærret  for  mig  paa  fjendtlig 
Vis  —  skal  det  kaldes  broderlig  Adfærd  ?" 

„Tøv  forinden  Du  dømmer,  Abel!" 

Den  morke  Mand  stirrer  med  rynkede 
Bryn  paa  den  fagre  Kvinde,  der  ydmygt 
bedende  har  foldet  Hænderne,  hun  har 
stedse  været  lig  et  skrøbeligt  Stykke  Lege- 
tøj, synes  han,  en  pyntet  Dukke,  svag  og 
viljeløs  —  og  han  lider  ikke  klynkende  Kvin- 
der. ..Tøve  —  ja  vist,  men  jeg  har  ej  Stunder 
at  tøve,  hverken  efter  Erik  eller  for  at  lytte 
til  Kvindetale.  Vi  træffes  vel,  han  og  jeg, 
nu  drager  jeg  videre  fort,  men  lader  Kri- 
stoffer blive  her  som  Befalingsmand,  og  vil 
Erik  have  Riberhus  tilbage,  maa  han  gøre 
som  jeg  i  Dag,  med  det  gode  faar  han 
det  ej." 

„Og  mine  Børn  —  jeg  selv  —  er  vi  dine 
Fanger?" 

rDu  kan  kalde  det  hvad  Du  vil,  Dron- 
ning Jutta  af  Danmark.  Du  kan  forblive  her 
indtil  Du  har  født  det  Barn,  Du  venter, 
men  dine  tvende  ældste  Døtre  tager  jeg  med 
mig;  dem  skal  intet  ondt  vederfares,  men 
jeg  beholder  dem  som  Gisler,  indtil  Regn- 
skabet mellem  Erik  og  mig  er  gjort  op  — 
og  hermed  Gud  befalet." 

Dronningen  svarer  ikke,  hun  er  sunken 
afmægtig  om  paa  Løjbænken. 

Men  da  Abel  atter  drager  bort  fra  Riber- 
hus, fører  han  baade  Niels  Bengtsøn  og  Ær- 
kebisp Esger  samt  flere  af  Eriks  bedste 
Mænd  med  sig  som  Fanger,    og  i  en  Karm 

sidder  begge  de  smaa  Kongedøtre  bitterlig 
grædende,  og  trykker  sig  rystende  og  bæ- 
vende af  Skræk  tæt  op  til  hinanden.  — 

Hvorfor  vil  den  skumle  Farbroder  tage 
dem  bort  fra  Hjemmet  og  deres  Moder? 
Hvad  skal  der  ske  med  dem,  og  hvor  vil 
han  føre  dem  hen? 

„Gudfader  i  Himlen  vil  nok  tage  sig  af 
os,  naar  vor  Fader  her  ikke  kan,"  trøster 
Ingeborg  sin  mindre  Søster;  men  Sofie  kan 
kun  hulke  og  græde,  og  da  Mørket  falder 
paa,  græder  de  sig  omsider  i  Søvn  i  hin- 
andens Arme,  og  glemmer  for  en  Stund 
deres  Angst  og  bitre  Sorg,  den  første,  der 
har  ramt  deres  Barnehjerter. 


Stor  var  Kong  Eriks  Forbitrelse,  da  han 
spurgte,  at  Riberhus  var  i  hans  oprørske 
Brødres  Hænder  og  to  af  hans  smaa  Døtre 
bortslæbt  i  Fangenskab  af  Abel. 

Han  traf  ufortøvet  Anstalter  til  at  drage 
de  skyldige  til  Ansvar,  og  det  varede  da 
heller  ikke  længe,  inden  Kristoffer  faldt  til 
Føje;  men  Abel  satte  sig  som  sædvanlig  paa 
den  høje  Hest,  og  vidste  at  vende  og  dreje 
det  saaledes,  at  det  saa'  ud,  som  om  det 
var  ham,  der  havde  lidt  Uret. 

Det   var  Erik,   som    først  havde  begvndt 

Striden,  den  Gang  han  var  falden  ind  i 
Holsten  for,  stottet  af  de  nordtyske  Fyrster, 
at  erobre  det  tilbage  for  Kronen,  erklærede 
han;  at  han,  Abel,  som  Formynder  for  de 
unge  holstenske  Grever,  med  hvis  Søster, 
Mechtild,  han  var  gift,  havde  søgt  at  hindre 
det,  kunde  vel  ingen  dadle  ham  for,  han 
handlede  jo  kun  til  Gunst  for  de  umyndige, 
eftersom  hans  Konefader,  Grev  Adolf  af 
Holsten,  havde  nedlagt  Regeringen  for  at 
klostergive  sig.  Men  fra  den  Stund  havde 
Erik  været  ham  fjendsk,  han  stod  ham  imod 
hvor  han  kunde,  og  glemte  at  han,  Abel, 
var  dansk  Kongesøn  saavel  som  han  selv, 
der  vel  maatte  have  Retten  til  at  tage,  hvad 
der  tilkom  ham,  naar  det  nægtedes  ham 
godvillig. 

Ikke  faa  af  Rigets  Stormænd  stod  da  og- 
saa  paa  den  listige  Abels  Side,  og  Lybæk- 
kerne, med  hvem  han  havde  sluttet  For- 
bund, sendte  en  Flaade  mod  Hafn,  og  hær- 
gede og  afbrændte  Borgen  og  en  Del  af 
Staden,  inden  Kongen  kunde  komme  den 
til  Undsætning  Men  Krik,  der  alt  ved  Jule- 
tid havde  indtaget  flere  af  Abels  Besiddel- 
ser og  tvunget  ham  til  at  udlevere  hans 
smaa  Døtre,  fo'r  nu  frem  med  stor  Kraft; 
han  vandt  Kristoffer  for  sig  ved  at  skanke 
ham  Øen  Femern  som  Len,  og  rykkede 
saa  paa  ny  ind  i  Sønderjylland,  indtog  denne 

Gang  Byen  Slesvig  og  gjorde  endogsaa  Ind- 
fald i  Holsten. 

Da  hændte  det,  at  hans  og  Abels  eneste 
Søster,  Markgrevinde  Sofie  af  Brandenborg, 
som  havde  givet  sig  paa  Vej  for  at  mægle 
Fred  og  Forlig  mellem  Brødrene,  nedkom 
for  tidligt  i  Flensborg  og  maatte  bøde  med 
Livet  for  sin  søsterlige  Kærlighed.  Der  ind- 
traadte  derved  en  Stilstand  i  den  usalige 
Broderkrig,  og  Abel  aflagde,  om  end  kun 
nødtvungen,  Hyldingsed  til  sin  Konge,  mens 
han  dog  i  sit  stille  Sind,  mere  hadefuld  end 
nogen  Tid  tilforn,  pønsede  paa  Oprejsning, 
og  sluttede  sig  nærmere  til  sine  tyske  Fræn- 
der og  Venner. 


II. 

Kong  Erik  var  hele  det  følgende  Aar  op- 
taget af  det  længe  paatænkte  Korstog  til  Est- 
land. Skatten,  den  saakaldte  Plovskat,  som 
han,  for  at  skaffe  Midler  til  Udrustningerne, 
maatte  paalægge  Folket,  havde  vakt  stor 
Misfornøjelse,  ja  i  Skaane  var  saagar  en 
Opstand  udbrudt;  men  ud  paa  Vaaren  1249 
gik  Toget  dog  for  sig,  og  Erik  havde  til 
Slut  virkelig  opnaaet  at  faa  Danmarks  Ret 
til  Estland  anerkendt.  Nu  sad  han  hjemme 
i  Fred  og  Ro,  og  holdt  som  sædvanlig  Hof 
paa  Riberhus,  hvor  Dronning  Jutta,  der 
sidste  Gang  var  nedkommen  med  et  død- 
født Drengebarn,  havde  skænket  sin  Ægte- 
herre den  fjerde  Datter. 

Men  Tiden  for  det  store  Opgør  mellem 
Brødrene  nærmede  sig. 

Ud  paa  Sommeren  1250  var  det,  at  der  ind- 
løb Melding  om,  hvorlunde  de  holstenske 
Grever   og    deres   Forbundsfæller   rykkede 

Marie  Henckel :  I'rik  Plm  pennings  Dotre.  '1 

mod  Rendsborg,  denne  sidste  Besiddelse  i 
Holsten,  der  var  levnet  Dankongen  efter 
det  ulykkelige  Slag  ved  Bornhøved. 

„Drag  ikke  did,  kære  Husbond  og  Herre," 
bad  Fru  Jutta.  „Vær  sikker  paa,  at  der  spin- 
des nye  Rænker  af  din  Broder,  og  bæres 
det  mig  for,  at  en  Ulykke  vil  times  Dig  paa 
denne  Fart." 

Men  Erik  var,  trods  sin  Mangel  paa  Fast- 
hed og  sine  øvrige  Fejl,  for  højsindet  til 
at  tro  paa,  at  hans  Broder  her  skulde  spille 
under  Dække  med  hans  Fjender. 

„I  faar  dog  betænke,  Herre  Konge,  at  For- 
liget fra  Hertugens  Side  kun  var  nødtvun- 
gent," sagde  Niels  Algotsøn,  „og  at  han  ej 
tidligere  har  været  bange  for  at  bryde  de 
Løfter,  han  gav." 

Kongen  rystede  paa  Hovedet.  „Mistillid  i 
Utide  sætter  kun  ondt  Blod,  Niels.  Efter 
Abels  Ønske  gæster  jeg  ham  nu  i  Slesvig 
paa  Vejen  til  Rendsborg,  hvis  Forsvar  den 
gæve  Henrik  Æmeltorp  leder,  indtil  jeg  selv 
kommer  —  Resten  faar  vi  sætte  i  Gud  den 
almægtiges  Haand." 

Ridder  Niels,  der  delte  Dronningens  Frygt, 
maatte  dog  hele  Tiden  tænke  paa  den  Drøm 
Kongen  havde  haft  paa  Toget  til  Estland, 
da  han  saa'  den  myrdede  Kong  Weneeslav 
af  Bøhmen,  der  i  sin  Tid  var  falden  for 
Broderhaand,   staa  for  sig  og  forkynde  sig 

en  lignende  Død,  og  det  var  ikke  uden 
bange  Anelser,  at  han  saa'  sin  Herre  drage 
til  dette  Stævne  med  sin  Broder. 

En  smuk,  anselig  Herre,  ikke  ulig  sin  høje 
Fader,  var  Erik  Valdemarsøn,  som  han  en 
solklar  Morgenstund  for  sidste  Gang  red  ud 
fra  Riberhus,  hvor  Fru  Jutta  og  hans  smaa 
Døtre  fra  Svalen  tilviftede  ham  deres  Far- 
vel, og  mild  og  naadig  var  den  Hilsen  han 
gav  de  brave  Ribe  Borgere,  der  til  Afsked 
llokkedes  om  ham.  For  vel  knurrede  hans 
Undersaatter  ofte  over  de  svære  Skatter  og 
den  megen  Krig  og  Ufred,  og  den  højere 
Gejstlighed,  som  ikke  berigedes  nok  under 
hans  Regimente,  pustede  til  Ilden;  men  den 
Pragt  og  Ridderlighed,  hvormed  han  førte 
sig,  blændede  Mængden,  og  hans  Mildhed 
og  Gavmildhed  vandt  ham  Hjerterne,  saa 
at  der  vel  i  denne  Stund  ikke  var  mange, 
som  ikke  undte  ham  at  fange  Held  over 
sine  Fjender,  og  som  ikke  opsendte  en  Bøn 
for  hans  lvkkelige  Tilbagekomst. 


Det  var  om  Aftenen  d.  9de  August. 

Paa  Hertug  Abels  Borg,  det  gamle  Jørgens- 
borg,  der  laa  paa  en  af  de  smaa  Øer  i  Slien, 
forbunden  med  Slesvig  By  ved  en  smal 
Dæmning  og  en  Plankebro,  sad  Kong  Erik 

og  legede  Skaktavl  med  den  holstenske 
Bidder  Heinrich  von  Kirehwerder;  Niels 
Algotson  og  de  andre  danske  Mænd  var 
bleven  fjernede  fra  Hallen  af  Hertugens 
Kammersvend  Tyge  Bolt. 

Men  frem  og  tilbage  over  Gulvet  gik  Abel 
selv,  og  af  og  til  strejfede  hans  skulende 
Blik  Broderen,  som  sad  frejdig  og  tillids- 
fuld ved  Bordet  derhenne  —  en  Gæst,  der 
fremfor  nogen  burde  være  ham  hellig. 

Abel  var  hverken  saa  smuk  eller  anselig 
af  Ydre  som  Erik.  Det  haarde,  barske  Aa- 
syn  med  det  mørke,  uroligt  flakkende  Blik, 
var  hverken  kongeligt  eller  mildt,  den  hele 
Skikkelse  med  det  lidt  ludende  Hoved  havde 
noget  stift  og  kantet,  og  som  han  gik  der 
med  korslagte  Arme,  grublende  og  med 
rynket  Pande,  tog  han  sig  ingenlunde  ud  til 
sin  Fordel. 

.Hvi  tager  Du  ej  Sæde  hos  mig,  Abel?" 
spurgte  Kongen  omsider  noget  utaalmodig. 
..Mig  tykkes  vi  to  vel  kan  have  mangt  og 
meget  at  tales  ved  om." 

.Kanske  —  bedre  kanske  dog  om  vi  lod 
det  fare,"  lod  Abels  Svar,  men  han  satte 
sig  dog  i  Nærheden  af  Bordet.  „Da  Du  sidst 
gæstede  Staden  her,  Erik,  var  det  ej  paa 
saa  fredelig  en  Vis  som  nu,  hvad  jeg  ingen- 
lunde har  glemt." 

..Forsøg  det  dog,  Abel,  forsøg  at  glemme/ 

sagde  Erik  godmodig.  ,Lad  os  være  Venner 
som  tilforn,  og   skuf  ej  Tilliden,  jeg   viste 

Dig.- 

„Men  Du  —  Du  skuffede  dog  ellers  mig. 
den  Gang  Du  lod  den  storpralende  Henrik 
/Emeltorp,  som  nu  raader  i  Hen 
skalte  og  valte  her  i  Slesvig,  som  han  fandt 
for  godt,  og  da  min  egen  Datter  Sofia  maatte 
undvige  herfra,  forklædt  som  en  ussel  Bor- 
gertos, for  ej  at  geraade  i  hans  Hænder." 

.Deri  havde  min  brave  Æméttørp  saa  vist 
ingen  Skyld,  ingen  Sinde  vilde  han  have 
tilføjet  din  Datter  nogen  Men  og  Tort. 
endog  han  kanske  kunde  haft  Grund  til  at 
tænke,  at  det  kun  var  Gengæld  for  mine 
Smaapiger,  dem  Du  slæbte  mc 
Ribe  og  holdt  i  Fangenskab  paa  Se_ 
—  Men  lad  nu  det  være  godt  —  var  jeg 
Skyld  i  at  Sofia  maatte  gaa  herfra  foruden 
Sko,  da  har  jeg  vel  Raad  at  skænke  hende 
et  Par  igen,  formener  jeg 

-Ingen  Sinde  skal  det  komme  dertil  — 
byder  Du  nu  din  Broder  Almisse,  Erik 
Valdemarsøn?*  raabte  Abel  og  sprang  op. 
-For  længe  har  jeg  taalt  dit  Hovmod,  nu 
skal  det  ved  min  Helgen  have  en  Ende  —  ■ 

-Truer  Du?~  Kong  Eriks  Læber  dirrede. 
.Abel,  Abel,  est  Du  da  alligevel  en  For- 
ræder? Pønser  Du  tillige  med  de  holstenske 


Grever  og  mine  andre  Fjender  virkelig  paa 
Svig  og  ondt  imod  din  Konge?" 

..Min  Konge  —  ja,  Konge  est  Du,  men  en 
svag  og  ussel  Hersker  har  Du  været  alle 
dine  Dage,  Du,  der  som  den  førstfødte  vel 
fik  Retten,  men  ingenlunde  Evnen  til  at 
bære  Kronen!  Hvi  skal  jeg  stedse  staa  til- 
bage for  Dig?" 

„Om  der  er  gjort  Dig  Uret,  da  lad  Gud  i 
Himlen  og  mit  Folk  dømme  os  imellem. 
Men  dit  Øje  gløder  vildt  og  hadefuldt  — 
og  hvor  er  alle  mine  Mænd?  —  Krist  og 
vor  Frue,  hvad  har  Du  i  Sinde,  Abel?u 

Abel  staar  med  ludende  Hoved  og  knyt- 
tede Hænder Og  idet  han  staar  saa- 

ledes,  kommer  Tyge  Bolt  til  og  hvisker 
nogle  Ord  i  hans  Øre.   Hertugen  betænker 

sig „Gør  med  ham,  hvad  I  vil,"  lyder 

omsider  Svaret,  der  gives  med  næppe  hør- 
lig Røst,  og  saa  vender  han  sig  og  gaar  ud 
af  Hallen.  Men  i  samme  Øjeblik  har  ogsaa 
Tyge  Bolt  og  Heinrich  v.  Kirchwerder 
grebet  Kongen,  der  søger  at  værge  for 
sig.  — 

Han  raaber  højt  om  Hjælp,  mens  han 
brydes  med  de  tvende  Mænd;  men  i  Stedet 
for  hans  egne  Mænd  træder  flere  af  Her- 
tugens Husfolk  til,  og  han  føres  ned  ad 
Vindeltrappen,  gennem  Taarndøren  ud  i  det 

fri.  ..I  Jesu  Navn!  Hvad  vil  I  gere  med 
mig?"  raaber  Erik. 

En  hej  Mand,  indhyllet  i  en  Kappe,  træ- 
der ind  paa  Livet  af  ham,  og  et  Par  funk- 
lende Øjne  stirrer  ind   i   hans „Lave 

Gudmundsen  —  min  bitreste  Uven!  Er  jeg 
givet  i  din  Haand,  ja,  da  véd  jeg  for  vist,  at 
det  gælder  mit  Liv;  men  om  jeg  skal  lade 
det,  da  begærer  jeg  først  en  Skriftefader.'- 

„Ham  skalst  Du  faa,  Konning  Erik!" 

En  af  Folkene  fjerner  sig,  mens  de  andre 
to  slæber  Kongen  ned  til  en  Baad  og  ro'r 
med  ham  ud  paa  Slien.  Ovre  paa  den  an- 
den Side  lander  de.  Præsten,  der  er  hen- 
tet fra  Kosel,  beretter  i  Hast  den  høje 
Herre,  der  ydmygt  angrende  bekender  sine 
Synder,  og  saa  føres  han  atter  ud  i  Baaden, 
der  i  den  stille  Sommeraften  glider  ned  ad 
Fjorden  og  forsvinder 

I  Nattens  Dunkelhed  forøves  Udaaden. 
Kongen  er  omkommen  ved  et  Ulykkestil- 
fælde, hedder  det  paa  Borgen,  men  næste 
Dag  drager  nogle  Fiskere  Kongeliget,  hvis 
Hoved  er  skilt  fra  Kroppen,  op  af  Fjorden 
—  den  skammelige  Gerning  raaber  højt  til 
Himlen  om  Hævn,  men  Brodermorderen 
sværger  sig  fri  —  paa  Evangeliebogen  svær- 
ger han,  og  der  bliver  tyst  trindt  omkring 
ham,  for  de  fleste  skyr  ham  med  en  Slags 
hemmelig  Gru. 

Ud  over  det  ganske  Land  farer  Efterret- 
ningen om  Kong  Eriks  Død. 

Den  naar  til  hans  Fjender,  der  ligger  for 
Rendsborg,  til  hans  Dronning  paa  Riberhus, 
naar  til  Adel  og  Gejstlighed,  til  Borger  og 
Bonde,  og  overalt  vækker  den  Skræk  og 
Harme.  Højt  og  lydeligt  tales  der  om,  at 
Mordet  er  et  Brodermord,  Abel  en  Kain, 
og  i  største  Hast  iler  Henrik  Æmeltorp  og 
Niels  Algotsøn  til  Dronningens  og  hendes 
Børns  Side  for  tillige  med  Kansler  Niels  af 
Viborg  at  staa  dem  bi. 

Skal  da  Brodermorderen  bestige  den  blo- 
dige Trone? 

Han  er  visselig  den  nærmeste  dertil,  da 
Erik  jo  ingen  Sønner  efterlader,  men  hvem 
kan  uden  Gru  se  ham  fæste  den  gyldne 
Ring  om  sin  Tinding?  Konning  Eriks  Lig 
er  ført  til  Dominikanernes  Kloster  i  Slesvig, 
hvor  det  er  jordet  i  den  simple,  graa  Mun- 
kekappe, i  hvilken  han  har  ønsket  engang 
at  stedes  til  Hvile.  Der  er  sket  flere  Jærtegn 
ved  hans  Grav,  et  Lys  er  set  brænde  over 
Vandet  paa  det  Sted,  hvor  Morderne  ned- 
sænkede hans  Legeme,  og  de  fattige  Munke 
og  den  menige  Mand  priser  hans  Fromhed 
og  giver  ham  Plads  i  de  hellige  Martyrers 
Skare;  men  Abel  faar  fire  og  t}rve  Riddere 
til  som  „Mededsmænd"  at  gaa  i  Borgen  for 

hans  Uskyldighed  og  sværge  ham  fri  for 
Andel  i  Kong  Eriks  Død 

Og  paa  den  Vis  stiger  han  op  i  Danmarks 
Kongesæde,  som  han  har  plettet  med  sin 
Broders  Blod! 

Munkene  beder  og  synger  og  læser  Sjæle- 
messer over  den  døde,  og  Folket  korser 
sig  i  hemmelig  Gru  — 

Men  paa  Skanderborg  Slot,  hvorhen  hun 
er  draget  efter  sin  Husbonds  Død,  sidder 
Dronning  Jutta  Enke. 

Det  er  just  ikke  de  Kaar,  der  behager 
hende  bedst,  som  den  muntre,  levelystne 
Frue  nu  maa  friste  med  sine  fire  Smaadøtre. 
Tyst  og  stille  er  der  nu  omkring  hende, 
som  elsker  Livets  muntre  Larm,  og  trange 
og  ensformige  slæber  Dagene  sig  hen,  den 
ene  som  den  anden;  Tilsidesættelser  og  Yd- 
mygelser maa  hun  jævnligt  taale  af  den  hov- 
modige Dronning  Mechtild,  der  nu  indtager 
den  Plads,  hvor  hun  engang  straalede  som 
den  lysende  Sol  ved  sin  ridderlige  Ægte- 
mands pragtelskende  Hof!  Hvem  ænser  vel 
nu  hende,  som  engang  var  den  første  i 
Danmarks  Rige,  men  som  nu  ikke  har  mere 
at  sige  end  den  ringeste  af  hendes  Jom- 
fruer og  Terner? 

Bitterlig  klager  hun  over  Medfarten,  hun 
maa  lide,  og  fremkommer  snart  med  den 
ene,  snart  med  den  anden  Fordring.   Mun- 

kene  i  Øm  Kloster  besværer  sig  jævnligt 
over  hvad  hun  lader  indkræve  hos  dem. 
Et  fyrsteligt  Liv  vil  hun  vedblive  at  føre, 
saaledes  som  det  sommer  sig  hendes  Rang 
og  Byrd,  men  hvem  af  hendes  Frænder  be- 
kymrer sig  vel  derom,  optagne  som  de  er 
hver  især  af  deres  eget?  Kong  Erik  har 
efterladt  sig  Rigdomme  og  meget  Gods, 
men  da  enhver  véd  hvor  ødsel  og  pragt- 
elskende  hans  Efterleverske  er,  har  hun 
ingenlunde  fuld  Raadighed  derover,  og  hun 
maa  finde  sig  i,  at  Junker  Kristoffer  som 
Medformynder  og  Værge  for  hendes  fader- 
løse Børn  sørger  for,  at  der  ikke  skaltes 
og  valtes  med  deres  Midler  efter  Behag,  og 
søger  at  indskrænke  Udgifterne  ved  den 
lille  Hofholdning  paa  Skanderborg,  naar  de 
synes  ham,  der  har  Ord  for  at  være  noget 
karrig,  alt  for  store. 

Til  sidst  bliver  dog  det  Formynderskab 
og  den  Indblanden  i  hendes  Færd  Dron- 
ning Jutta  for  meget.  Hun  elsker  sine  Børn, 
men  endnu  højere  elsker  hun  dog  sig  selv 
—  hun  er  ung  endnu,  skøn  og  behagesyg, 
og  da  Sørgeaaret  er  omme,  er  ogsaa  hendes 
Taarer  hørt  op  at  flyde,  og  hun  drager  til 
Sachsen  til  sin  Fader  og  sin  egen  Slægt  for 
at  søge  Trøst  og  Husvalelse. 

Og  Trøsten  finder  hun,  thi  ikke  meget 
lang  Tid  derefter  skikkes  Bud  til  Danmark 

om,  at  hun  har  givet  sig  i  Ægteskab  med 
en  tysk  Fyrste  og  ej  vender  mere  tilbage. 
—  De  fire  smaa  Kongedøtre  er  nu  baade 
fader-  og  moderløse,  og  Frænder,  der  ej 
har  synderlig  Hjerte  for  dem,  samt  lejede 
Tjenestefolk  er  det,  der  er  sat  til  at  skærme 
deres  hjælpeløse  Barndom. 

.Monstro  vi  nu  skal  skikkes  til  Hove?" 
spørger  Sofie,  men  den  forstandige  Inge- 
borg ryster  paa  Hovedet,  Kongen  og  Dron- 
ningen har  andet  at  tage  Vare  end  sørge 
for  deres  Optugtelse,  mener  hun.  Og  det 
lader  til,  at  hun  faar  Ret,  thi  deres  Far- 
brødre lader  dem  forblive  paa  Skanderborg, 
overladt  til  deres  gamle  Ammes  og  el  Par 
betroede  Terners  Omsorg;  en  Stund  græder 
de  for  Moderen,  som  har  forladt  dem  for 
at  knytte  andre  Baand,  men  snart  trøster 
de  sig  og  er  paa  Barnevis  atter  sorgløse  og 
glade,  og  de  skumle  Stuer  og  Hvælvinger 
paa  den  gamle  Kongeborg,  hvor  de  tumler 
sig  i  munter  Leg,  oplives  af  deres  Smil  og 
genlyder  af  deres  jublende  Barnestemmer. 

Og  Maaned  skrider  efter  Maaned,  Aar 
efter  Aar,  og  de  vokser  sig  store  og  fagre, 
vokser  og  folder  sig  ud  som  friske,  livs- 
kraftige Skud  paa  den  ældgamle  Konge- 
stamme. 


III. 

Det  var  ved  Juletid. 

Sneen  dækkede  Mark  og  Eng.  Hvid  og 
knitrende  fast  laa  den  op  ad  Højderne  med 
de  lysende  Tinder,  der  blinkede  i  den  unge 
Dags  gryende  Skær,  og  hobede  sig  sammen 
i  Bunker  og  høje  Dynger  nede  i  Lavnin- 
gen, hvor  de  dybe  Skygger  havde  lejret 
sig. 

Ud  over  Land  og  By  var  Højtiden  ringet 
ind,  i  Borgerens  Hus  som  i  Bondens  usle 
Hytte  var  Forventningens  glade  Stemning 
draget  ind  og  lyste  op  i  Mørket,  og  det 
kunde  ogsaa  nok  gøres  behov,  for  det  var 
fremdeles  trange  Tider  for  den  menige 
Mand,  der  led  ilde  under  de  stores  Stridig- 
heder. Paa  Danmarks  Trone  sad  nu  den 
tredje  af  Brødrene,  Kristoffer  Valdemarsøn, 
efter  at  Abel  havde  fundet  sin  ynkelige 
Død  paa  Toget  mod  Ditmarskerne,  og  efter 
at  dennes  ældste  Søn,  den  unge  Hertug  Val- 

demar,  forgæves  havde  gjort  sine  Fordringer 
gældende  ved  Kongevalget.  Kun  lidet  havde 
Folket  været  stemt  for  at  kaare  Sønnen  af 
Brodermorderen,  og  saa  havde  Kristoffer 
fisket  i  rørt  Vande;  men  han  var  en  hov- 
modig og  opfarende  Herre,  der  maatte  be- 
staa  en  ikke  ringe  Kamp  for  at  sikre  sig 
Herredømmet,  og  han  laa  bestandig  i  Strid 
med  den  oprørske  Gejstlighed,  især  efter 
at  Jakob  Erlandsøn  var  bleven  valgt  til 
Ærkebisp  i  Lund,  saa  at  der  fremdeles  var 
Anledning  nok  til  Ve  og  Klage  trindt  om- 
kring i  Landet. 

I  Juleugen  kom  Dronning  Margrete,  Her- 
tug Sambos  Datter  af  Pommern,  til  Skan- 
derborg Slot  med  sit  Følge. 

Fru  Margrete-Sprænghest  eller  sorte  Grete, 
som  Almuen  kaldte  hende  paa  Grund  af 
hendes  dristige  Ridt  og  mørke  Lød,  var 
just  ikke  synderlig  mild  eller  kvindelig 
af  Væsen,  og  de  unge  Kongedøtre  skot- 
tede med  en  vis  sky  Ærbødighed  til  den 
bydende  Skikkelse  med  de  sorte,  funk- 
lende Øjne,  der  var  saa  ulig  deres  egen 
fagre,  lyshaarede  Moder;  men  trods  sit  myn- 
dige Væsen  var  Dronningen  just  ikke  haard- 
hjertet,  og  Synet  af  de  faderløse  Børn,  der 
ogsaa  var  berøvet  deres  Moder,  vakte  hen- 
des Medfølelse  —  ja,  det  var  dog  paa  Tide 
nu,  at  Kongen  og  hun  drog  nogen  Omsorg 

for  dem,  tænkte  hun.  Hun  tilkendegav  dem 
saa  deres  Farbroders  Vilje,  at  de  tvende 
ældste  skulde  skikkes  til  et  Nonnekloster 
af  St.  Klara  Orden  i  Nærheden  af  Horsens, 
de  tvende  yngste  derimod  skulde  overgives 
til  Abbedissen  for  Mariaklosteret  og  optugtes 
i  Roskild. 

„Tiderne  er  for  usikre  til  at  Kongen  og 
jeg  tør  have  eder  i  vor  Nærhed  nu,  da 
Abelsønnerne  og  deres  Morbrødre,  de  hol- 
stenske Grever,  har  rejst  Opstand  her  i 
Landet,"  sagde  hun  til  den  nu  trettenaarige 
Ingeborg,  der  baade  aandelig  og  legemlig 
var  udviklet  forud  for  sin  Alder,  „nys  skik- 
kede vi  vor  egen  Søn  med  hans  Tugte- 
mester til  Prioren  for  Dominikanerne  i 
Ringsted,  og  formener  vi,  at  I  saavel  som 
han  er  tryggest  inden  et  Klosters  Mure, 
hvad  Du  vel  er  gammel  og  forstandig  nok 
til  at  kunne  fatte." 

„Visselig,  men  —  vredes  ej,  min  høje 
Frænke  —  kunde  det  ej  tilstedes,  at  vi  alle 
fire  forblev  tilsammen?  Jeg  frygter,  at  Jutta 
og  Agnes  vil  kende  saa  stor  en  Forlængsel 
efter  os  andre,  de  er  end  kun  smaa  — 
helst  Agnes,  og  — ';  Barnet  havde  foldet 
Hænderne,  Taarerne  var  lige  ved  at  bryde 
frem. 

Dronningen  strøg  hende  ikke  umildt  hen 
over  det  blanke,  brune  Haar,  kanske  tænkte 

hun  i  dette  Øjeblik,  at  Børnene  havde  for- 
tjent en  bedre  Moder,  end  den  letsindige 
Kvinde,  som  havde  forladt  dem  for  at  søge 
sin  Glæde  paa  andre  Steder.  Men  i  de  en 
Gang  tagne  Bestemmelser  kunde  intet  æn- 
dres, det  var  nu  alt  sammen  saaledes  ordnet; 
dog  trøstede  hun  dem  med,  at  om  Gud 
maatte  forunde  Kongen  Heldet  til  at  be- 
kæmpe sine  Fjender,  da  oprandt  vel  bedre 
Dage,  hvor  de  atter  skulde  samles  for  ej 
mere  at  skilles.  No  fik  de  blot  være  taal- 
modige  og  skikke  sig  i,  hvad  der  ej  kunde 
være  anderledes. 

Den  kække  Ingeborg  bed  sine  Læber  næ- 
sten til  Blods  for  at  tvinge  Graaden;  skønt 
endnu  kun  et  Barn,  var  hun  af  en  besyn- 
derlig stolt  Natur,  og  selv  om  noget  gik 
hende  imod,  led  hun  ikke,  at  man  saa'  hvor 
nær  hun  tog  sig  det.  Dog  var  hendes  saa- 
vel  som  hendes  Søsters  klare  Barneøjne 
fulde  af  Taarer,  da  de  nogle  Timer  senere 
forlod  Skanderborg  Slot  med  deres  fyrste- 
lige Frænke,  og  da  de  næste  Dag  maatte 
tage  Afsked  med  hinanden  og  drage  hver 
til  sit.  Mange  Aar  skulde  jo  ogsaa  gaa,  for- 
inden de  atter  mødtes,  og  saare  forskellige 
var  de  Kaar,  som  ventede  dem  derude  i 
Livet  —  end  mere  trangt  end  deres  Barne- 
hjerter nu  slog,  skulde  deres  Barm  engang 
bølge  i  Smerte   og  bitter  Kvide  —  dog  det 

var  lykkeligsvis  skjult  for  deres  Øjne  i 
denne  Stund. 

„Ak,  Herre  Drost,  tag  mig  det  ej  ugun- 
stigt op,  at  jeg  spørger  —  men  ej  er  det 
dog  vel  Meningen,  at  min  kære  Herres 
Børn  for  stedse  skal  begraves  for  Verden 
bag  et  Klosters  Mure?"  spurgte  Kong  Eriks 
gamle  Kammersvend,  som  efter  Fru  Juttas 
Ønske  var  forbleven  hos  hende  og  hendes 
Børn,  og  som  nu  tillige  med  Drost  Peder 
Finsøn  ledsagede  de  to  Kongedøtre  til  Klo- 
steret ved  Horsens.  ..Frænde  er  Frænde  værst, 
det  kendtes  bedst  her  i  Danmarks  Rige,  da 
min  kongelige  Herre  faldt  for  Broderhaand, 
og  om  Kristoffer  er  stort  bedre  end  Abel, 
hvo  borger  os  derfor?" 

„Vist  saa,  Graaskæg,  for  Kong  Eriks  Døtre 
kan  Du  være  tryg,  dem  truer  ingen  Fare 
fra  Kongens  Side,  men  Du  selv  burde  vare 
din  Mund.  Du  taler  og  tænker,  som  det 
lader,  vel  dristigt." 

„Hvad  skulde  jeg  vel  frygte?  Det  Liv, 
der  snart  vil  være  udrundet,  er  mig  visse- 
ligen  ej  saa  kært.'- 

Men  da  Klosterets  Port  havene  lukket  sig 
efter  hans  Herres  Børn,  som  han  mangen 
Gang  i  fordums  Tid  havde  baaret  paa  sine 
Arme,  og  som  nu  havde  tilvinket  ham  deres 
sidste  Farvel,  rullede  et  Par  store  Taarer 
ned  i  hans  stride  Skæg. 

.Krist  signe  dem,"  mumlede  han,  ..mine 
Ojne  skuer  dem  saa  vist  ej  mere  i  denne 
Verden!*  — 

Kamp  og  Strid  vedblev  at  rase  i  Dan- 
marks Hige. 

Abels  ældste  Sen,  den  unge  Hertug  Val- 
demar var  død,  men  den  næste,  Erik,  til 
hvem  Hertugværdigheden  og  Titelen  var 
gaaet  i  Arv,  fremturede  nu  i  hans  Sted  i 
Fordringerne  paa  den  danske  Krone  for  sig 
og  sine  Efterkommere.  Stemningen  for  at 
kaare  en  af  Brodermorderens  Sønner  var 
fremdeles  ikke  stor  blandt  Folket,  men 
Kristoffer  sad  dog  ingenlunde  fast  i  sin  Fa- 
ders Kongesæde  endnu;  paa  et  Par  enkelte 
Prælater  nær  havde  han  jo  gjort  sig  hele 
Gejstligheden  til  Fjende,  og  forgæves  søgte 
han  at  faa  sin  unge  Søn  Erik  hyldet  og  kro- 
net som  sin  Efterfolger.  Den  trodsige  Ærke- 
bisp stod  ham  imod  og  greb  enhver  Lejlig- 
hed til  at  ydmyge  ham  og  hævde  Kirkens 
Magt  — og  da  saa  Kongen  i  sin  Harme  greb 
til  det  ukloge  Skridt,  at  lade  den  oprørske 
Prælat  fængsle  og  paa  den  mest  haanlige 
Maade,  bagbunden  og  i  Narredragt,  fore  gen- 
nem Landet  til  Slottet  Hagenskov  paa  Fyn, 
brød  Stormen  for  Alvor  los. 

Fra  sit  Fængsel  truede  den  uforsagte 
Jakob  Erlandsøn  Kongen  og  Higet  med  Band 

og  Interdikt,  den  forfærdede  Gejstlighed 
sluttede  sig  til  Kongens  Fjender,  og  Hertug 
Eriks  Forbundsfæller,  hans  Morbrødre,  de 
holstenske  Grever  og  Fyrst  Jarimar  af  Ru- 
gen, der  havde  tilbudt  ham  sin  Datter  til 
Ægte,  gjorde  Landgang  paa  Sjælland  med 
en  Hær,  hærgede  og  plyndrede  hvor  de 
fo'r  frem,  og  indtog  Hafn  med  Absalons 
Borg,  der  just  var  genopført  efter  Lybæk- 
kernes Indfald.  Nu  gjorde  ogsaa  Bønderne, 
æggede  af  Gejstligheden  og  deres  egne  usle 
Kaar,  Opstand  og  øvede  alskens  Voldsom- 
heder, ja  en  Tid  lang  truede  en  svensk  og 
norsk  Flaade  med  at  hjemsøge  Danmark 
for  at  hævne  Sørøverierne  langs  deres  Ky- 
ster —  det  var  som  om  alle  Ulykker  styr- 
tede ind  over  Valdemarernes  før  saa  mæg- 
tige Rige. 

Og  Folket  kendte  sig  stedt  i  Nød  og 
vaandede  sig  i  Kamp. 

Kun  sparsomt  trængte  dog  Budskaber  fra 
den  larmende  Verden  inden  for  det  stille 
Nonneklosters  Mure,  hvor  Erik  Plovpennings 
tvende  ældste  Døtre  voksede  op.  Stille  og 
ensformigt  gled  Dagene  hen  for  dem  med 
Arbejde,  Undervisning  og  Bøn,  og  ingen 
anden  Larm  eller  Ufred  bragte  Forstyrrelse 
i  det  lille  Samfund  end  den,  de  gode  Non- 
ner jo  nok  selv  stundom  kunde  forvolde 
ved   indbvrdes   Kævlerier  og  Stridigheder. 

I  over  tre  Aar  havde  de  kongelige  Jom- 
fruer nu  levet  her  i  St.  Klara  Kloster,  og 
havde  efterhaanden  lært  at  finde  sig  til 
Rette  hos  de  fromme  Kvinder,  der  vogtede 
og  skærmede  dem  paa  bedste  Maade  og 
gjorde  dem  det  gode,  de  formaaede.  De 
havde  deres  egne  smaa  Stykker  af  Abild- 
gaarden  at  røgte  og  frede  om,  deres  Duer 
og  Fjerkræ  at  fodre,  og  de  havde  nydt  al 
den  Undervisning,  som  ansaas  for  tilstræk- 
kelig selv  for  Kongedøtre  i  hine  Tider:  de 
kunde  tyde  og  skrive  lidt  Bogstavskrift,  var 
hjemme  i  alle  de  hellige  Legender  og  Mar- 
tyrernes Historie,  vævede  og  baldyrede  til 
Fuldkommenhed: 

De   vaved   Hjort  og  de  vævert   Hind, 
Og  Fisken  i  striden  Strøm, 
De  sved  den  Særk  med  Silkesøm 
Og  Blomster  i  gylden   Bund. 

og  de  forstod  at  tilberede  Salver  og  Læge- 
midler af  Planter  og  Urter.  Ingeborg  havde 
desforuden  lært  noget  Latin  af  sin  Skrifte- 
fader, gamle  Pater  Wilfred,  og  Sofie  spillede 
kønt  paa  Strengeleg  og  sang  dertil  med  sin 
bløde,  velklingende  Røst  alle  de  gamle 
Kæmpeviser  og  Minnesangernes  Ballader, 
begge  var  dertil  artige  og  høviske  i  deres 
Færd,  og  saare  fagre  at  se  til,  saa  det  var 
ej  at  undres  over,  at  der  selv  uden  for  Klo- 
sterets snævre  Enemærker  begyndte  at  gaa 

Ry   af    Kong  Kriks  Døtre   som   de   væneste 

Jomfruer  i  Danmarks  Hige. 

Det  var  da  sagtens  ogsaa  denne  Berøm- 
melse, især  af  Ingeborgs  indre  og  ydre 
Fuldkommenheder,  der  just  paa  dette  Tids- 
punkt bragte  den  norske  Konge  Hakon  til 
at  besegle  Forliget  med  Kristoffer  ved  at 
anholde  om  Kongedatterens  Haand  for  sin 
Søn  Magnus,  der  alt  var  hyldet  og  kronet 
som  hans  Efterfølger.  Kristoffer  betænkte 
sig  begribeligvis  ikke  længe  paa  at  tage 
mod  Tilbudet,  der  muligvis  sikrede  ham 
Freden  med  Naboriget,  og  stor  var  derfor 
den  sekstenaarige  Ingeborgs  Overraskelse, 
da  hun  en  Dag  modtog  Budskabet  om,  at 
hun  var  bortlovet  til  den  unge  norske 
Kongesøn,  hvem  alle  priste  for  hans  mange 
gode  Egenskaber. 

Dronning!  Saa  skulde  hun  da  opnaa  den 
høje  Stilling,  som  hendes  Byrd  berettigede 
hende  til,  skulde  fra  Klosterets  stille,  fred- 
lyste Vraa  træde  ud  i  det  larmfulde,  be- 
vægede Liv  for  at  stige  op  paa  en  Trone! 
Hun  kendte  sig  skrækslagen  ved  Tanken  — 
Troner  var  vaklende,  havde  hun  ikke  alt 
paa  den  tungeste  Maade  erfaret  det?  Lok- 
kende kunde  Udsigterne  vel  være  til  at 
opnaa  Magt  og  Højhed,  men  hun  var  end 
saa  ung,  Farerne  tyktes  hende  saa  mange, 
saa  hun    skræmmedes    fast  mere  end  hun 

glædedes  over  den  Bejlen,  og  harmedes  til- 
lige. 

..At  skænkes  bort,  handles  med,  lig  en 
Vare,"  raabte  hun  med  vredt  funklende 
Øjne,  „fy  —  ingen  Sinde  burde  en  fri,  ædel- 
baaren  Kvinde  finde  sig  i  sligt." 

Dog,  da  hun  først  en  Dag  havde  modtaget 
et  Brevskab,  som  den  unge  Kong  Magnus 
havde  ladet  sin  Haandskriver  opsætte,  rød- 
mede hendes  fine  Jomfrukind,  og  hendes 
Hjerte  slog  i  Følelsen  af,  at  noget  nyt  og 
ukendt,  noget  sødt  og  frydefuldt  herefter 
vilde  komme  til  at  fylde  hendes  Liv,  og  at 
dette  frygtede  Gifte  dog  kanske  vilde  blive 
noget  mere  end  en  blot  og  bar  Handel. 

For  hvor  skrev  han  ikke  aabent  og  varmt, 
hendes  kongelige  Bejler!  Frit  tilstod  han, 
at  det  vel  skræmmede  ham  at  skulle  mod- 
tage en  Ægteviv,  som  fast  var  ham  mere 
fremmed  end  den  ringeste  Kvinde  i  hans 
Hige,  og  vel  kunde  han  forstaa,  at  det 
maatte  gaa  hende  som  ham,  og  at  hun 
kendte  Frygt  ved  Tanken  om  ham;  men 
saasom  han  kun  havde  spurgt  alt  herligt 
og  godt  om  hende,  saa  havde  det  bragt 
hans  Hjerte  til  at  slaa  for  hende  i  Elskov 
og  Forlængsel,  og  han  bad  hende  nu  kun 
aabent  give  ham  sit  Sindelag  til  Kende,  at 
de  ej  skulde  fare  fort  at  staa  over  for  hin- 
anden og  spørge:  hvo  og  hvordan  er  denne? 

En   kunstfærdig   Klerk    fra  England  havde 

dannet  lians  Billede  i  Voks  paa  en  liden 
Trætavle,  det  skikkede  han  hende,  og  ned- 
bad saa  Himlens  Velsignelse  over  hende. 

Skon  Ingeborgs  Øjne  lyste. 

Ja,  en  ædel,  højsindet  Herre  niaatte  han 
tilvisse  være  —  jo  mere  hun  skuede  ind  i 
dette  Aasyn,  der  vel  kun  ufuldkomment 
gengav  hans  djærve  Træk  med  de  alvorlige 
og  dog  saa  milde  Øjne,  jo  mere  følte  hun 
sin  Tillid  til  ham  vokse,  kendte  sig  draget 
til  ham.  Og  nu  begyndte  lyse  og  lykkelige 
Drømme  at  fylde  hendes  Sind,  søde,  ukendte 
Længsler  rørte  sig  stærkere  og  stærkere 
hos  hende  og  fik  hendes  unge  Jomfrubarm 
til  at  bølge;  hun  sendte  ham  Svar  paa  hans 
Skrivelse  og  dulgte  ikke,  hvad  hun  tænkte 
og  følte,  og  fastere  og  fastere  knyttedes 
den  usynlige  Lænke  mellem  de  tvende  unge 
Hjerter. 

Men  Ingeborgs  Lykke  skulde  for  en  Tid 
faa  et  haardt  Stød. 

En  Nat  bankedes  der  stærkt  paa  Kloster- 
porten. Den  skrækslagne  Abbedisse  og  de 
ældste  og  grimmeste  af  Nonnerne  lukkede 
sig  øjeblikkelig  inde,  og  befalede  et  Par  af 
de  yngste,  der  skælvende  og  bævende 
maatte  adlyde,  at  gaa  og  se,  hvem  der  paa 
en  saa  ubelejlig  Tid  vovede  at  forstyrre 
deres  Klosters  Fred. 

Der  udenfor  holdt  dog  kun  en  enlig  Rytter 
—  han  bragte  Budskab  om,  at  Kong  Kri- 
stoffer var  dod  pludselig  i  Ribe,  forgivet  af 
Abbed  Arnfast  fra  Ry,  som  der  alt  nu  mum- 
ledes om,  samt  Paabud  om  at  vogte  de 
kongelige  Jomfruer  vel,  da  det  maatte  be- 
frygtes, at  det  fjendtligsindede  Parti  vilde 
ove  Voldsomheder,  og  kanske  bemægtige 
sig  saavel  dem  som  Enkedronningen  og  den 
unge  Prins  Erik. 

„Hellige  Guds  Moder  —  forbarm  Dig  over 
os!"  skreg  Abbedissen  og  vred  Hænderne. 
De  arme  Nonner  var  næsten  skræmmede 
fra  Vid  og  Sands  og  stimlede  sammen  som 
en  Flok  forvildede  Faar;  ved  den  mindste 
Larm  troede  de,  at  Fjenden  allerede  stod 
uden  for  Porten  for  at  storme  deres  frede- 
lige Tilflugtssted. 

Og  mens  Dødsklokken  for  Kristoffer  Val- 
demarsøn begyndte  at  lyde  fra  den  lille 
Klosterkirke  og  fra  alle  Landets  Kirker 
trindt  omkring,  sad  Kongedøtrene  med 
blege  Kinder  og  trange  Hjerter  og  grundede 
over,  hvilke  Trængsler  og  Prøvelser  denne 
ny  Rædselsdaad  vilde  bringe  over  deres 
Hoveder  —  vilde  de  kanske  falde  i  Fjen- 
dens Hænder  for  atter  at  slæbes  til  et  af 
Slesvigs  eller  Holstens  skumle  Fangetaarne? 
Vilde  det  i  Stedet  for  til  lystig  Brudefærd 

gaa  til  Fængselets  Mørke,  Indespærren  og 
Kulde   —    til  Døden   i   Stedet  for  til  Livet? 

Dage  og  Uger  slæbte  sig  hen. 

Enkedronningen,  den  djærve  Margrete 
Sprænghest,  havde  i  Forening  med  Hertug 
Ernst  af  Gleichen  overtaget  Formynder- 
skabet for  sin  Søn,  og  ved  Hjælp  af  den 
jydske  Gejstlighed,  der  var  forbleven  Konge- 
huset tro,  med  Bisp  Niels  af  Viborg  i  Spid- 
sen, havde  hun  opnaaet  at  faa  ham  hyldet 
og  kronet;  men  nu,  efter  det  ulykkelige 
Slag  ved  Lohede,  hvor  saa  mange  af  Dan- 
marks bedste  Mænd  havde  fundet  Døden, 
var  baade  hun  og  den  unge  Konge  faldne 
i  Fjendehaand  og  ført  som  Fanger  til  Rends- 
borg. 

Nu  var  ikke  Tid  at  tænke  paa  Brudefærd 
og  Brudestyr  for  Ingeborg  Eriksdatter, 
og  vel  maatte  hun  og  Sofie  sukke  med  de 
gode  Søstre  i  St.  Klara:  Herre,  hvad  skal 
Enden  blive? 

En  Sommerdag,  godt  og  vel  et  Aar  efter 
Kristoffer  Valdemarsøns  Død,  straalede  Solen 
i  sin  hele  Pragt  ned  over  Horsens  By  og 
det  smilende  Landskab  med  de  dunkle 
Skove  paa  begge  Sider  af  Fjorden. 

Inde  mellem  Træerne  skinnede  St.  Klaras 
røde,  takkede  Murgavle  frem,  og  bag  Muren 
i  Urtegaardens  lune  Gemme  blomstrede  og 
duftede  Hyld  og  Jasmin,  vælske  Roser,  Am- 
bra og  Rosmarin,  der  sang  Irisk  og  Drossel 
deres  glade  Sange,  og  der  summede  Insek- 
terne omkring  i  den  varme,  solmættede 
Luft  og  nød  al  Livets  rige,  svulmende  Her- 
lighed i  fulde  Drag,  inden  de  endte  deres 
korte  Tilværelse. 

I  den  lange  kølige  Lindeallé  i  Udkanten 
af  Urtegaarden  vandrede  to  høje  Kvinde- 
skikkelser frem  og  tilbage  Arm  i  Arm. 

Det  var  begge  Kongedøtrene. 

Saare   fagre   var   de  begge  at  se  til,    den 

nu  snart  attenaarige  Ingeborg,  høj  og  gran- 
voksen med  stolt  Holdning,  ædle  og  rene 
Træk,  og  den  lidt  mindre  Sofie,  en  lysende 
l'ngpigeskikkelse  med  gyldenblonde  Haar, 
Øjne  saa  blaa  som  Kærminder,  og  et  straa- 
lende,  barneglad  Smil.  Deres  Kjorteler  af 
det  fineste  mørkeblaa  Sindal  var  bræmmet 
med  udsyede  Borter  og  snøret  sammen  over 
Brystet  og  for  Ærmerne,  og  deres  Haar  bar 
de  i  Fletninger,  der  om  Hovedet  fastholdtes 
af  perlestukne  Silkebaand. 

Arm  i  Arm  gik  de,  klyngende  sig  til  hin- 
anden som  i  Barneaarene  og  talende  for- 
troligt sammen,  men  der  laa  dog  i  denne 
Stund  Vemod  over  begges  Aasyn,  og  Inge- 
borg drog  af  og  til  et  dybt  Suk;  det  var  let 
at  skønne,  at  hun  var  den  alvorligste  og 
den,  der  tænkte  dybest  af  de  to. 

„End  aldrig  før  var  vi  fra  hinanden,  dog 
er  det  jo  nu  saa,  at  vi  for  Alvor  skal  skil- 
les," sagde  hun  og  klappede  Søsterens 
Haand,  som  hvilede  paa  hendes  Arm,  „og 
Dig  v  ord  er  det,  som  drager  bort  og  lader 
mig  ene  tilbage!" 

Nu  sukkede  ogsaa  Sofie  og  rystede  paa 
Hovedet.  „Ja,  det  maa  vel  være  saa,  endog 
jeg  ej  fatter  det.  At  den  mægtige  Birger 
Jarl  har  bejlet  til  mig  for  sin  Søn,  hvem 
han  har  gjort  til  Konge  i  Sverrig,  tykkes 
mig    visselig   som    en   Drøm,    og    stundom 

gribes  jeg  af  en  sælsom  Skræk.  Vel  skal 
den  unge  Kong  Valdemar  jo  være  en  smuk, 
ridderlig  og  beleven  Herre,  men  jeg  kender 
jo  intet  til  ham,  og  om  den  rige  Arvepart 
ej  havde  været,  der  tilkommer  os  efter  vor 
Fader,  da  havde  de  saa  vist  ej  i  Sverrig 
tænkt  paa  at  vælge  mig  til  hans  Dronning 
—  kanske  han  alt  har  en  anden  kær." 

„Ej  kendte  jeg  heller  noget  til  Magnus," 
sagde  Ingeborg.  ..Det  er  Fyrsternes  Lod." 

.Men  han  aabenbarede  Dig  selv  sit  Sinde- 
lag, I  lærte  at  elske  hinanden,  uden  at  I 
nogen  Tid  saas  — " 

„Ak  ja,  vi  lærte  at  elske  hinanden  for 
atter  at  skilles,"  raabte  Ingeborg  bittert  og 
brød  en  Kvist  af  Grenen,  der  ludede  frem. 
„Hvad  hjalp  det  os,  at  vi  fik  hinanden  kær, 
nu,  da  vi  hver  maa  vandre  sine  Veje?  Da 
jeg  forgangen  Aar  skulde  udredes  som  Brud, 
huserede  jo  Fjenden  efter  Farbroder  Kri- 
stoffers Død  her  i  Landet,  og  Medgiften 
kunde  ej  skaffes  til  Veje  paa  Grund  af 
Pengenøden  og  saa  længe  Dronningen  sad 
hen  i  Fangenskab,  hed  det;  da  de  norske 
Afsendinge  saa  drog  til  Morfader  i  Sachsen 
for  at  bejle,  og  af  ham  fik  det  Svar,  at 
endog  jeg  var  hans  Barnebarn,  da  gik  den 
Sag  ham  intet  an  —  ja,  da  maatte  Baandet 
vel  briste  og  Kong  Hakon  kende  sig  kræn- 
ket; men   for  Magnus  og  mig  blev  det  kun 

en  krank  Lykke,  nu  sidder  han  som  jeg  og 
breder  Armene  ud  i  Længsel,  foruden  at 
vi  dog  kan  komme  sammen." 

Solie  rystede  paa  Hovedet.  „Kan  hænde, 
at  min  Lykke  ej  vorder  større.  Mindes  Du 
Drommen,  jeg  havde?  Baade  Du  og  jeg  stod 
Haand  i  Haand,  smykkede  med  den  gyldne 
Dronningekrone,  men  min  —  min  var  ind- 
flettet med  Torne,  der  stak  min  Pande  til 
Blods  — " 

„Ej  Sosterlil,  hvo  vilde  vel  agte  paa  en 
Drøm?"  Og  Ingeborg  favnede  kærligt  Søste- 
ren, der  klyngede  sig  til  hende.  „Tungt  er 
det  visselig  at  skilles,  men  lys  og  lykkelig 
er  dog  efter  alle  Kendemærker  den  Lod, 
der  venter  Dig.  Hertug  Albert  af  Brunsvig, 
som  nu  er  Rigsforstander,  har  jo  paa  den 
fangne  Enkedronnings  Vegne  draget  Om- 
sorg for,  at  Du  vorder  udredet  paa  søm- 
melig Vis,  slig  det  bør  sig  Kong  Eriks  Dat- 
ter, og  vil  selv  med  et  anseligt  Følge  led- 
sage Dig  til  Sverrig  for  at  skænke  Dig  til 
din  Fæstemand;  hvi  vil  Du  da  se  Fremtiden 
saa  sort  an?  Hvad  der  skal  times  os,  staar 
jo  i  Guds  Haand,  og  ej  vil  vi  forbitre  os 
selv  denne  skønne,  lyse  Sommerdag  med 
Graad  og  Klage  og  tunge  Tanker  —  kom, 
lad  os  fylde  Kurven  med  Roser  til  at 
smykke  vor  kære,  hellige  Frues  Alter  med, 
som    vi  lovede  Søster  Marthe,   og   saa   for 


45 


Hesten  lide  paa,  at  Gud  Herren  almægtigste 
alene  raader  for  vor  Skæbne,  den  vorde  da 
som  den  vil." 

Og  Sofie,  der  nu  som  altid  saa'  op  med 
Fortrøstning  til  den  forstandige  Søster,  var 
snart  munter  igen  og  trippede  af  Sted  ved 
hendes  Side  for  at  fylde  Kurven  med  de 
røde,  duftende  Rosers  yppige  Pragt,  mens 
Solen  kastede  sit  gyldne  Skær  ind  mellem 
Buskene.  Saa  bragte  de  Kurven  ind  i  den 
lille  Kirke  og  smykkede  den  hellige  Jom- 
frus Alter  med  Hoserne;  dybe,  dunkelrøde 
som  dyppede  i  Blod,  flammende  som  i  Pur- 
pur, og  blege,  mathvide  med  det  svagest 
henaandede  Skær  af  Farve,  laa  de  der  i 
store  Dynger  Side  om  Side;  Guds  Moder 
med  Barnet  paa  Armen  og  Hovedet  med 
Guldkronen  paa  skraa,  stirrede  med  sine 
stive  Glasøjne  ud  i  Rummet,  men  Søstrene 
syntes  begge,  at  hun  smilede  ned  til  dem, 
og  andægtigt  bøjede  de  deres  Knæ  derinde 
i  Stilheden  og  den  svale  Dunkelhed,  og 
Tankerne  hævede  sig  og  steg  op  i  bræn- 
dende Bøn,  Bøn  om,  at  deres  unge  Hjerters 
Ønsker  maatte  opfyldes,  at  Livet  ogsaa 
maatte  skænke  dem  Roser,  Lykkens  og  El- 
skovens Roser,  at  Sorg  og  Trængsler  maatte 
vige   for  Lys  og  Solskin  paa  deres  Vej !  — 

Aftenen    var    begyndt    at    falde    paa,    og 

Kongedøtrene  sad  nu  oppe  i  den  ene  af  de 
Celler,  som  de  beboede  i  Klosteret. 

Den  var  hverken  stor  eller  prægtig  ud- 
styret; de  smaa,  tilgitrede  Yindusglugger, 
der  var  til  at  lukke  med  Trælemme,  sad 
ogsaa  her  højt  oppe  i  Murene,  men  Bæn- 
kene var  dog  beklædt  med  Hynder,  og  et 
Fodklæde  dækkede  et  Stykke  af  Murstens- 
gulvet;  paa  det  lille  Sømmebord  stod  et 
kostbart  indlagt  Skrin,  og  midt  paa  den  ene 
hvidkalkede  Væg  hang  et  stort  Krucifiks  af 
Sølv  og  Ibenholt  over  en  guldfrynset  Bede- 
skammel. 

Det  var  silde,  Klokken  vilde  snart  lyde 
til  Ave  —  da  meldte  en  af  de  kongelige 
Jomfruers  Terner,  at  en  fremmed  ventede 
i  Taleværelset  og  begærede  at  stedes  for 
Jomfru  Ingeborg. 

Forundret  begav  hun  sig  did,  og  saa  tog 
med  ét  hendes  Hjerte  paa  at  banke,  og 
Farven  vekslede  paa  hendes  Kind,  thi  den 
fremmede  Mand  tilkendegav,  at  han  var  et 
Sendebud  fra  Norge.  Fra  Norge!  Høj  og 
rank  stod  hun  der  og  hørte  paa,  hvad  han 
havde  at  sige  hende,  men  næppe  turde  hun 
dog  tro  sine  egne  Øren  —  —  — 

Hilsen  og  Bud  skikkedes  hende  fra  Kong 
Hakon,  at  saasom  der  flere  Gange  var  bejlet 
til  hende  haade  her  i  Danmark,  hvor  man 
havde  holdt  Sendebudene  op  med  Snak  for- 

gangen  Aar,  og  hos  hendes  Morfader  i 
Sachsen,  uden  at  der  var  kommen  nogen 
Afslutning  paa  Sagen,  saa  lod  han  hende 
nu  bede,  saafremt  hun  end  havde  Sind  til 
hans  Sen  Magnus,  da  ufortøvet  at  drage 
med  de  norske  Mænd  til  Oslo  og  ej  be- 
kymre sig  om  Medgift  og  Brudestyr,  det 
blev  der  vel  siden  Raad  for.  Men  om  hun 
ej  vilde  beslutte  sig  dertil,  da  voldte  hun 
unge  Kong  Magnus  stor  Sorg. 

Stolt  Ingeborgs  Kinder  blussede. 

..Vel  bærer  jeg  stor  Kærlighed  til  Magnus 
Hakonsøn,"  sagde  hun,  .,det  bekender  jeg 
frit,  men  —  at  drage  af  Landet  foruden  at 
være  udredt  paa  kongelig  Vis,  og  komme 
til  ham  som  en  fattig  Mø,  der  skal  tage  alt 
af  hans  Haand,  det  vilde  kun  lidet  sømme 
sig  for  Erik  Valdemarsøns  Datter." 

..Ved  dette  Svar  saarer  Du  paa  det  dy- 
beste min  unge  Herre  og  Konge,  væne 
Ingeborg,"  udbrød  den  norske  Ridder,  ..thi 
det  skal  Du  vide,  at  heftig  er  den  Elskov, 
han  bærer  til  Dig,  endog  han  ingen  Sinde 
saa'  Dig  —  at  han  ej  spørger  om  Du  er 
fattig  eller  rig,  tør  vel  være  Dig  det  sikreste 
Tegn  derpaa.'- 

Ingeborg  rystede  vel  paa  Hovedet,  men 
hun  forstod  dog,  at  stor  maatte  Magnus' 
Elskov  visselig  være,  naar  han,  trods  alle 
Hindringer,  saa  trofast  vedblev  at  have  sin 

Hu  fæstet  til  hende  og  begære  hende  til 
Ægte,  og  højsindet  maatte  ogsaa  Kong 
Hakon  være,  der  fremdeles  ønskede  hende 
til  Sønnekone  foruden  Brudestyr  og  Med- 
gift. Og  da  nu  Sendebudet  fo'r  fort  i  varme 
Ord  at  tale  sin  Herres  Sag  og  berettede  om 
hans  aabne,  vennesæle  Sindelag,  hans  God- 
hed og  mandige,  ridderlige  Færd,  da  blus- 
sede den  kongelige  Mø  som  en  Rose,  og 
hun  gav  omsider  sit  Tilsagn  om,  at  hun 
vilde  tænke  over  Sagen  indtil  den  næste 
Dag,  saa  lang   en  Frist   fik  de  unde  hende. 

Den  Nat  dalede  ingen  Søvn  ned  over 
skøn  Ingeborgs  Øjenlaag,  det  bruste  og 
gærede  i  hende,  det  brændte  som  Ild  og 
drog  hende  hid  og  did  —  hendes  stærke 
Elskov  kæmpede  med  hendes  Stolthed,  der 
dog   sluttelig   bukkede   under  i  Kampen.  — 

Da  Morgenen  kom,  erklærede  hun  sig  be- 
redt til  at  drage  med  til  Norge. 

..Helt  sælsom  tykkes  mig  vel  den  Færd," 
sagde  hun  til  Søsteren,  ..dog  er  det  saa,  at 
mit  Hjerte  drager  mig  til  den  Fæstemand, 
som  kalder  mig,  og  det  bæres  mig  for,  at 
Gud  Herren  selv  har  vist  mig  Vejen,  jeg 
bør  gaa.t; 

..Visselig,  visselig  Du  hjertekære  Søster, 
drag  til  den  Husbond  og  det  høje  Kald,  der 
venter  Dig,"  udbrød  Sofie,  som  lo  og  græd 
paa   én  Gang,   og  ikke  kunde  blive  færdig 

med  at  kryste  hende  i  sine  Arme  og  ned- 
bede Himlens  Velsignelse  over  hende. 

Og  nu  blev  der  Travlhed  i  Klosteret.  Tid 
til  mange  Forberedelser  var  der  just  ikke, 
thi  det  øvrige  norske  Følge  var  indtruf- 
fen, og  Kong  Hakons  Udsendinge  skyndte 
paa. 

Da  blev  Ingeborg,  saa  fast  og  viljestærk 
hun  end  var,  tavs,  og  for  Alvor  blegnede 
hendes  Kind. 

„For  meget  ligner  dette  dog  en  Flugt," 
hviskede  hun,  ..om  det  nu  og  er  ret  jeg 
handler?" 

„Du  tvivle  ej  derom,  ædle  Ingeborgs- 
svarede  Kong  Hakons  djærve  Mand,  „ej  er 
det  Uret  at  drage  til  den,  til  hvem  Du  i 
Tugt  og  Ære  er  bortlovet,  Uret  vilde  det 
kun  være  at  tøve  her  længer,  saasom  Faren, 
der  truer  fra  det  danske  Kongehus"  Fjender 
om  de  faar  Nys  om  den  Brudefærd,  vokser 
med  hver  Time  der  gaar.- 

..I  Guds  og  vor  Frues  Navn  da!" 

Og  saa  slog  Afskedens  Time,  og  Ingeborg 
Eriksdatter,  som  endnu  Dagen  forud  med 
bitter  Smerte  havde  tænkt,  at  hun  ingen 
Sinde  i  dette  Liv  skulde  mødes  med  ham, 
hun  havde  kær,  hun  drog  nu  virkelig  bort 
for  at  forenes  med  ham  —  „ganske  som 
hun  gik  og  stod",  fortæller  den  gamle  Krø- 
nike.  Med  Møje  rev  hun  sig  løs  af  sin  Sø- 

sters  Arme,  og  indhyllet  i  sin  skindbræm- 
mede  Silkekaabe  og  med  Sløret  kastet  over 
Hovedet  steg  hun  til  Hest  med  sine  Terner, 
og  red,  fulgt  af  de  gode  Nonners  Velsignel- 
ser og  Taarer,  bort  fra  det  stille  Kloster, 
hvor  hun  saa  længe  havde  haft  et  fredlyst 
Hjem. 

„Glem  os  ikke,  ædle  Ingeborg,"  lød  det 
fra  de  stakkels  indespærrede  Fugle,  blandt 
hvem  sikkert  adskillige  kendte  Forlængsel 
efter  at  sprænge  deres  Fangebur;  men  Sofie 
stod  og  viftede  med  sin  Hoveddug,  saa 
længe  hun  kunde  øjne  Toget.  Snart  vilde 
Turen  komme  til  hende  at  drage  bort;  men 
Ingeborg,  den  stærke,  modige,  kloge  Inge- 
borg, naar  skulde  hun  gense  hende? 

Nordmændene  hastede  fremad  i  den  stille 
Sommeraften  med  den  danske  Kongedatter, 
Kong  Hakons  Mænd  vidste  jo  hvad  det 
gjaldt  —  om  den  slesvigske  Hertug  og  hans 
Forbundsfæller  fik  Nys  om,  at  Norges  Drot 
nu  hentede  sin  Sønnebrud  i  Danmark,  da 
skulde  de  visselig  finde  Midler  til  at  hindre 
det,  thi  Fred  og  Venskab  mellem  de  tvende 
Riger  kom  dem  jo  ingenlunde  tilpas,  og 
Bispen  Jens  Grand  havde  Spejdere  ude 
med  en  fin  Næse.  Horsens  naaedes  imid- 
lertid uden  noget  Uheld,  og  kort  efter  gled 
de  norske  Skibe  for  fulde  Sejl  ud  af  Fjor- 
den og  stævnede  Nord  paa.  Med  taarefyldte 

Øjne,  som  ingen  dog  turde  se,  stirrede  skøn 
Ingeborg  for  sidste  Gang  paa  de  svindende 
danske  Kyster;  uden  Frænders  og  Værgers 
Vidende  drog  hun  det  fremmede,  ukendte 
i  Mode  —  selv  havde  hun  valgt,  fri  havde 
hun  staaet  over  for  den  endelige  Afgørelse, 
og  saa  havde  hun  fulgt  sit  elskende  Hjertes 
lokkende  Røst  — 

Vilde  det  bringe  hende  Held  og  Lykke? 
Vilde  Glædens  Roser  fremblomstre  paa 
hendes  Vej,  eller  vilde  Smertens  Torne 
slinge  hendes  Fod,  Sorgen  bore  sin  skarpe 
Brod  i  hendes  Kød? 

Og  hun  tænkte  paa  sine  Søstre,  de  kære 
tre,  paa  Sofie  med  det  lette,  barneglade 
Sind,  paa  Jutta  og  Agnes,  dem  hun  fast 
ikke  længer  kendte  —  skulde  hun  nogen 
Tid  favne  dem  igen?  —  — 

Oppe  i  Oslo  ventede  begge  Kongerne 
Magnus'  Brud. 

En  herlig  Helt  at  skue  var  Norges  Hakon 
Hakonsøn,  stærk  som  Fjældet,  rank  som 
Granen,  der  knejste  stolt  og  frit  i  hans 
Fødelands  Skove;  men  Ingeborgs  Øjne  dro- 
ges dog  først  og  fremmest  mod  Unger- 
svenden med  det  djærve,  frejdige  Aasyn, 
der  tumlede  sin  Ganger  ved  hans  Side.  Hun 
har  visselig  ikke  nødig  at  spørge:  hvo  er 
denne?  Elskovsdrukkent  hænger  alt  hans 
Blik  ved  hende,    og  i  det  Øjeblik,    da  hun 

stiger  ud  af  Skibet,  slutter  han  hende  med 
stormende  Fryd  i  sine  Arme  og  sætter  Fæ- 

stensringen  paa  hendes  Unger. 

Meget  havde  baade  Fader  og  Søn  ventet 
sig  af  den  høviske  Jomfru,  og  dog  overtraf 
hun  deres  Forventninger,  da  hun  steg  i 
Land  ved  de  norske  Strande,  hilst  af  Fol- 
kets Fryderaab.  Fager  og  granvoksen  stod 
hun  der  i  Sommersolens  Glans,  en  sand 
kongelig  Mø  at  skue  —  sælsom  Højhed 
hvilede  over  det  unge  Ansigt  med  de  dybe, 
alvorsfulde  Øjne,  jomfruelig  Renhed  parret 
med  rolig  Værdighed  prægede  hendes  hele 
Fremtræden;  hvad  kunde  begæres  mere  af 
en  højbaaren  Fyrstebrud? 

Og  saa  fejredes  da  Brylluppet  med  stor 
Pragt  og  Herlighed. 

Henved  to  Tusinde  Gæster  var  indbudne 
til  Gildet  i  Oslos  Kongsgaard,  og  foruden 
01  og  Mjød  frembåres  ogsaa  for  første  Gang 
Vin  i  de  gyldne  Drikkehorn  og  Bægre.  Den 
var  sød  og  liflig,  denne  Drik,  der  bragtes 
fra  Sydens  Vidunderlande  til  det  høje  Nord, 
den  gød  Ild  og  Varme  i  Blodet,  hidsede 
Sanserne,  og  Kong  Hakons  gæve  Mænd 
drak  hinanden  tappert  til,  saa  de  laa  under 
Borde  og  Bænke;  men  unge  Kong  Magnus 
selv  drak  kun  med  Maade,  thi  han  var  alt 
ør  og  rusendes  af  at  se  ind  i  sin  Bruds 
straalende  Øjne,  af  at  smage  hendes  Læbers 

Sødme,  og  da  Tiden  kom,  løftede  han  hende 
selv  paa  sin  Arm  og  bar  hende  ind  i  det 
opredte  Brudekammer,  hvor  Elskovs  søde 
Løn  ventede  ham  i  hendes  Favn. 

Og  trindt  om  Lande  gik  der  Ry  af  den 
danske  Kongedatter,  som  skulde  dele  Tro- 
nen med  Magnus  Hakonsøn,  Ry  af  hendes 
Dejlighed,  hendes  høje  Sind  og  store  Aan- 
dens  Gaver,  og  alt  varslede  Lykke  for  de 
kommende  Dage. 


Hen  ad  Ad  el  vej  en,  der  førte  fra  Korser 
til  Roskilde,  sprængte  en  Dag  ud  paa  Efter- 
aaret  1263  en  Rytterskare  i  fuldt  Trav. 

Forrest  red  en  høj,  skulderbred  Kvinde  i 
grøn,  skindbræmmet  Dragt  med  et  langt 
flagrende  Hovedslør,  der  var  fastgjort  til 
den  høje  Haartop  og  indrammede  et  mørk- 
ladent Ansigt  med  sorte,  funklende  Øjne. 

Det  var  Kristoffer  Valdemarsøns  Efter- 
leverske, som  efter  det  nys  sluttede  Forlig 
var  vendt  hjem  fra  sit  Fangenskab  hos  de 
holstenske  Grever,  og  havde  overtaget  Styret 
for  sin  endnu  umyndige  Søn. 

Margrete  af  Pommerns  Træk  var  just 
ikke  bleven  mildere  eller  mere  kvindelige, 
hun  var  tværtimod,  efter  den  strenge  og 
ydmygende  Behandling  hun  havde  lidt,  fast 
endnu  mere  myndig  og  mandhaftig  at  se 
til    end    tidligere,    og    hendes    Blik   lynede 

frem  under  de  svære  morke  Bryn   med  en 
egen  udfordrende  Trods. 
Ved   Dronningens  Side  red   en  liden  tør, 

skindmager  Munk  paa  en  fed  brun  Hoppe, 
der  havde  Moje  med  at  holde  nogenlunde 
Skridt  med  Fru  Margretes  vælige  Ganger. 
Det  var  Dominikaneren,  Broder  Vilhelm, 
Dronningens  og  den  unge  Konges  Skrifte- 
fader, en  snu  og  forslagen  Klosterbroder, 
der  var  meget  anset  paa  Grund  af  sin  Lær- 
dom og  stod  i  stor  Gunst  hos  Bisp  Tyge 
af  Aarhus;  ogsaa  hos  Dronningen  havde 
han  en  Del  at  sige,  skont  hun  vel  egentlig 
mere  frygtede  end  yndede  ham.  De  red 
et  godt  Stykke  foran  det  øvrige  Følge,  og 
talte,  som  det  lod,  om  vigtige  Sager. 

„Som  jeg  siger  eders  fyrstelige  Naade, 
Bispen  er  stemt  for,  at  allenfals  den  ene 
af  Kongedøtrene  tager  Sløret,"  sagde  Mun- 
ken, hvis  kloge,  gennemborende  Øjne  hvi- 
lede paa  Dronningen,  mens  han  lod  sin 
skrattende  Røst  høre.  ..Landet  er  i  Penge- 
trang, og  at  udrede  Brudestyr  til  saa  mange 
kongelige  Jomfruer  som  fire,  er  visselig  ej 
at  tænke  paa  i  disse  Tider." 

..Ak  nej,  Gud  skal  vide,  at  vi  er  haardt  i 
Betryk!  Men  Arven  efter  Kong  Erik  kan  jo 
dog  ej  forholdes  hans  Dotre  —  maatte  vi 
endda   lade  Ingeborg   drage  af  Lande   for- 

uden  Brudestyr  og  Medgift,  den  hendes 
Husbond  ej  senere  har  krævet." 

„Des  større  Summer  medgik  der,  da  den 
anden  Søster,  Sofie,  forgangen  Aar  blev  redet 
ud,  for  med  Pomp  og  Pragt  at  skikkes  til 
Sverrig,  maa  eders  Naade  huske,  og  ejheller 
kan  det  ventes,  at  den  norske  Konge  saa 
lidt  som  den  svenske  vil  undlade  at  kræve 
Medgiften  og  den  fulde  Arv,  der  tilkommer 
deres  Dronninger  efter  Kong  Erik.  Bispen 
mener  derfor,  at  Klogskaben  byder  eders 
Xaade  være  betænkt  paa  at  sørge  for  de 
tvende  yngste  Kongedøtre  paa  anden  Vis 
end  ved  at  gifte  dem  bort,  og  at  I  bør  gøre 
hvad  der  staar  i  eders  Magt  for  at  —  — " 

„Sikre  Kirken  deres  Arvelod  og  rige 
Jordegods  —  ja,  jeg  forstaar  eder  —  og 
Bispen!"  Dronningens  svulmende  Læber 
fortrak  sig  til  et  lille  Smil,  som  Munken 
besvarede  med  et  lurende  Blik. 

„I  ser  kanske  heller,  at  Jomfru  Jutta  i 
Stedet  for  at  klostergive  sig  skænker  den 
fyrstelige  Herre  Gehor,  som  siges  at  have 
kastet  sine  Øjne  paa  hende?"  sagde  han  i 
en  honningsød  Tone. 

Det  gav  et  Sæt  i  den  stolte  Kvinde  ved 
hans  Side.  .,Til  hvem  sigter  I?"  spurgte 
hun.  „Er  det  kanske  Hertug  Albert  af 
Brunsvig?" 

„Ej  ja,  hvem  skulde  det  vel  ellers  være,  høje 

Frue?  Som  Rigsforstander  under  eders  Fan- 
genskab drog  han  megen  Omsorg  for  Konge- 
døtrenes Ve  og  Vel,  og  nu,  da  den  fagre 
Jutta  ej  er  noget  Barn  længer,  men  en 
Jomfru  i  sin  unge  Dejligheds  fulde  Blom- 
stor,  nu  mumles  der  jo  om  iblandt,  at  han 
ej  skulde  have  noget  imod  at  hjemføre 
hende  som  sin  Brud  og  sikre  sig  den  store 
Medgift  —  hvad  dog  muligvis  kan  være 
usandt,  bevares  —  jeg  paastaar  intet." 

Margrete  af  Pommern  bed  sig  i  sin  fyl- 
dige, noget  fremskudte  Underlæbe.  „Jeg 
skulde  dog  næsten  mene,  at  Hertugen  ej 
saa  let  lader  sig  daare  af  et  glat  Aasyn, 
han  som  er  gammel  nok  til  at  kunne  være 
hendes  Fader,  og  at  han  ej  indlader  sig  i 
daarlig  Leflen  med  et  Pigebarn,  der  sikkert 
kun  vil  have  ham  til  Bedste,"  sagde  hun  i 
en  haanlig  Tone.  „Eller  har  I  kanske  spurgt, 
at  ogsaa  hun  er  betagen  af  Elskov?  Det 
vilde  for  Sanden  klæde  smukt. - 

..Saamænd  —  at  granske  Kvinders,  be- 
synderlig unge  Jomfruers  Hjerte  og  Sind 
er  just  ingen  let  Sag.  Jutta  Eriksdatters 
Hu  —  det  tror  jeg  for  vist  —  staar  mere 
til  en  Fæstemand  og  Brudesengen  end  til 
Klosteret,  men  hvad  Vægt  ligger  vel  egentlig 
herpaa?  Hun  som  saa  mangen  anden  faar 
lære  at  døde  sit  Kød." 

.Vi  faar  da  øve  Tvang,  mener  I?" 

„Eja,  det  var  et  stærkt  Ord,  eders  Naade. 
Jeg  formener  ikkuns,  at  intet  kølner  og 
slukker  saa  hastig  Elskovs  hedt  brændende 
Lue  som  at  vorde  afvist  og  forsmaaet; 
Hertug  Albert  er  en  stolt  og  ærekær  Herre, 
der  kender  sit  eget  Værd,  og  I  har  visselig 
kun  nødig  at  hviske  ham  et  Ord  i  Øret, 
saa  vorder  der  intet  af  hans  Bejlen  den 
Gang." 

..Og  hvad  skulde  det  vel  være  for  et  Ord?" 

„Hm  —  hvad  der  fortros  os  i  Skrifte- 
stolen tør  vi  ej  robe,  men  saa  meget  véd 
jeg,  at  en  ung  Ridder  fast  er  galen  af  El- 
skov til  den  skønne  Jutta  —  om  I  nu  lod 
Rigsforstanderen  forstaa  det  og  tillige  slog 
paa  den  Streng,  at  ejheller  hun  just  var  af 
Stok  og  Sten  over  for  Ungersvenden,  da 
tør  jeg  svare  for,  at  den  fyrstelige  Herre 
trak  Følehornene  til  sig  — " 

„Er  det  Sanden  da,  at  Jutta  har  Ridderen 
kær?" 

Munken  saa'  paa  Dronningen  med  et  lumsk 
Grin,  der  blottede  hans  grønne  Tandstum- 
per. „Det  kunde  allen  Fals  være  Sanden, 
eders  Xaade,  hvo  kan  vide?" 

„Lad  fare  de  Spidsfindigheder,  Pater  Vil- 
helm, ej  lider  jeg  sligt  Rænkespil,  vil  ej 
indlade  mig  derpaa." 

„Eders  Naade  faar  handle  slig  I  selv  lyster 
og  finder  for  godt,  dog  —  I  mindes,  at  om 

jeg  ej  taler  eder  til  Behag,  da  er  det  Bispens 
Ærind  jeg  gaar." 

..Bispen?  har  han  kanske  paalagt  eder  at 
hindre  det  Gifte,  hvorom  vi  nys  talte?*' 

.,Det  just  ej,  om  den  Sag  véd  han  intet, 
men  han  har  i  Striden  med  Prælaterne  af 
Skjalm  Hvides  mægtige  Æt  noksom  vist, 
at  han  er  Kongehusets  fuldtro  Ven,  og  naar 
han  gennem  mig,  sin  ringe  Tjener,  skikker 
eders  Naade  det  Haad,  at  I  bør  formaa 
eders  unge  Frænker  til  at  klostergive  sig, 
da  er  det  visselig  ej  aleneste  for  at  berige 
Kirken  med  deres  Midler,  men  fordi  han 
skønner,  at  det  vilde  være  klogt  og  et  virk- 
somt Middel  til  at  formilde  den  Gejstlighed, 
med  hvem  han  holder  for,  at  eders  Naade 
saavel  for  eders  egen  som  for  den  unge 
Konges  Skyld  bør  forlige  eder." 

„Vel,  vel,  I  er  en  saare  kløgtig  Mand, 
Broder  Vilhelm,  der  forstaar  at  belægge 
eders  Ord,  kan  og  hænde  Bispen  har  Ret. 
Jeg  skal  tænke  over  Sagen  —  vi  tales  da 
ved  senere  —  i  Roskild."  Og  Dronningen, 
der  flere  Gange  havde  draget  Vejret  saa 
dybt,  som  om  hendes  yppige  Barm  skulde 
sprænge  Livstykket,  sporede  med  et  heftigt 
Ryk  af  Tøjlerne  sin  Hest,  mens  hendes 
Skriftefader  med  sit  lune  Smil  kom  luntende 
bagefter  — 

Han   vidste   kun   alt  for  vel,  at  Branden, 

han    havde    kastet  i  Fru    Margretes    Sind, 

havde  fænget. 

*  * 

* 

Den  næste  Dag  lod  Dronningen  de  tvende 
Kongedøtre,  som  hun  endnu  ikke  havde 
set  siden  sin  Hjemkomst,  kalde  til  sig. 

Ja,  fager  var  hun  vorden,  denne  Jutta! 

Rank  af  Vækst  ligesom  den  stolte,  gran- 
voksne Ingeborg,  men  mere  Sofie  lig  af 
Aasyn,  med  et  Par  Øjne  saa  tindrende  klare 
som  selve  Himlens  Stjerner,  og  en  Mund 
saa  rød  og  frisk  som  den  fuldmodne  Frugt, 
hvis  Sødme  man  tørster  efter  at  smage. 
Kækt  og  lidt  trodsigt  vuggede  det  lille 
skønne  Hoved  sig  paa  den  slanke  kongelige 
Hals,  og  fuld  og  rund  bølgede  den  unge, 
faste  Jomfrubarm  under  det  grønne  Silke- 
liv, der  var  snøret  sammen  med  Guldlidser 
og  bræmmet  med  Borter;  et  viltert  Brus 
af  skinnende,  flammende  gyldent  Haar,  om- 
bunden og  fastholdt  af  et  Perlebaand,  faldt 
i  rig  Fylde  ned  over  Skuldrene  og  ind- 
rammede det  fine,  blomstrende  Aasyn.  Men 
den  tre  Aar  yngre  Agnes,  med  de  fromme 
lidt  forskræmte  Øjne,  var  endnu  kun  et 
spinkelt,  næppe  fuldt  udvokset  Pigebarn, 
der  tog  sig  ud  som  en  liden  bly  Viol  ved 
Siden  af  denne  yppigt  svulmende  Rose, 
som  alt  syntes  at  være  sig  sin  Skønheds 
daarende  Magt  fuldt  bevidst. 

Margrete  af  Pommern  maalte  hende  fra 
overst  til  nederst  med  et  prøvende  Blik, 
der  bragte  hende  til  at  rødme  af  Fortry- 
delse. 

„Det  maa  jeg  sige,  eders  Xaade  tager  nøje 
Kending  af  mig  —  skulde  jeg  kanske  være 
saa  uheldig  paa  en  eller  anden  Vis  at  mis- 
hage min  høje  Frænke?  — "  sagde  hun  til 
sidst  med  en  lille  tvungen  Latter. 

„Jeg  undres  kun  paa,  hvor  stærkt  Du  og 
I  begge  er  voksede,"  lød  Svaret  i  en  noget 
skarp  Tone.  .,Kært  er  det  mig  at  se,  at  I 
lider  vel  i  alle  Maader,  og  allerkærest  har 
det  været  mig  at  spørge,  hvorlunde  I  ven- 
der eders  Hu  fra  Verden  og  dens  tomme, 
forfængelige  Glans  og  drages  mod  det,  som 
bedre  er." 

„Har  I  spurgt  det,  Fru  Margrete,  og  er 
det  Klosteret  I  mener  vi  skulde  drages  imod, 
da  vil  jeg  frit  bekende,  at  jeg  ingenlunde 
er  saa  kær  deri,  at  jeg  skulde  ønske  at  for- 
sage den  Verden,  som  jeg  vel  ej  kender 
synderligt  til  endnu,  men  som  tykkes  mig 
at  være  saare  skøn  og  lystelig/  brast  det 
ud  af  Jutta. 

„Ja  saa,  er  det  paa  den  Vis,  Du  tænker 
og  taler?"  Fru  Margrete  rynkede  sine  sorte 
Bryn.  ..Du  er  da  fremdeles  den  samme 
verdslig  sindede,  pyntesyge  Dukke,  der  som 
Barn  ikkun  havde  Tant  og  Fjas  i  Hovedet, 

og  hvem  det  ej  er  lykkedes  de  from m e 
Søstre  at  tale  til  Fornuft!  Og  Du,  Agnes  — 
er  det  kanske  ligesaa  med  Dig,  og  har 
man  løjet  for  mig,  da  man  sagde  mig,  at 
Du  var  et  fromt  og  lydigt  Barn,  der  agtede 
at  klostergive  Dig  -  ■ 

„Klostergive  sig?"  raabte  Jutta,  inden 
Søsteren  fik  Tid  til  at  svare.  „Ja,  jeg  tror 
nok,  at  Abbedissen  og  vor  Skriftefader  gerne 
ser,  at  hun  gør  det,  men,  kære  Frænke,  hvi 
skulde  hun  i  den  unge  Alder  binde  sig  ved 
noget  Løfte,  det  hun  sikkert  senere  vilde 
angre?  Det  siger  ogsaa  Hertug  Albert  — " 

„Ej,  er  det  ham,  der  indprenter  Dig  sine 
verdslige  Lærdomme  og  Ringeagt  for  Kir- 
ken, da  handler  han  visseligen  ilde,"  udbrød 
Dronningen  med  flammende  Øjne.  „Han  er 
eders  Værge  og  staar  til  Ansvar  for  eders 
Sjæle  og  eders  Velfærd  saavel  som  jeg, 
lad  ham  vogte  sig  for  at  drage  eder  fra 
den  rette  Vej " 

„Eders  Naade  forivrer  sig!"  Jutta  slog 
med  Nakken.  „Hertugen  af  Brunsvig  er  vor 
sande  Ven,  ingen  Sinde  vilde  han  tilstede, 
at  der  øves  Tvang  hverken  over  for  Agnes 
eller  mig,  allerhelst  da  hun  end  er  et  halvt 
Barn,  der  ej  evner  at  raade  sig  selv,  og 
han  ejer  vel  en  Vilje  at  sætte  op  imod 
dem,  der  søger  at  fremme  deres  egen  For- 
del paa  vor  Bekostning  — u 

Dronningen  traadte  et  Skridt  nærmere, 
det  saa'  ud,  som  om  hun  vilde  hæve  Haan- 
den  til  Slag.  „Du  taler  dristigt,  Jutta  Eriks- 
datter,  jeg  formærker,  at  Du  har  en  fræk 
Tunge,  som  Du  faar  lære  at  ave  —  uvorne 
Horn  maa  tugtes,  at  de  kan  lære  at  føre 
sig  op  paa  sømmelig  Vis!" 

„Ak,  eders  Naade  vredes  ej  paa  Jutta!" 
bad  Agnes,  som  havde  staaet  tavs  og  hort 
efter.  „Hun  er  saa  god  og  mener  det  vis- 
seligen  ej  saa  ilde,  som  hun  stundom  siger, 
ogsaa  jeg  vil  jo  gerne  falde  til  Føje  og 
være  eder  til  Behag,  vil  gerne  gaa  i  Kloster 
og  bede  for  min  myrdede  Herre  Faders 
Sjæl;  alt  længe  har  jeg  kendt  Forlængsel 
derefter,  mig  skræmmer  ikke  det  stille  Liv 
blandt  de  fromme  Søstre  —  agt  derfor  ej 
mere  paa  Juttas  Tale,  og  straf  hende  ej  -  * 

, Straffe  mig  —  med  Riset  kanske?"  lo 
Jutta.  „Vær  kun  sikker  paa,  at  jeg  ingen 
Sinde  fandt  mig  i  at  tage  imod  Hug,  om 
nogen,  hvo  det  saa  end  var,  vilde  vove  at 
byde  mig  slig  Bekomst!" 

Dronningen  stod  med  rynkede  Bryn  og 
sammenbidte  Læber.  „Du  har  Ret/-  sagde 
hun,  „for  at  bryde  dit  Stivsind  og  din 
Trods  kræves  visseligen  ogsaa  skrappere 
Tugt,  og  den  vil  kanske  vorde  Dig  til  Del 
før  Du  tænker.  Du  drømmer  sagtens  om 
Elskov,  om  Kys  og  hede  Favntag  og  al  den 

forgængelige  Lyst,  der  daarer  vort  Sind. 
men  vejres  bort  som  Fnug  for  Vinden;  kan 
dog  hænde  Du  vaagner  for  at  kende  Dig 
bitterlig  skuffet  og  for  at  angre,  at  Du  ej, 
mens  Tid  var,  søgte  Ly  bag  de  hellige  Mure, 
der  skærmer  mod  alle  Verdens  Storme  og 
skænker  os  Fred  og  den  rette  Lyksalighed. 
—  Om  Dig,  mit  gode,  fromme  Barn,"  her 
vendte  hun  sig  til  Agnes,  ..vil  jeg  tale  med 
Mariaklosterets  ærværdige  Abbedisse  —  Krist 
give  Dig  Styrke  til  at  vandre  den  rette  Vej 
og  fly  dem,  fra  hvem  Forargelsen  kom- 
mer!" 

Med  disse  Ord  og  et  sidste,  strengt  ad- 
varende Blik  til  den  overmodige  Jutta,  for- 
lod Fru  Margrete  Søstrene. 

„Sorte  Grete  —  den  lede  Heks!-4  raabte 
Jutta.  .Vil  hun  spaa  mig  ilde?  Hun  lider 
mig  ej  —  sagtens  for  jeg  er  yngre  og  smuk- 
kere end  hun,  og  ejheller  taaler  hun,  at 
Hertug  Albert  er  os  god,  jeg  mærkede  det 
saare  vel;  men  mig  skal  det  ej  lykkes  hende 
at  tvinge,  selv  om  Du,  din  Taabe,  lader  Dig 
besnakke.  Hvad  skal  vel  Kirken,  de  rige 
Prælater,  end  sige  Munke  og  Nonner  med 
vort  Gods,  som  tilfalder  dem,  naar  vi  klo- 
stergiver os?  De,  som  præker  Verdens  og 
Kødets  Fornægtelse,  har  ej  Brug  for  Guld 
og  Sølv  og  kostbare  Skatte,  skulde  jeg 
mene." 

..Ak,  Jutta  —  jeg  frygter,  at  Du  dog,  som 
Fru  Margrete  nys  sagde,  laaner  Hertug  Al- 
berts Tale  for  megen  Gehør,  han,  som  kun 
altfor  gerne  driver  Spot  med  de  hellige 
Mænd  og  Kvinder,  der  klostergiver  sig," 
sagde  Agnes  og  rystede  paa  Hovedet. 

„Ej,  mener  Du,  at  han  vilde  laste  dem, 
om  der  ej  var  nogen  Aarsag  dertil?  Megen 
Uskikkelighed  og  Uterlighed  gaar  sikkert  i 
Svang  ogsaa  mellem  de  hellige  Mænd  og 
Kvinder;  æde  og  fraase  og  drikke  sig  rusen- 
des, saa  at  de  vorder  ganske  galne,  gør  man- 
gen Gang  baade  Præster  og  Munke  maa  Du 
tro,  og  ej  stort  bedre  gaar  det  sagtens  til 
hos  de  gode  Søstre,  naar  de  slaas  og  kives 
og  lister  sig  til  at  have  Omgængelse  med 
deres  Skriftefædre,  saalunde  som  nys  Mun- 
ken og  Nonnen  ovre  i  Frankenland,  der 
levede  tilsammen  i  forbuden  Elskov  — ■ 

Forskrækket,  halvt  uforstaaende  stirrede 
Agnes  paa  Søsteren.  „Men  Jutta  —  hvo  gjorde 
Dig  dog  viis  paa  alt  dette?" 

„Søster  Klarisse,  som  døde  forgangen 
Aar,  vidste  Besked  om  mangt  og  meget; 
hun  havde  selv  i  sin  Ungdom  været  baade 
i  Franken  og  Spanieland,  hvor  de  stun- 
dom i  Klostercellerne  havde  fundet  Ligene 
af  smaa  Spædbørn  under  Murstensgulvet 
—  det  var  begribeligvis  Nonnerne,  der  havde 
ladet  sig  lokke,   for   de   har  været  af  Kød 

og  Blod  som  alle  andre  —  og  sligt  spørges 
da  endnu.  • 

,  Jesus  forbarme  sig!  Men  herhjemme  er 
det  ej  saa  galt,  her  spørges  ej  slige  fæle, 
grufulde  Hændelser  — " 

..Aa,  da  kan  ellers  vor  Terne,  liden  Else, 
fortælle  artige  Ting  om  sin  tykvommede 
Skriftefader,  og  de  mange  Kys  han  røvede 
fra  hende,  for  han  vilde  tvinge  hende  til 
at  være  sig  til  Vilje,  og  — " 

Agnes  holdt  sig  for  Ørerne.  „Ej  vil  jeg 
høre  mere,  ej  vil  jeg  høre  mere,"  raabte 
hun,  .det  er  stygt  og  formasteligt  at  tænke 
derpaa  —  Krist  og  vor  Frue  bevare  os  fra 
det  onde!"  Barnets  Kinder  brændte  af  Skam- 
fuldhed, Graaden  dirrede  i  Stemmen;  saa 
løb  hun  hen  og  bøjede  sine  Knæ  paa  Bede- 
skamlen. 

Jutta  saa'  halvt  medlidende  paa  hende  — 
saa  stod  hun  lidt  og  grundede,  mens  Smi- 
let døde  paa  hendes  Læber  —  — 

Den  blinde  Tro  og  Hengivelse  —  var  det 
da  virkelig  ene  deri,  at  den  sande  Lykke 
var  at  finde,  ene  og  aleneste  deri?  Var  alt 
det  andet,  dette  Liv  med  al  dets  rige  Her- 
lighed og  Skønhed,  saaledes  som  hun  havde 
udmalet  sig  det,  da  kun  lutter  Tant  og 
Gøgl?  Nej,  nej  —  hun  troede  ikke  derpaa; 
Livet  var  givet  En  for  at  nyde  det,  og  en 
Daare  den,  som  ej  greb  til! 

Skønt  opdraget  blandt  Nonner  ^a^  og 
blev  hun  et  Verdensbarn,  slig  havde  hun 
været  fra  liden  af,  hun  vidste  det,  det  var 
hende  i  Kødet  skaaren,  i  det  Stykke  slæg- 
tede hun  sin  Moder  paa.  Og  de  skulde  ej 
laa  hende  til  at  klostergive  sig;  om  de  gjorde 
hende  det  for  broget,  da  tik  hun  drage  til 
Kong  Magnus  og  Ingeborg,  eller  til  Sofie  i 
Sverrig,  der  førte  de  et  lystigt  og  fornøje- 
ligt Liv;  den  unge  Kong  Valdemar  Birger- 
son  var  slig  munter  og  beleven  Herre  sag- 
des der  jo  —  og  han  havde  Brødre  —  — 

Om  Hertug  Albert  ellers,  naar  det  kom 
dertil,  lod  hende  drage  did!  Hun  gad  dog 
nok  vidst,  hvad  der  egentlig  var  hans  Me- 
ning —  tøvede  han  kanske  kun  med  at 
bejle,  fordi  han  var  alt  for  sikker  i  sin  Sag, 
sikker  paa  hende?  Eller  —  der  var  hvisket 
om  hist  og  her  i  Krogene,  at  Fru  Margrete 
skulde  have  Sind  til  den  statelige  Rigsfor- 
stander og  tænkte  paa  selv  at  ægte  ham  — 
kunde  det  være  saa,  at  han  valgte  den  sorte 
Havn  fremfor  den  hvide  Due,  hvem  han 
alt  havde  hvisket  mangt  et  sødt  betagende 
Ord  i  Øret? 

Albert  af  Brunsvig  var  jo  saa  at  sige  den 
eneste  Mand,  Jutta  Eriksdatter  endnu  havde 
mødt  paa  sin  Vej,  den  første  som  aabenlyst 
havde  hyldet  hendes  unge  Skønhed,  og  uagtet 
han  i  sin  Egenskab  af  Værge  stod  for  hende  i 


68 


et  halvt  faderligt  Lys,  havde  hans  ridder- 
lige Skikkelse,  hans  fyrstelige  Anstand  og 
belevne  Tale  ikke  undladt  at  gøre  Indtryk 
paa  hendes  let  bevægelige  Sind.  Hun  kendte 
et  vist  Velbehag,  naar  hans  bløde,  varme 
og  velplejede  Haand  sluttede  sig  saa  fast 
om  hendes,  eller  hans  Arm  strejfede  hen- 
des Liv;  hun  blussede  som  en  Rose  under 
hans  lange,  dvælende  Blik,  var  glad  ved  at 
se  ham  og  savnede  hans  muntre  Under- 
holdning, naar  han  var  borte;  nærmest  sag- 
tens fordi  hun  ikke  havde  haft  Lejlighed 
til  at  sammenligne  ham  med  andre,  havde 
hun  gjort  ham  til  Genstand  for  sine  Tan- 
ker og  Drømme  —  disse  Ungpigedrømme, 
fulde  af  gærende  Uro  og  søde,  ubestemte 
Længsler,  halvt  sky,  halvt  dristige  i  deres 
vaagnende  Begær,  der  stundom  næsten  tog 
Vejret  fra  hende,  og  hun  var  ganske  paa 
det  rene  med,  at  hun  ikke  vilde  have  det 
ringeste  imod  at  tage  den  vakre,  fyrstelige 
Herre  til  Gemal,  dersom  han  begærede 
hendes  Haand;  selv  om  hun  ikke  blev 
Dronning  som  hendes  tvende  Søstre,  var 
det  dog  altid  bedre  at  være  Fyrstinde  af 
Brunsvig  end  at  begrave  sin  Ungdom  og 
Skønhed  i  Klosteret,  eller  sidde  herhjemme 
og  kede  sig  ved  det  lille  tarvelige  Hof  i 
disse  trange  Tider. 
Men    Albert   af   Brunsvig    havde     endnu 

ikke  bejlet,  og  nu  stod  han  i  Begreb  med 
snart  at  drage  bort  fra  Danmark! 

Jutta  sad  med  Kinden  støttet  til  Haanden, 
den  lille  Fod  bankede  utaalmodigt  mod 
Gulvets  Fliser.  Saa  sprang  hun  op,  ilede 
hen  til  Søsteren  og  knugede  hende  i  sine 
Arme. 

..Agnes,  Agnes,  Du  er  from  og  god  —  bed 
ej  alenesle  til  Gud  og  vor  kære  hellige  Frue 
for  Dig  selv,  men  og  for  mig,  at  jeg  maa 
fange  Fred  og  at  det  alene  maa  times  mig, 
som  er  til  Gavn  for  min  arme  Sjæl!" 

Ja,  liden  Agnes  beder  med  brændende 
Kinder  og  taarefyldte  Øjne,  men  —  hist  ude 
larmer  Livet,  rigt  og  mangfoldigt  —  der 
kæmpes  og  hades,  elskes  og  tages  til  Ægte, 
der  svinger  Ridderen  sit  Sværd  i  blodig 
Dyst  og  favner  bagefter  sin  Mø  i  Dansen, 
der  tørster  Manden  efter  Daad,  Kvinden 
efter  Ømhed  i  hans  stærke  Arm,  der  raser 
de  vilde  Lidenskabers  Storme,  men  der 
gror  ogsaa  Glædens  og  Lykkens  røde 
Roser 

Og  der  havner  alle  skøn  Juttas  Tanker, 
al  hendes  Længsel. 


VI. 

Dronning  Margrete  sad  ved  sit  Sømmebord, 
og  foran  hende  stod  Rigsforstanderen,  Her- 
tug Albert  af  Brunsvig. 

Han  var  godt  og  vel  oppe  i  Trediverne, 
hej  og  mager  med  et  langagtigt  Ansigt  og 
ret  kønne,  men  noget  slappe  Træk.  De  smaa 
mørke  Øjne  sad  temmelig  tæt  sammen, 
Næsen  var  kroget,  Munden  med  det  spidst 
tilstudsede  Skæg  var  fast  og  bestemt  med 
smalle  Læber,  omkring  hvilke  der  gerne 
spillede  et  forbindtligt  Smil.  Hans  Dragt  var 
baade  kostbar  og  pyntelig,  efter  udenvælts 
Mode,  Vams  og  Hoser  var  af  Silketøj,  Kappen, 
der  var  kastet  løst  over  hans  Skuldre,  var 
bræmmet  med  kostbart  Skind,  og  en  svær  gyl- 
den Halskæde  hang  ham  langt  ned  paa  Bry- 
stet; paa  hans  smalle,  hvide  Fingre  glimrede 
Ringe  med  ædle  Stene.  Det  var  let  at  se 
paa  hans  Anstand  og  artige  Lader,  at  han 
var   den   slebne  Hofmand,   der  havde  lært 

Skik  og  fine  Lader  baade  ved  KejserhofTet 
og  hos  Frankrigs  Konge. 

Margrete  af  Pommerns  Øjne  hvilede  paa 
ham,  hendes  mørke  Kinder  var  i  Øjeblikket 
farvet  af  en  dunkel  Glød.  Det  var  tydeligt, 
at  han  i  Dag  havde  anvendt  særlig  Omhu 
paa  sin  Pynt,  det  glinsende  sorte  Haar  var 
omhyggeligere  end  ellers  ordnet  under 
Enkelinet,  den  mørkeblaa,  guldbræmmede 
Kjortel  fremhævede  paa  det  fordelagtigste 
hendes  kraftige,  noget  svære  men  veldan- 
nede Skikkelse  med  det  fyldige  Bryst,  de 
runde  Skuldre  og  brede  Hofter. 

„Jeg  har  ladet  eder  kalde,  en  ret  vigtig 
Sag  anbelangende,  hvorom  jeg  gerne  vilde 
høre  eders  Mening,  Hertug  Albert,"  sagde 
hun  til  sidst  med  et  lille  Suk,  ..I  drager  jo 
nu  snart  af  og  lader  mig  ene  om  Byrderne 
og  Regeringens  Ansvar." 

„Ej,  eders  Naade  har  dog  ellers  vist  eder 
Regeringen  voksen  foruden  mig,  skulde  jeg 
mene." 

..Ak  nej,  I  sige  ej  saa,  kære  Herre,  der 
er  Tider,  hvoren  Kvinde  dog  kender  sig  svag 
og  skrøbelig  og  fornemmer,  at  Læsset  hun 
har  at  drage  er  svært  —  for  svært  for  hendes 
Kræfter."  Dronningen  sukkede  igen,  hun 
saa'  ned  for  sig  og  legede  med  Korset,  der 
hang  ved  hendes  Rosenkrans.  Hertugen 
kneb    sine   smaa,    noget    nærsynede    Øjne 

sammen,  men  han  svarede  intet,  og  Fru 
Margrete  vedblev  lidt  efter: 

„Det  er  om  Kong  Eriks  Døtre  jeg  agter 
at  tale  med  eder.  Agnes,  der  stedse  har 
været  et  fromt  Barn,  vil,  som  jeg  haaber 
og  venter,  om  føje  Tid  klostergive  sig, 
hendes  Hu  staar  ej  til  denne  forfængelige 
Verden;  anderledes  med  Jutta,  hun  er,  som 
I  vel  har  mærket,  af  et  saare  ustadigt  og 
verdsligt  Sind,  og  har  givet  sig  hen  i  alt 
andet  end  fromme  og  kristelige  Tanker,  ja 
jeg  frygter,  at  en  taabelig  og  utilbørlig 
Elskov  har  faaet  Tag  i  hende/ 

Hertug  Albert  snoede  sit  velplejede  Mund- 
skæg. „Taabelig  og  utilbørlig  kalder  I  den, 
Fru  Margrete?  Er  det  da  kanske  ej  en 
saare  naturlig  Ting,  at  en  ung  og  skøn 
Jomfru  kender  mere  Forlængsel  efter  Kær- 
lighedens søde  Lyst  end  efter  den  skumle 
Klostercelle?  og  hvi  dømmer  I  det  saa 
strengt?" 

Dronningens  Kinder  brændte.  „Vilde  I 
kanske  mene,  at  det  var  i  sin  Orden  om  det 
var  en  Ungersvend,  der  stod  under  hende 
i  Byrd,  der  havde  vundet  hendes  Hjerte?" 

„Hvad  mener  eders  Naade  dermed?" 

„Jeg  mener,  at  da  hun  af  Mænd,  der  er  hen- 
des Lige  i  Byrd  indtil  nu  kun  har  mødt  eder, 
Hertug  Albert,  hvis  Alder  er  en  Borgen 
for,  at  hun  i  eder  kun  ser  en  faderlig  Ven, 

saa  maa  sagtens  den,  der  har  tændt  Elskovs- 
Hammen  i  hendes  unge,  iltre  Blod,  være  den 
unge  Ridder,  som  har  dristet  sig  til  at  hæve 
sine  Øjne  til  hende,  —  hans  Navn  kender 
jeg  ej,  men  i  hendes  Alder  ser  man  jo  kun 
efter  det  ydre  Skin.  Men  nu  er  det  min 
Begæring  til  eder,  at  I  som  hendes  Med- 
formynder  og  Værge  her  staar  mig  bi,  og 
som  den  faderlige  Ven,  for  hvem  hun  næ- 
rer en  Datters  Hengivenhed,  skikker  den 
ubesindige  Pige  en  Advarsel,  og  formaner 
hende  til  at  slaa  de  daarlige  Elskovsgriller 
af  Hovedet." 

Hertug  Albert  bed  sig  i  Læberne.  „Kun 
højst  ugerne  blander  jeg  mig  i  slige  Hjerte- 
anliggender, thi  med  Føje  maatte  Jutta 
Eriksdatter  vel  sige,  at  de  ej  angik  mig,  og 
forinden  jeg  skikkede  den  kongelige  Jom- 
fru slig  en  Advarsel,  maatte  jeg  have  Vis- 
hed for,  at  hendes  Adfærd  gav  mig  Ret 
dertil/ 

„Hvordan,  staar  mit  Ord  ej  til  troende, 
Hr.  Rigsforstander?11  De  mørke  Øjne  gni- 
strede, de  røde,  svulmende  Læber  bævede 
og  fortrak  sig  saa  til  et  spottende  Smil. 

Og  Smilet  ramte,  som  en  Pil  traf  det  lige 
det  ømme,  saarbare  Punkt.  En  faderlig 
Ven  —  ja,  det  var  vel  det,  Jutta  Eriksdatter 
havde  set  i  ham,  den  aldrende  Mand  med 
det  alt  graanende  Haar,  og  ingen,   mindst 

hun  selv,  skulde  heller  nogen  Tid  faa  at 
vide,  at  han  kanske  havde  drømt  at  vorde 
noget  andet  og  mere.  Han,  den  stolte  Albert 
af  Brunsvig,  var  ikke  til  Sinds  at  give  i\an 
forsmaaede  Bejler,  hvem  et  Par  ildfulde 
Pigeojne  havde  været  nær  ved  bringe  til 
at  glemme  sin  Værdighed,  han  var  ingen 
elskovssyg  Dreng,  Lidenskaberne  havde  til 
Dels  udraset  hos  ham,  saa  at  han  vel  nær- 
mest var  at  ligne  ved  et  udbrændt  Krater, 
hvis    voldsomme  Udbrud  ikke  længer  var 

at  befrygte 

Han  rettede  sin  spændstige  Skikkelse,  og 
sagde  saa  i  en  let  henkastet  Tone:  „Eders 
Naade  har  Ret  i,  at  der  bør  handles  med 
Omsigt  i  en  Sag,  der  angaar  Kongedøtrenes 
Ve  og  Vel.  I  og  for  sig  har  slige  Nykker  og 
Forliebelser  vel  ej  stort  at  betyde,  det  er 
gerne  en  Syge,  der  driver  over  af  sig  selv ; 
men  ønsker  I  det,  skal  jeg  gerne,  forinden 
jeg  drager  af,  skikke  Jomfru  Jutta  mit 
faderlige  Raad  og  sige  hende  min  Mening 
—  om  det  frugter  noget,  faar  saa  være  — 
mit  Ansvar  er  allen  Fals  dermed  til  Ende/ 
Smilende  drejede  han  sig  saa  om  paa  Hælen 
og  begyndte  at  føre  Talen  hen  paa  andre 
Ting;  der  var  indtruffen  Brevskaber  fra  de 
oprørske  Hansestæder,  og  der  var  mangt  og 
meget  denne  vigtige  Sag  anbelangende  at 
drøfte. 

Fru  Margrete  gjorde  Vold  paa  sig  selv,  for 
hun  var  en  viljestærk  Kvinde,  men  da  hun 
igen  var  bleven  alene,  trykkede  hun  begge 
Hænder  mod  sine  bankende  Tindinger  — 
hvad  havde  hun  vundet?  Selv  om  det  var 
saa,  at  Hertugen  i  sin  Stolthed  og  kræn- 
kede Forfængelighed  nu  for  stedse  drog 
sig  tilbage  fra  den  skønne  Kongedatter,  saa 
vidste  hun  jo  dog  nu,  at  hun  selv  intet  var 
for  den  statelige,  fyrstelige  Herre,  hvem 
hun  længst  i  Løn  havde  kaaret  til  sit  Hjer- 
tes Ridder  og  haabet  engang  at  skulle 
vinde,  vidste,  at  han  drog  bort  lige  saa 
kold  og  uberørt,  som  da  hans  Øjne  første 
Gang  havde  hvilet  paa  hende,  vidste  at 
hun  stod  tom  og  livsfattig  tilbage,  og  at 
Spillet  for  hende  var  tabt! 

„Eders  Naade  har  fulgt  mit  Raad  og  ser, 
at  det  alt  bærer  Frugt,"  lød  en  skrattende 
Hvisken  bag  hende,  „ Rigsforstanderen  trak 
hastig  Følehornene  til  sig  og  bejler  næppe 
den  Gang  til  den  kongelige  Mol- 
Dronningen  drejede  Hovedet  og  sendte 
sin  Skriftefader,  der  var  listet  ind  i  Stuen, 
et  mørkt  Blik.  „For  første  Gang  har  Her- 
tug Sambos  Datter  nedladt  sig  til  at  spille 
lavt  og  underfundigt  Spil  —  vogt  eder  for 
en  anden  Gang  at  drive  mig  dertil!"  — 

Tre  eller  fire  Dage  senere  var  Rigsfor- 
standeren    draget    bort    fra    Danmark,    og 

samme  Dags  Aften  bragte  Jomfru  Juttas 
Terne  hende  en  Skrivelse.  Paa  et  Stykke 
Pergament,  med  et  Aftryk  af  Hertugens 
Sigil  i  Voks,  havde  den  fyrstelige  Herre 
med  en  Sølvpen  ridset  følgende  Linier: 

.Jeg  tror  at  kende  eders  Hjertes  Løn- 
dom, Jutta  Eriksdatter,  men  jeg  beder 
,  og  paalægger  eder,  slaa  de  Griller,  den 
Drøm  af  Hovedet,  det  er  Daarskab  og  vil 
kun  bringe  eder  Sorg  og  Fordærv.  I  er 
saare  ung  endnu,  og  Elskovs  røde  Rose  kan 
vel  atter  fremblomstre  paa  eders  Vej,  men 
—  dersom  Verden  ej  kan  bringe  eder 
Fred  og  Glemsel,  da  søg  den  i  Klosteret. 
Og  hermed  Gud  befalet,  min  Datter,  nu  og 
i  al  Evighed. 

Albert.  Hertug  af  Brunsvig." 

Kongedatteren  tabte  Pergamentbladet  ud 
af  Haanden,  hendes  Kvinder  blegnede. 
Hvad  mente  han? Lod  han  hende  vide,  at  han 
troede  hun  elskede  ham,  men  at  han  kaldte 
det  en  Daarskab,  og  rent  ud  forsmaaede 
hende?  Fred  og  Glemsel  bad  han  hende 
søge  i  Klosteret  —  sin  Datter  kaldte  han 
hende  

Aa,  tvi  ham  —  en  slig  Forsmædelse  til- 
føjede han  hende,  Kong  Erik  af  Danmarks 
stolte    Datter!   —   Hendes    Kinder   brændte 

af  Skam,  af  krænket  Stolthed,  hendes  smaa 
Fødder  trampede  paa  Pergamentbladet  med 
de  grusomme  Ord,  der  havde  saaret  hende 
indtil  Døden.  Om  det  virkelig  var  Elskov, 
hun  havde  baaret  til  den  glimrende  og  rid- 
derlige men  alt  aldrende  Herre  med  det 
graanende  Haar  —  det  vidste  hun  næppe 
selv,  hun  vidste  kun,  at  hun  i  denne  Stund 
maatte  hade  ham,  og  at  hun  ingen  Sinde 
vilde  kunne  tilgive  den  bitre  Ydmygelse, 
han  havde  tilføjet  hende. 

Hun  bar  dog  sit  Hoved  lige  kækt  og  højt, 
visselig  skulde  ingen  fornemme  den  Skuf- 
felse hun  havde  lidt,  nu  skød  just  hendes 
Naturs  hele  Trods  op  i  hende. 

„Jeg  kan  tænke,  at  min  høje  Frænke 
maa  savne  Rigsforstanderen  i  Raadet,u 
sagde  hun  spottende,  .men  den  gamle 
Herre  kunde  vel  være  træt  af  at  pleje 
Statssager  her  i  Danmark,  og  ingen  kan 
fortænke  ham  i,  at  han  søgte  Hvile." 

Men  Agnes  fornam  dog,  at  hendes  Sind 
var  harmfuldt  og  ophidset,  og  at  hun  be- 
gyndte at  tabe  sit  gode  Huld  og  sit  muntre 
Lune.  Hun  havde  jo  haabet  og  ventet  at 
kunne  sprænge  det,  hun  kaldte  sit  Fange- 
bur,  afryste  alle  Lænker  og  flyve  fri  og 
glad  ud  i  Verden,  men  nu  var  Haabet 
slukket,  hverken  i  Norge  eller  Sverrig  var 
Forholdene    saaledes,   at   hun    i   Øjeblikket 

kunde  tænke  paa  at  drage  did  —  hun  fik 
blive  hvor  hun  var,  tæres  hen  af  Længsel 
og  kede  sig  til  Døde. 

For  Agnes  Eriksdatler  havde  Dronningen 
og  Abbedissen  i  Mariaklosteret  imidlertid 
snakket  saa  længe,  at  hun  nu  havde  be- 
sluttet for  Alvor  at  klostergive  sig,  og  hun 
havde  søgt  at  drage  Søsteren  med  sig,  men 
da  lagde  en  hidsig  Feber  Jutta  paa  Smer- 
tenslejet.  Den  lægekyndige  Klosterbroder, 
der  behandlede  hende  efter  Mester  Henrik 
Harpestrængs  Lægebog  og  Forskrifter,  fik 
først  efter  lang  Tids  Forløb  Bugt  med  den 
farlige  Sot,  saa  at  hun  kom  nogenledes 
til  Kræfter  igen,  og  samme  Dag  som  den 
fjortenaarige  Agnes  skulde  iklædes  som 
Nonne  og  samtidig  udnævnes  til  Abbedisse 
for  det  af  hende  stiftede  Kloster  til  hendes 
Navnes,  den  hellige  Agnes'  (eller  Agnetes) 
Ære,  hvortil  hun  skænkede  alle  sine  Mid- 
ler, viste  Jutta  sig  for  første  Gang  igen  i 
en  større  Forsamling,  men  endnu  saare 
bleg  og  mat  efter  den  overstandne  Sygdom. 

Den  unge  Kong  Erik  og  Enkedronningen 
med  deres  Følge  af  Riddere  og  Damer, 
samt  en  Mængde  gejstlige,  fyldte  den  lille 
Klosterkirke.  Abbedissen  for  Mariaklosteret, 
hvor  Kongedøtrene  til  Dels  havde  faaet 
deres  Optugtelse,  ledte  selv  den  unge  Søster 
frem,  som   fra  nu  af  for  stedse  skulde  af- 


79 

sværge  al  kongelig  og  verdslig  Herlighed 
og  vie  sit  Liv  til  Klosterets  strenge  Tugt. 
Efter  at  en  Messe  var  læst  og  et  Te  Deum 
afsunget,  holdt  Dominikanernes  Prior  en 
Tale  paa  Latin  og  Dansk,  i  hvilken  han  pri- 
ste den  unge  Kongedatters  Fromhed  og 
Gudsfrygt,  som  havde  bevæget  hende  til  at 
vende  sig  fra  denne  Verdens  falske  Glans 
for  at  blive  Kristi  Brud,  samt  nedbad  Vel- 
signelsen over  hende. 

Og  saa  knælede  det  fjortenaarige  Konge- 
barn, som  næppe  forstod  sig  selv,  foran 
Alteret  og  aflagde  Løftet  om  evig  Kyskhed, 
og  de  afskar  hendes  lange,  silkebløde  Haar, 
kastede  en  sort  Kjortel  over  hendes  lange 
hvide  Linneddragt,  og  befæstede  det  hvide 
Lin  om  hendes  Pande,  hæftede  Sløret  der- 
over og  indhyllede  hende  deri,  samt  satte 
Ringen  paa  hendes  Finger  — 

Søster  Agnes  var  Himlens  Brud. 

Da  lød  der  i  samme  Øjeblik  et  højt, 
skringrende  Skrig  gennem  Kirken.  Jutta, 
der  havde  sin  Plads  mellem  Dronningens 
Jomfruer,  styrtede  frem  med  udbredte 
Arme  —  — 

..Agnes  —  Søster,  ej  forlade  Du  mig  — " 
hun  saa'  sig  om  ligesom  i  Vildelse,  og  sank 
saa  afmægtig  om  paa  Stengulvet. 

^Hun  er  end  svag  og  afmægtig  efter  den 
lange    Krankhed,"    sagde    Klosterbroderen, 

der  havde  tilset  hende,  og  saa  blev  hun 
baaren  op  og  bragt  til  Hvile,  og  Dronnin- 
gen selv  tog  urolig  og  bekymret  Sæde  ved 
hendes  Leje. 

Lang  Tid  varede  det,  inden  hun  ganske 
genvandt  sine  Kræfter,  og  da  var  hun 
bleven  forunderlig  stille,  i  Timer  kunde 
hun  sidde  stirrende  og  grublende  ved  den 
aabne  Vindusglug,  sløv  og  ligegyldig  for 
hvad  der  foregik  omkring  hende.  Hendes 
Skriftefader,  den  gamle  Dominikaner,  og 
Abbedissen  tog  da  skiftevis  Plads  ved 
hendes  Side,  og  udmalede  hende  Kloster- 
livets Fred  og  rene  Glæder,  og  tillige  hvil- 
ken Ære  og  Værdighed,  der  ventede  hende 
ifølge  hendes  kongelige  Byrd,  naar  hun 
efter  al  Rimelighed  vilde  blive  valgt  til  sit 
Klosters  Forstanderinde.  Tidligt  og  silde 
blev  der  talt  for  hende,  selv  Agnes  bad 
hende  med  Taarer  om  at  klostergive  sig, 
saa  havde  de  ej  nødig  at  skilles.  — 

I  afmægtig  Længsel  strakte  hun  endnu 
en  Gang  Armene  ud  efter  Livet  derude, 
efter  den  skjønne,  vidunderlige  Verden  — 
saa  var  hendes  sidste  Modstand  brudt, 
hendes  Vilje  sløvet  og  knækket. 

Et  Par  Maaneder  senere,  da  Bisp  Tyge 
af  Aarhus  indfandt  sig  for  at  indvi  det  ny 
St.  Agnes  Kloster  af  Dominikanernes  Orden, 
og  give   dets  unge,   barnlige  Priorinde  den 


81 


egentlig  højtidelige  Indvielse,  blev  ogsaa 
Jutta  iklædt  som  Nonne  i  Klosteret.  Og  alle- 
rede et  halvt  Aar  efter  blev  hun  som  den 
ældste  af  Søstrene  dets  Overhoved  i  Agnes' 
Sted,  saaledes  som  denne  selv  ønskede  det. 
Kirken  havde  sejret,  og  de  tvende  Konge- 
døtres Arvegods,  i  alt  Fald  største  Delen 
af  det,  faldt  i  de  hellige  Hænder,  der  havde 
været  udstrakt  efter  det. 


Marte  Mcncki'l :  Erik  I'lovpennings  Døtre. 


VII. 

Det  var  saa  godt  og  vel  seks  Aar  senere. 

Paa  Nyborg  Slot,  hvor  den  unge  Kong 
Erik  Kristoffersen,  som  nu  sad  fuldmyndig 
paa  Danmarks  Trone,  holdt  Hof,  gik  to 
Riddersmænd  frem  og  tilbage  over  Gulvet 
i  Drabantsalen.  Den  ene  var  Drosten,  Peder 
Finsøn,  nu  en  alderstegen  Herre,  den  anden 
var  Lave  Jonsøn,  en  lavstammet,  skulder- 
bred Ungersvend  med  et  djærvt,  godlidende 
Aasyn,  der  stod  i  stor  Gunst  hos  den  unge, 
ustadige  Konge. 

„I  hørte  det  vel  nys,  Herre  Drost,  at  Do- 
minikanernes Prior  fra  Roskild  er  kommen 
med  Smakken  over  Bæltet  i  Morges,  og  alt 
i  en  Time  har  haft  Foretræde  hos  Kongen 
og  Enkedronningen,"  sagde  han.  „Monstro 
der  skulde  være  noget  om,  at  de  sønder- 
jydske  Hertuger  nu  atter  er  paa  Spil  og 
søger   at   hindre    det   paatænkte    Ægteskab 

mellem  vor  unge  Konge  og  den  dejlige 
Agnes  af  Brandenborg?" 

„Saamænd,  Abelslægten  er  jo  nu  engang 
det  danske  Kongehus'  Dødsfjender,  og  siden 
den  faar  Medhold  hos  saa  mange  af  Gejst- 
lighedens Medlemmer,  kan  man  fast  vente 
sig  alt.  Jens  Grand  er  visselig  lige  saa  haard 
en  Hals  som  Jakob  Erlandsen,  Kong  Erik 
er  dertil  for  voldsom  ligervis  som  hans 
hojsalige  Fader,  ja  har  fast  endnu  mere 
svart  ved  at  tøjle  sit  iltre  Sind  end  Fa- 
deren." 

..Nu  ja,  I  vilde  da  vel  ej,  at  han  godvillig 
skulde  lade  sin  Brud  snappe  bort  for  Næ- 
sen af  sig,  og  kanske  sige  Tak  til?" 

..Vist  ej,  endog  han  vel  snart  forvandt 
det  Forlis  og  trøstede  sig  andetsteds, 
kvindekær  som  han  er.  Kan  dog  ellers 
være,  at  det  ej  er  Agnes  af  Brandenborg, 
hvorom  det  her  drejer  sig,  men  at  Priorens 
Ærind  gælder  St.  Agnete  Klosterets  Abbe- 
disse; der  siges  jo,  at  hun  saavel  for  sig 
selv  som  Søsteren  begærer  at  løses  fra  Klo- 
sterløftet/ • 

..Hvad  —  Jutta  Eriksdatter?  Ja,  hvo  kan 
vel  undre  sig  herover?  Saa  ung  og  saa 
fager,  og  som  skabt  til  al  Livets  Herlighed 
og  Glans  og  Elskovs  rige  Lykke?  Mindes  I 
den  Dag,  da  de  iklædte  hende  som  Nonne? 
Der  siges,  at  de  paa  en  Vis  tvang  hende  til 

at  klostergive  sig,  Gud  forlade  dem  deres 
Synd;  men  om  Paven  vil,  saa  kan  han  jo 
da  løse  hende  af  Baandet  — " 

Drosten  rystede  paa  Hovedet.  „Sligt  spurg- 
tes næppe  nogen  Tid  tilforn,  den  kongelige 
Mø  faar  sagtens  blive,  hvor  hun  er,  Kirken 
lader  sig  ej  spotte." 

Ridder  Lave  vilde  svare,  men  i  det  samme 
viste  en  Dørsvend  sig  for  at  kalde  Drosten 
ind  til  Kongen  og  Enkedronningen.  Baade 
Bispens  Famulus  og  Prioren  for  Domini- 
kanernes store,  rige  Kloster  i  Roskild  var 
til  Stede,  og  de  ikke  mindre  end  Fru  Mar- 
grete saa'  betænkelige  ud,  men  den  unge 
Konge  sad  midt  imellem  dem  med  en 
næsten  oprømt  Mine. 

„Guds  Død,  har  I  hørt  det,  Drost  Finsøn 
—  vor  skønne  Frænke  vil  bryde  ud  af 
Buret  i  Roskild,  Fuglen  begærer  sin  gyldne 
Frihed  tilbage,"  raabte  han  Drosten  i  Møde 
og  blinkede  med  de  urolige,  lidt  skævt  sid- 
dende Øjne.  „I  faar  gøre  eder  rede  til  en 
Rejse!" 

„Gælder  det  kanske  at  opnaa  den  hellige 
Faders  Dispensation?" 

„Paa  ingen  Vis,"  udbrød  Dominikanernes 
Prior  hastig  og  hævede  ligesom  afværgende 
Hænderne  mod  Himlen.  „En  slig  himmel- 
raabende  Ulydighed  mod  den  hellige  Kirke, 
et  sligt  Brud  og  Frafald  kan  paa  ingen  Vis 

støttes,  tværtimod,  falder  den  genstridige  ej 
til  Føje,  maa  der  anvendes  de  strengeste 
Midler." 

„Ja  vist  —  den  arme!"  raabte  Erik  hef- 
tigt. „Hvi  var  I  og  alle  saa  snar  til  at  putte 
hende  i  Buret  og  lukke  hende  ude  fra  den 
Verden,  hun  havde  saa  kær?  Naar  vi  har 
vægret  os  ved  at  udbetale  hendes  Søstre 
deres  Medgift  i  alle  disse  Aar,  saa  vi  be- 
standig kan  vente  os  de  gamle  Stridigheder 
med  Sverrig  og  Norge  fornyede,  saa  kunde 
Kirken  vel  og  have  ventet,  eller  —  sluppet 
sit  Bytte." 

„Erik,"  lød  det  fra  Dronningen,  men  Pri- 
oren sagde  i  en  krænket  Tone:  „Eders 
Naades  Uvilje  mod  Gejstligheden  kender  vi, 
men  Retten  og  Myndigheden  til  at  dømme 
Kongedatterens  Færd  maa  her  lægges  i 
vore  Hænder." 

Famulus'en  gav  ham  Medhold  heri,  og  den 
unge  Konge  bed  sig  i  Læberne.  „Gør  som 
I  vil,"  sagde  han  utaalmodigt,  ?min  kloge 
Fru  Moder  agter  jo  selv  at  drage  til  Ros- 
kild  for  sammen  med  eder,  renlivede  Abbed 
Andreas,  at  tale  den  vildledte  til  Rette,  og 
Drosten  følger  med  —  er  der  ellers  mere 
at  forhandle?" 

Fru  Margrete  rejste  sig.  „Nej,  men  jeg 
har  det  Haab,  min  Søn,  at  Du  vil  stræbe  at 
se  denne   Sag  med  vore  unge  Frænker  fra 

Jutta  —  thi  hende  er  det,  som  drager  Agnes 
med  sig  —  Medhold  i  hendes  ugudelige 
Forsæt;  det  lader  ilde  for  den,  der  skal 
tage  Vare  paa  Land  og  Rige,  at  staa  den 
hellige  Kirke  imod." 

Hun  forlod  saa  Stuen,  ledsaget  af  de  gejst- 
lige Herrer  og  Drosten,  men  Erik  saa'  efter 
dem  med  en  Panderynken.  .Saa  from  Fru 
Moder  er  vorden  —  før  tænkte  hun  ander- 
ledes," sagde  han  ved  sig  selv  med  et  Haan- 
smil.  Lidt  efter  lod  han  Ridder  Lave  kalde. 

„Lave,"  sagde  han  ivrigt  i  en  dæmpet 
Tone,  „Du  véd  sagtens  alt,  hvad  det  var, 
som  den  sorte  Snegl  fra  Roskild  havde  at 
forebringe,  og  at  de  vil  tvinge  Jutta  og 
Agnes  til  at  forblive  i  Klosteret.  I  fast  syv 
Aar  har  min  arme  Frænke  nu  smægtet 
inden  de  skumle  Mure,  der  stængede  hende 
ude  fra  den  Verden,  som  dog  saa  mægtigt 
drog  hende  til  sig.  Vel  fandt  Søsteren  sig, 
der  alt  som  et  fjortenaarigt  Barn  af  egen 
fri  Vilje  klostergav  sig,  med  Taalmod  deri, 
men  nu  begærer  de  begge  at  løses  fra  deres 
Løfte  og  paakalder  min  Hjælp,  hvad  de  ved 
min  Helgen  og  min  Ære  ej  skal  have  gjort 
omsonst." 

..Herre  Konge  —  hvad  mener  I  da,  at  der 
kan  gøres  for  dem?  Vil  Paven  monstro  løse 
dem  fra  Løftet  paa  eders  Bøn  og  Begæring?" 

„Ej  véd  jeg  det,  thi  hvo  skulde  vel  vare 
dem  en  Fortaler  hos  den  hellige  Fader,  selv 
om  jeg  skikkede  ham  en  Skrivelse?  Do- 
minikanerne har  dem  i  deres  Kløer,  og  de 
slipper  dem  ej.  Der  er  da  intet  andet  for, 
end  at  de  i  Smug  forlader  Klosteret,  og  er 
det  min  Agt  at  staa  dem  bi  dermed;  den 
Hilsen  og  Forsikring  skal  Du,  min  brave 
Lave,  overbringe  skøn  Jutta  til  Svar  paa 
hendes  Begæring." 

..Det  Hverv  vil  I  fortro  mig,  Herre  Konge?" 
7Ja  vist,  Du  forliebte  Gæk!  Tænker  Du 
kanske  ej,  at  jeg  kender  din  lønlige  Elskov 
til  min  kære  Frænke,  og  formener  at  det 
maa  være  dit  saa  vel  som  mit  Ønske  at 
staa  hende  bi?  Ej  Lave,  Lave,  er  kanske 
Elskov  ej  den  største  Salighed  paa  Jord? 
At  favne  det  bløde,  varme  Kvindelegeme, 
der  i  Lyst  hengiver  sig  til  os,  hvilken  Fryd 
kan  lignes  ved  den?  Er  det  dog  ej  det,  som 
trods  alle  Prækener  om  Kødets  Forsagelse 
og  Dydens  Forskrifter  drager  Manden  med 
uimodstaaelig  Magt?"  De  urolige  Ojne  blin- 
kede lystent,  mens  Haanden  strøg  hen 
over  Hagen,  hvor  Skæget  nys  var  begyndt 
at  spire.  „Men  om  den  Blomst  nu  end  sid- 
der Dig  arme  Djævel  for  højt  til  at  bryde, 
og  Du  faar  nøjes  med  andre  paa  din  Vej, 
saa  vil  jeg  allenfals  give  Dig  Lejlighed  til 
at  medes  med  den  skønne;  drag  af  sammen 


med  min  Moder  og  de  andre,  og  søg  for- 
inden dem  at  faa  Jutta  Eriksdatter  i  Tale, 
lad  hende  saa  selv  raade  for,  hvad  der 
skal  ske;  nægter  hun  at  falde  til  Føje  er 
de  i  Stand  til  at  bruge  Vold,  endog  hun  er 
Kongedatter  —  thi  hvad  gælder  det  for 
Kirken?  Men  om  hun  efter  denne  Advarsel 
vil  bestemme  sig  til  at  forlade  Klosteret  i 
Smug,  da  giver  jeg  Dig  min  Fuldmagt  til 
at  bistaa  hende;  men  Tand  for  Tunge,  for- 
staar  Du  —  — ." 

„Ja  visselig,  men  og  forstaar  jeg,  at  I 
vover  en  Del  derved,  Herre  Konge;  Gejst- 
ligheden — " 

„Den  er  mig  alt  fjendsk  i  Forvejen,  som 
den  var  min  Fader,  Lave,  kanske  jeg  und- 
lives en  skønne  Dag  ligervis  som  han,  men 
hvad  saa?  Livet  og  min  Ungdom  vil  jeg 
allenfals  nyde  forinden,  og  Konge  er  jeg 
da!"  Han  rettede  sig,  og  hans  Blik  fo'r  vildt 
og  trodsigt  hid  og  did.  Saa  rakte  han  Lave 
sin  Haand,  og  denne  bøjede  Knæ,  for  ær- 
bødig Hyldest  gjorde  Erik  til  enhver  Tid 
Fordring  paa,  og  han  glemte  ingenlunde  at 
pukke  paa  sin  Konge-Værdighed,  selv  om 
han  ved  sin  Adfærd  ikke  sjældent  satte  den 
til  Side. 

„Tag  paalidelige  Folk  med  Dig,"  vedblev 
han.  „Skulde  det  knibe,  kan  Du  fortro 
Drosten  saa  meget  Du  finder  for  godt,  han 

er  at  lide  paa,  men  ellers  faar  Du  holde 
enhver  ude  af  Spillet. 

„Vel,  jeg  skal  søge  at  udrette  mit  Hverv 
paa  bedste  Maade  og  at  bistaa  Konge- 
døtrene, om  jeg  saa  fik  sætte  Livet  ind 
derpaa,-  udraabte  Lave,  og  lidt  efter  fo'r 
lian  ud  gennem  Døren  for  at  træffe  sine 
Forberedelser.  Han  havde  faaet  Orlov,  for- 
klarede han,  hvem  der  spurgte,  og  agtede 
sig  for  en  Stund  hjem  til  sin  Fædrenegaard 
ikke  langt  fra  Roskild. 

Den  næste  Morgen  tidlig,  da  Dronning 
Margrete,  ledsaget  af  Drosten  og  Domini- 
kanernes Prior  samt  Famulus'en,  forlod  Ny- 
borg, var  Lave  Jonsøn  med  et  Følge  af 
nogle  Svende  ogsaa  med  om  Bord  paa  Sku- 
den, der  skulde  fore  dem  over  til  Korsør. 
Hvad  og  hvem  hans  Ærinde  gjaldt,  var  der 
ingen  som  vidste,  men  Drosten  drog  ham 
dog  til  en  Side  og  hviskede  ham  i  Øret: 
„Hvad  I  har  for,  kender  jeg  ej,  Lave,  men 
meget  skulde  jeg  fejle,  om  I  ej  rider  Kon- 
gens  .Krind,  og  det  raader  jeg  jer:  Hav  Øj- 
nene med  jer  og  far  med  Lempe,  naar  I 
kommer  til  Roskild,  der  har  Sortebrødrene 
deres  Næse  alle  Vegne,  og  Bispen  er  ej  at 
spøge  med.14 

De  rejsende  havde  en  drøj  Overfart  over 
Bæltet,  da  det  baade  var  Storm  og  Mod- 
vind, og  Dronningen   var  saa  medtaget,   da 

de  naaede  Korsør,  at  hun  maatte  bede  der 
en  Stund,  saa  det  blev  Aften,  inden  de  kom 
til  Bispestaden.  Her  skiltes  Rejsefølget  for 
at  gaa  hver  til  sit,  trætte  og  forkomne,  og 
først  den  næste  Dag  kunde  der  være  Tale 
om  for  Fru  Margrete  at  begive  sig  til  Klo- 
steret. 

Lave  mente  da,  at  han  fik  benytte  Lej- 
ligheden og  se  paa  en  eller  anden  Vis  at 
faa  skikket  Budskab  til  Kongedatteren  endnn 
den  samme  Aften.  Da  han  tillige  med  Dro- 
sten havde  ledsaget  Dronningen  til  Kongs- 
gaarden,  slog  han,  for  ikke  at  vække  Mis- 
tanke, ind  paa  Vejen,  der  førte  hjemad  til 
hans  Gaard,  men  i  Stedet  for  at  drage  vi- 
dere, gjorde  han  Holdt  med  sit  Følge  ved 
et  lille  Herberg  i  Udkanten  af  Staden,  gav 
sin  mest  betroede  Svend,  den  gamle  Bent, 
sine  Befalinger,  og  gik  saa,  indhyllet  i  en 
lang  Rytterkappe,  tilbage  gennem  Byen,  hvor 
alt  var  tyst  og  stille;  kun  fra  enkelte  af  de 
smaa,  lerklinede  Huse,  hvor  en  flittig  Haand- 
værker  endnu  sad  bøjet  over  sit  Arbejde, 
skinnede  Lysene  ud  gennem  de  smaa  Horn- 
ruder, og  hist  og  her  dukkede  en  Bysvend 
frem  paa  sin  Runde  gennem  de  smalle, 
krumme  Gader,  eller  en  Munk  kom  listende 
med  ludende  Hoved. 

Klokkerne  havde  ringet  til  Ave  fra  alle 
Stadens   Kirker   og    Klostre,    men   da   Lave 

nærmede  sig  St.  Agnete  Klosterets  lille  Ka- 
pel, hørte  han  endnu  Søstrenes  Sang  der- 
inde fra;  flere  andægtige  knælede  hist  og 
her  derinde  og  forrettede  deres  Andagt,  og 
uden  Betænkning  traadte  Lave  ind  —  endnu 
havde  han  ikke  lagt  nogen  bestemt  Plan, 
Tilfældet  fik  raade. 

Nu  var  Sangen  forstummet,  og  Nonnerne 
bevægede  sig  fra  Koret  ned  gennem  Kir- 
kens Skib  og  drejede  om  ad  Sidegangen, 
der  forte  til  Klosterfløjen.  Lave  stod  skjult 
bag  en  af  Murpillerne,  og  ingen  bemærkede 
ham;  men  idet  den  sidste  af  Søstrene  var 
lige  ud  for  ham,  gjorde  han  et  Skridt 
fremad,  han  havde  med  heftig  bankende 
Hjerte  genkendt  den  høje  Skikkelse  med 
den  bydende  Holdning.  Nonnen  opdagede 
ham,  drejede  Hovedet  og  sagtnede  sine 
Skridt 

„Jutta  Eriksdatter,"  hviskede  Lave,  „Kon- 
gen skikker  mig  med  Bud  til  eder  — " 

Hun  standsede  et  Øjeblik  og  lagde  Fingeren 
paa  Læberne.  .Vent  mig  herhenne  ved  Dø- 
ren for  Enden  af  Sidegangen  om  en  halv 
Time.u  hviskede  hun  tilbage,  og  lidt  efter 
var  hun  forsvunden   tillige  med  de  andre. 


VIII. 

Kirken  var  tom,  da  Ridderen  ved  den 
fastsatte  Tid  stod  ved  den  betegnede  Dør, 
spejdende  og  lyttende  med  Haanden  tryk- 
ket fast  om  Sværdhæftet  under  Kappen. 

Alt  var  tyst  og  stille,  og  dunkelt  var  der 
trindt  omkring,  kun  Skæret  af  Lampen,  der 
hang  foran  den  hellige  Agnes'  Billede,  ka- 
stede et  dæmpet  Lys  over  de  nærmeste 
Omgivelser. 

Der  lød  ligesom  slæbende  Skridt  —  bles- 
han  beluret?  Hen  over  Nonnernes  Grav- 
stene og  inde  mellem  Murpillerne  susede 
det  sagte  og  løndomsfuldt  —  var  der  Men- 
nesker skjult  i  hans  Nærhed,  eller  var  det 
de  henfarne  Aander,  der  omsvævede  disse 
Steder? 

Nu  puslede  det  ved  Døren  —  Laasen 
drejedes  om,  og  paa  Tærskelen  viste  sig 
en  Nonne,  som  vinkede  ham  nærmere;  saa 

nogle  Skridt  frem  i  den  hvælvede  Murstens- 
gang. 

„Ridder  Lave  Jonsøn  —  thi  eder  er  det 
jo,  jeg  kendte  eder  nys  i  Skumringen  i 
Kirken  —-  hviskede  en  blod  Kvinderøst, 
som  bragte  Ridderens  Hjerte  til  at  banke 
under  Kjortelen.  .Dristigt  af  eder  at  vove 
eder  hid,  hvor  Dominikanerne,  hvis  Kloster 
staar  i  Forbindelse  med  Kirken,  til  enhver 
Tid  har  deres  Gang  —  men  forstod  jeg  eder 
ret,  er  I  skikket  til  mig  med  Svar  fra  mine 
kongelige  Frænder?- 

_Jeg  er  saa,  ædle  Jutta,  og  med  stor  Glæde 
gik  jeg  den  Gang,  om  den  saa  havde  ført 
mig  lige  lukt  i  Løvens  Gab!~ 

_For  eders  Tjenstvillighed  have  I  Tak, 
men  hvad  Budskab  bringer  I  mig  da?  Næppe 
noget  godt,  eftersom  I  sniger  eder  til  mig 
paa  denne  Tid  — ■ 

.Visselig  er  det  just  ej  de  bedste  Tiden- 
der, saasom  jeg  er  skikket  hid  af  Kong 
Erik  at  vare  eder  ad  og  berette,  at  man 
sætter  sig  imod  eders  Begæring  og  paa 
ingen  Vis  agter  at  forhjælpe  eder  til  at 
vorde  løst  fra  eders  Klosterløfte,  men,  om 
I  ej  godvillig  falder  til  Føje,  med  Magt  synes 
at  ville  tvinge  eder  til  Lydighed  mod  Kir- 
ken. Dronningens  lille  lumske  Skriftefader 
vil  de  skikke  til  Paven  for  at  fremstille 
eder  for  ham  i  det  sorteste  Lys,   som  den, 


94 

der  og  forleder  Søster  Agnes  til  at  frafalde, 
og  formaa  ham  til  at  ramme  eder  med  Band- 
straalen,  om  I  ej  forbliver  hvor  I  er  og 
gør  Afbigt  — " 

„Gøre  Afbigt  —  ingen  Sinde!  Jeg  var  ej 
karsk,  var  sjælesyg  og  ilde  faren,  da  de 
snakkede  mig  for  og  fik  mig  i  deres  Garn; 
Fred  troede  jeg  en  Tid  at  kunne  finde,  paa 
mine  Knæ  for  Guds  Moders  Alter  tiggede 
og  bad  jeg  derom,  og  ved  Fasten  og  Bods- 
øvelser søgte  jeg  at  døve  mit  Kød,  men 
hver  eneste  Dag  er  jeg  ligesom  død  Tomme 
for  Tomme  inden  disse  Mure!  Og  Agnes, 
det  arme  Barn,  som  de,  fra  hun  var  ganske 
liden,  bragte  i  den  Tro,  at  hun  kun  ved  at 
klostergive  sig  kunde  vinde  Lyksalighed 
her  og  hisset,  ogsaa  hun  kender  stundom 
til  Længsel  og  Anfægtelser,  thi  holder  jeg 
det  for  rettest,  at  vi  ej  længer  fremturer  i 
det  tvungne  Klosterliv,  allerhelst  da  Bisp 
Tyge  nu  ej  længer  er  i  Live,  men  søger  at 
vorde  løste  af  vore  Baand,  og  vil  man 
tvinge  mig  til  at  blive  —  nu,  saa  tænker 
jeg,  at  jeg  gaar  uden  Forlov!" 

„Om  I  bestemmer  eder  for  Alvor  dertil, 
da  skikker  Kong  Erik  eder  ved  mig  den 
Hilsen,  at  det  sker  med  hans  fulde  Minde, 
og  at  han  er  rede  til  at  dele  Ansvaret  der- 
for med  eder,  ligesom  han  fremdeles  af  al 
Magt  vil  staa  eder  bi." 

„Det  vil  han?  Nu,  hvi  skulde  jeg  da  tøve? 
Jeg  vil  og  maa  bort  herfra,  om  de  saa  ti, 
ja  tyve  Gange  nægter  mig  det  —  byde  dem 
Trods  alle  til  Hobe  gør  jeg,  tvungen  From- 
hed kan  ej  være  Gud  til  Behag." 

„Visseligen  har  I  Ret,  men  I  fortøve  da 
ej  ret  længe  med  at  sætte  eders  Beslutning 
i  Værk,  i  Morgen  indfinder  sig  eders  kirke- 
lige foresatte  tillige  med  Dronningen,  og 
da  vilde  det  kanske  være  for  silde  —  om 
de  skulde  vove  at  kaste  eder  i  Kloster- 
fængselet, hvorlunde  slap  I  da  herfra?  Hvad 
gøres  skal,  maa  gøres  snart  —  endnu  i 
denne  Nat  —  jeg  er  beredt  paa  alt,  har 
Heste  og  Svende  i  Nærheden,  og  ej  har  jeg 
vel  nødig  at  sige  eder,  at  førend  der  krum- 
mes et  Haar  paa  eders  Hoved,  maa  de  tage 
mit  Liv ■ 

„Brave  Ridder  Lave  —  hvormed  har  jeg 
forskyldt,  at  I  vover  saa  meget  for  os?  Kun 
ugerne  stjæler  jeg  mig  herfra;  men  naar 
det  ganske  Kleresi  herhjemme  staar  mig 
imod,  da  faar  jeg  vel  gaa  mine  egne  Veje 
og  selv  søge  Dispensationen  fra  den  hellige 
Fader.  Vil  og  kan  I  være  mig  behjælpelig, 
da  er  jeg  rede  til  med  min  Søster  at  drage 
herfra  endnu  i  denne  Aften,  hvorhen  I  vil 
gelejde  os,  og  fortror  vi  os  tryggeligen  til 
eders  ridderlige  Beskyttelse." 

„Tak    have    I    for   de  Ord,    ædle  Jutta!    I 

være  da  ved  Midienat  ved  den  lille  Laage 
i  Klostermuren,  der  vender  mod  Fjorden  — u 

..Guds  Moder  —  hvorlunde  véd  I  Besked 
dermed?  er  det  eder  kanske  og  bekendt,  at 
der  fra  det  gamle  Klosters  Tid  munder  en 
Løngang  ud  i  Urtegaarden  bag  om  Søster- 
fløjen, just  tæt  ved  Muren?14 

„Derom  véd  jeg  intet,  men  jeg  kender 
ellers  saare  vel  til  Klosterbygningerne,  saa- 
som  jeg  mangen  Gang  er  gaaet  langs  den 
trange  Mur  og  har  stirret  mig  fast  blind 
for  at  fange  et  Glimt  af,  hvad  der  gemte 
sig  der  bagved  —  just  ved  den  lille  Laage 
stod  jeg  mangen  Kvæld  og  sukkede  i  Løn 
for  jeg  ingen  Sinde  kunde  naa  indenfor — " 

_Hr.  Ridder,"  Haanden,  Jutta  rakte  frem, 
gav  hans  et  svagt  Tryk,  .,ej  er  Stunden  til 
nu  at  føre  længere  Tale,  ved  Midienat  skal 
vi  være  ved  Laagen.  Til  Løngangen,  der 
næppe  nok  er  kendt  af  Søstrene  her  i  Klo- 
steret, har  jeg  lykkeligvis  selv  Nøglen,  og  vi 
fortror  os  da  til  eders  Varetægt." 

„Trygt  kan  I  lide  paa,  at  jeg  skal  være 
der  udenfor  ved  det  lille  Krat  med  mine 
Svende  og  opsadlede  Heste,  og  inden  en 
Time  skal  I  være  i  Sikkerhed  paa  min  vel- 
befæstede Fædrenegaard,  hvor  intet  Men- 
neske vil  finde  paa  at  søge  eder,  og  hvor 
I  kan  forblive  saa  længe  I  lyster." 

„Gud  lønne  eder.    Men  nu  maa  I  bort  — 

bag  Hovedalteret  forer  en  liden  Dør  ud  i 
det  fri,  den  er  stedse  aaben,  og  jeg  for- 
mener, at  I  uhindret  og  uset  kan  slippe 
ud.u 

Lave  Jonsøn  forsvandt,  og  Jutta  ilede 
gennem  Gangen,  der  førte  over  i  Jomfru- 
klosteret;  det  var  opført  paa  Dominikaner- 
klosterets Grund  og  laa  adskilt  fra  dettes 
Bygninger  ved  den  lille  Kirke,  til  hvilken 
Sortebrødrene  som  Nonnernes  Skriftefædre 
havde  fri  Adgang. 

Alle  i  Klosteret  laa  i  den  dybeste  Søvn, 
kun  i  Abbedissens  Celle  vaagede  de  tvende 
Søstre,  der  sad  Haand  i  Haand  med  ban- 
kende Hjerter,  Agnes  sagte  grædende  og 
klyngende  sig  til  Jutta.  Det  hvide  Lin  havde 
de  taget  af,  men  hyllet  sig  tæt  i  deres  Slør. 

Klokkens  dybe,  drønende  Slag  forkyndte 
omsider  Midnatstimen. 

Jutta  hævede  kækt  og  trodsigt  Hovedet, 
hendes  Øjne  havde  været  fæstet  paa  det 
lille  Vindu,  gennem  hvilket  Maanen  af  og  til 
kastede  sine  blege,  sitrende  Straaler.  .Kom 
—  det  er  Tid,  Agnes  — ■ 

i  det  samme  lød  der  slæbende  Trin  i 
Stengangen  udenfor,  de  standsede  ved  Cel- 
lens Dor 

„Alt  er  opdaget  —  Guds  hellige  Moder  og 
Du  min  hellige  Navne  staa  os  bi,"  hviskede 
Agnes.    Jutta  gik  hen  til  Døren  —  Ær  der 

nogen,  og  hvo  er  det,  som  forstyrrer  mig 
paa  denne  Tid?"  sagde  hun  strengt. 

„Ak,  kun  mig,  naadige  Abbedisse,  Søster 
Birgitte,  jeg  mente  jeg  hørte  eder  kalde,  og 
frygtede  I  kanske  ej  var  karsk  —  — " 

„Du  har  hørt  fejl,  Søster,  jeg  kaldte  ej, 
Søster  Agnes  har  derimod  ej  været  karsk, 
men  nu  sover  hun  og  har  ingen  Hjælp 
nødig  —  skulde  der  være  noget  paa  Færde, 
skal  jeg  kalde,  vær  sikker  derpaa." 

Trinene  fjernede  sig  —  en  Dør  aabnedes 
og  lukkedes  igen,  saa  blev  alt  stille. 

„Kom,  vi  maa  af  Sted  —  der  er  intet  Øje- 
blik at  spilde,  om  en  Time  eller  kanske  før 
er  hun  her  atter  for  at  lure  — "  og  Jutta 
drog  den  skælvende  Agnes  med  sig.  „Skal 
vi  gennem  Kirken?  Ak  Jutta,  Jutta,  jeg  tør 
ej  vove  det,  det  er  en  formastelig  Gerning 
vi  har  for  —  — ."  Men  Jutta  tyssede  paa 
hende  —  „Vær  dog  intet  taabeligt  Barn,  nu 
da  det  gælder  —  vi  maa  ud  af  Løndøren 
derhenne  og  gennem  Løngangen  — " 

Og  saa  stod  de  et  Øjeblik  efter  ude  i  den 
lave,  bælgmørke  Gang,  hvor  en  muggen, 
iskold  Luft  slog  dem  i  Møde.  Saa  hurtig  de 
formaaede,  ilede  de  frem,  følende  sig  for 
og  hvert  Øjeblik  snublende  over  en  Sten 
eller  et  slimet  Kryb. 

„Jesus  Maria  —  de  er  sikkert  efter  os-" 

stønnede  Agnes,  .,hør  —  gik  ikke  Døren 
deroppe  — ■ 

..Vist  ej,  jeg  smækkede  jo  Løndøren  i 
Laas  efter  mig,  det  har  været  Vinden.  Kom 
nu  blot  —  se  hist  henne  skinner  allerede 
en  Lysning  os  i  Møde  for  Enden  af  Gangen/ 

Endelig  —  de  staar  ved  den  lave  Aab- 
ning,  der  fører  ud  i  det  fri  —  de  ser  den 
lille  smalle  Strimmel  Klosterhave  med  dens 
Urtebede  og  Gange  ligge  belyst  af  Maanens 
Straaler,  og  Muren  der  bagved  med  den 
lille  Laage,  uden  for  hvilken  deres  Red- 
ningsmand venter  —  saa  drager  de  sig  for- 
færdede tilbage  igen  ind  i  Løngangen 

„Saa  I  tror  ej,  der  er  Ugler  i  Mosen?" 
lyder  en  snøvlende  Røst  —  „Mig  syntes 
dog  før  jeg  hørte  en  Hest  vrinske  paa  den 
anden  Side  Muren,  og  som  jeg  siger,  der 
var  en  fremmed  Mand  i  Kirken  denne  Af- 
ten, om  han  var  kommen  for  at  gaa  til 
Skrifte  hos  Broder  Olaus  véd  jeg  ikke,  men 
man  véd  jo,  at  Satan  er  paa  Spil  alle  Vegne 
for  at  forføre  Sjælene,  Søster  Birgitte." 

„Vist  saa,  Broder  Mikael,  men  her  hos  os 
er  alt  roligt,  jeg  var  selv  nys  ved  Abbedis- 
sens Dør  og  talte  med  hende  —  om  en 
Times  Tid  lister  jeg  mig  derop  igen  —  vær 
1  kun  sikker  paa,  at  jeg  har  Øjne  og  Øren 
med  mig." 

„Nu  ja,   naar   der   ingen   Grund   er  til  at 

forspilde  sin  gode  Nattero,  Søster  Birgitte, 
hvi  da  gøre  det?  Jeg  vil  da  dennelund  lægge 
mig  til  sødeligen  at  sove,  og  vil  bede  den 
hellige  Agnes  iligemaade  skænke  Dig  en 
rolig  Nat." 

Fodtrinene  og  Stemmerne  tabte  sig,  men 
endnu  tøvede  de  to  Søstre  dog  en  Stund, 
inden  de  vovede  sig  frem  af  deres  Skjul. 
Omsider  ilede  Jutta,  dragende  den  skælvende 
Agnes  efter  sig,  tværs  over  Grusgangen  til 
den  lille  Laage  i  Muren  —  „Hjælp  alle  gode 
Helgene  —  Nøglen  er  rusten  —  jeg  kan  ikke 
dreje  den  om  i  Laasen  —  — ■ 

En  Hest  vrinskede  lydeligt  omme  paa 
den  anden  Side  Muren. 

..Vor  kære,  hellige  Frue,  et  kosteligt  Al- 
terklæde  lover  jeg  Dig  til  din  egen  Kirke 
her  i  Roskild,  om  Du  vil  staa  mig  bi  og 
lægge  Kraften  i  min  svage  Haand  —  Agnes, 
Agnes,  bed  til  din  Skytshelgeninde,  Du  er 
god  og  from  som  hun  — u 

Agnes  var  sunken  paa  Knæ,  dødbleg  og 
med  foldede  Hænder,  og  nu  —  Nøglen  be- 
gyndte at  give  efter  —  en  sidste  pibende 
Vridning  —  Døren  var  aaben! 

Søstrene  ilede  et  Stykke  frem  langs  Mu- 
ren udenfor;  Vejen  var  kun  smal,  og  fra  et 
lille  Krat  paa  den  anden  Side  rørte  det  sig 
mellem  Buskene. 

En  høj  Skikkelse  bøjede  Grenene  til  Side 

og  traadte  frem  —  det  var  Lave  Jonsøn. 
„Gud  have  evig  Lov,"  hviskede  han  og  tryk- 
kede heftigt  og  varmt  den  lille  Haand,  som 
Jutta  rakte  ham  —  „hist  henne  holder  mine 
Svende  med  de  opsadlede  Heste  —  om  en 
liden  Stund  er  vi  langt  herfra!" 

„Saa  af  Sted  da,  Hr.  Ridder,  naar  I  er  hos 
os,  frygter  vi  intet  mer!"  Og  den  skønne 
Abbedisse  smilede  og  saa'  ham  ind  i  Øjnene 
med  et  Blik  saa  varmt,  at  det  fik  Haanden, 
der  sluttede  om  hendes,  til  at  ryste. 

Lidt  efter  sad  de  to  Kongedøtre  til  Hest 
og  af  Sted  gik  det  i  susende  Galop;  inden 
der  blev  gjort  Anskrig  i  Klosteret,  var  de 
langt  borte,  og  om  Morgenen,  da  Flugten 
var  opdaget  og  Nonnerne  løb  omkring  som 
en  Flok  skrigende  Skader,  sad  den  dristige 
og  oprørske  Abbedisse  og  hendes  Søster 
velbeholdne  paa  Ridder  Laves  Gaard,  hvor 
de  mente  det  var  rettest  at  holde  sig  skjulte 
i  nogen  Tid,  og  for  ej  at  vække  Mistanke 
lod  han  da  udsprede  det  Rygte,  at  han 
var  kommen  syg  til  Huse,  og  at  det  var 
Pesten  han  led  af,  saa  at  Gaarden  skyedes 
af  alle.  Den  var  desuden  ret  utilgængelig, 
da  den  laa  paa  en  lille  Holm  i  Søen,  hvor- 
over der  førte  en  smal,  stensat  Dæmning; 
selve  Bygningen,  et  fritstaaende,  ikke  syn- 
derlig højt  men  massivt  Stentaarn  med 
Skydehuller    og     en    Vægtergang    foroven, 

knejste  midt  paa  Holmen,  omgiven  af  en 
Del  mindre  Udhuse,  Lader  og  Staldrum,  der 
dog  næsten  alle  dækkedes  af  den  høje 
Jordvold,   der  løb  rundt   om  hele  Holmen. 

Kun  Kong  Erik  selv  kendte  Sagens  Sam- 
menhæng med  Ridder  Laves  Fraværelse 
fra  Hove;  han  gottede  sig  hjertelig  over  at 
have  været  med  til  at  tage  Kieresiet  en 
Kende  ved  Næsen,  og  svor,  at  han  ej  ag- 
tede at  finde  sig  i,  at  der  øvedes  nogen 
Voldshandling  mod  hans  Frænker  i  hans 
Riger  og  Lande;  men  den  Roskilde  Bisp 
tænkte  noget  anderledes  i  det  Stykke.  Han 
nedkaldte  Himlens  Straf  og  evige  Fordøm- 
melse over  Kongedøtrene,  der  havde  brudt 
deres  Løfte  og  forladt  det  Kloster,  som 
Agnes  selv  havde  indstiftet  og  tilsagt  det 
meste  af  sit  Arvegods,  og  han  afsendte  en 
Skrivelse,  der  baade  havde  Xæb  og  Kløer, 
til  den  hellige  Fader  i  Rom. 

Men  foreløbig  lodes  Jutta  og  hendes  Sø- 
ster dog  i  Fred.  Thi  just  paa  denne  Tid 
var  man  optaget  af  de  fornyede  Stridig- 
heder med  de  holstenske  Grever  paa  Grund 
af,  at  Kong  Erik  havde  frataget  Abels  Slægt 
Herredømmet  i  Sønderjylland,  og  da  han 
samtidig  havde  gjort  sig  sin  Faders  Sø- 
skendebarn, den  mægtige  Grev  Jakob  af 
Halland,  til  Fjende  ved  at  berøve  ham  sine 
Landsdele,    saa   at   Ufred   ogsaa  truede  fra 

den  Kant,  var  der  nok  at  tænke  paa  for- 
uden Kongedøtrenes  Sag,  hvorfor  der  da 
ej  heller  foretoges  noget  Skridt  imod  dem, 
for  Paven  havde  afgivet  sin  Kendelse. 

Stor  Forargelse  vakte  ung  Juttas  Færd, 
men  paa  Ridder  Laves  Borg,  hvor  man  i 
lang  Tid  troede  at  han  laa  dødssyg  af 
Pesten,  der  sad  han,  trælbunden,  bjerg- 
tagen og  lyttede  til  den  skønne  Abbedisse, 
naar  hun  sang  og  legte  Strengeleg  med  sine 
hvide  Fingre  derude  paa  Svalen  i  de  maane- 
lyse  Aftener  —  ingen  hørte  den  dæmpede 
Hvisken,  saa'  de  varme  Blik,  der  gik  Bud 
mellem  de  tvende  — 

Den  Riddersmand  sidder  ved  Jomfruens  Fod. 
ham  lyster  hende  tage  i   Favn. 
Skøn  Jomfru,  ak,  er  I  mig  huld  og  god.' 
Men  Dansen  gaar  gennem  Lunden. 


IX. 

Der  flammede  en  munter  Ild  af  knitrende 
Birkebrænde  i  den  store  Hal  paa  Kongs- 
gaarden  i  Stockholm. 

Byen  var  i  hine  Dage  endnu  kun  lille  i 
Udstrækning.  Allerede  paa  Oluf  Skødkon- 
nings  Tid  var  der  bleven  anlagt  Befæstnin- 
ger for  at  beskytte  Indløbet  til  Målaren, 
men  Stadsholmen  blev  dog  først  bebygget 
under  Birger  Jarl,  der  opførte  Kongsgaarden, 
lod  Byen  udvide  og  befæste,  og  i  1255  gav 
den  sine  første  Købstadrettigheder. 

Sønnen  Valdemar,  den  af  ham  og  Stor- 
mændene skabte  Konge,  sad  nu  her  og 
holdt  Hof,  og  blødagtig  og  sanselig  som 
han  var,  havde  han  indrettet  Kongsgaarden 
til  et  saa  yppigt  og  forfinet  Opholdssted, 
som  hine  Tiders  raa  Smag  var  i  Stand  til 
at  skabe.  I  den  store  Bjælkehal  var  Gulve 
og  Vægge  belagte^  og  behængte  med  bløde 
Fodklæder    og    vævede    Tæpper,     Bordet 

maatte  helst  bugne  af  stærke  og  krydrede 
Spise-  og  Drikkevarer  i  gyldne  Kar  og 
Bægre,  og  sig  selv  og  Dronningen  klædte 
han  i  kostbare  Stofler,  overlæsset  med  mange 
Smider  og  Prydelser. 

Kong  Valdemar  og  Dronning  Sofie,  tillige 
med  Kongens  tre  Brødre,  Hertugerne  Mag- 
nus, Erik  og  Benedikt,  havde  nylig  rejst  sig 
fra  det  daglige  MiddagstafFel,  og  nu  legede 
Kongen  Skaktavl  i  det  ene  Hjerne  af  Hal- 
len med  Hertug  Erik,  mens  den  barske 
Magnus  med  korslagte  Arme  stod  hos  og 
iagttog  dem  med  en  overlegen  Mine  i  sit 
lange  Ansigt,  der  havde  et  næsten  tater- 
agtigt Præg  med  den  sortsmudsede  Lod  og 
de  sorte,  funklende  Øjne,  der  stak  sælsomt 
af  mod  de  rødlige  Haar.  Han  var  af  alle 
Birger  Jarls  Sønner  den,  der  lignede  Fade- 
ren mest,  og  var  sine  Brødre  langt  over- 
legen i  Kraft  og  Myndighed;  allerede  nu 
stod  han  paa  en  spændt  Fod  med  Valde- 
mar, der,  om  han  ikke  havde  været  saa  let 
og  sorgløs  af  Sind,  sikkert  med  Mistillid 
vilde  have  set  hans  Færd  og  forstaaet,  at 
dette  urolige,  herskesyge  og  ærgerrige  Ho- 
ved tidlig  eller  sent  vilde  pønse  paa  at  støde 
ham  fra  Tronen. 

Noget  borte  fra  de  tre  Brødre  sad  Dron- 
ning Sofie,  iført  en  skarlagenrød  Sindal- 
kjortel  med  Skindbræmmer  og  gyldne  Smi- 

der  paa  Hals  og  Barm,  og  talte  dæmpet  med 
den  yngste  af  sine  Svogre,  Benedikt,  en 
endnu  skægløs  Yngling  med  et  stilfærdigt 
Væsen  og  et  Par  tungsindige  Øjne,  der  havde 
viet  sig  den  gejstlige  Stand. 

Sofie  Eriksdatter  havde  forandret  sig. 
Vel  var  hun  smuk  endnu,  men  hun  var 
bleven  for  fyldig  og  Ansigtet  havde  tabt 
sin  ungdommelige  Friskhed,  Øjnene  deres 
klare,  straalende  Glans,  det  saa'  ud,  som  om 
de  havde  fældet  mange  Taarer,  og  der  var 
kommen  et  skarpt,  til  Tider  bittert  Træk 
om  de  Læber,  der  tidligere  havde  smilet 
saa  frejdigt  med  det  lyse  Barnesmil. 

Hun  saa'  ud,  som  om  Modgang  og  Prø- 
velse havde  været  hende  beskaaren  snarere 
end  Lykke  og  Medgang.  — 

Og  det  var  jo  ogsaa  saaledes. 

Hastig  havde  hun,  da  hun  i  sin  Ungdoms 
og  Skønheds  Vaar  kom  til  Sverrig,  vundet 
sin  kongelige  Brudgoms  Elskov,  og  hun 
havde  da  ogsaa  snart,  blændet  af  den  Glans 
der  stod  om  hans  smukke  ridderlige  Per- 
son, skænket  ham  sit  hele  Hjerte;  men  saare 
snart  skulde  hun  erfare,  at  Valdemars  Sind 
var  saa  ustadigt  som  Vinden,  der  blæser 
hid  og  did,  og  at  al  hendes  Elskovs  Glød 
ej  formaaede  at  holde  ham  fangen.  Hun 
forstod  da  ogsaa,  at  han  kun  lidet  var  hen- 
des Kærlighed  værd,   fornam    hvilken  svag 

og  vankelmodig  Sjæl  der  boede  i  ham,  som 
kun  var  en  Slave  af  sine  Lyster,  og  bitre 
var  de  Taarer  hun  fældte,  bitter  Ydmygel- 
sen hun  følte  ved  daglig  at  se  sig  krænket 
og  tilsidesat.  Og  hun  tabte  hurtig  sit  glade 
Livsmod,  blev  bitter  og  forsagt;  nu  lo  og 
spøgte  hun  ikke  længer  paa  sin  sorgløse 
Maade,  kaldte  ikke  længer  i  Kaadhed  og 
Overmod  sin  fredsommelige  Svoger  Erik, 
der  ikke  kendte  anden  Lov  end  Magnus' 
Vilje,  for  „Alsinte*  (Ingenting),  og  Magnus 
selv  for  .Kedelflikkeren",  fordi  han  var  saa 
mørk  af  Lød,  nu  var  hun  begyndt  at  frygte 
denne  Kedelflikker,  der  bestandig  saa'  skævt 
til  hende  paa  Grund  af  den  manglende 
Brudeskat  og  hendes  kaade  Tunge,  og  hun 
fornam  med  en  vis  Gru  Valdemars  Svag- 
hed over  for  de  tvende  af  Brødrene. 

..Til  enhver  Tid  klager  eller  truer  de  — 
hvad  er  der  nu  atter  paa  Færde?"  hviskede 
hun  til  Benedikt,  som  de  sad  der  tilsam- 
men. 

TDet  er  Erik,  som  har  begæret  en  ny 
Forlening  paa  Anstiftelse  af  Magnus,  og 
denne  har  brugt  Trusler  over  for  Valde- 
mar." 

„Magnus  —  ja,  han  har  Viljen  for  eder 
alle,  Benedikt!  Ligelig  delte  dog  eders  Fa- 
der med  eder,  da  han  gjorde  Magnus  til 
Hertug  over  Sødermanland,  gav  Erik  Smaa- 

land  og  Dig  Finland  at  raade  over,  men  tro 
Du  mig,  ej  raster  Magnus  for  han  holder 
hele  Sverrigs  Rige  i  sin  Haand. u 

„Den  Haand  vilde  og  være  kraftigere  til 
at  styre  det  end  Valdemars,  kære  Frænke, 
det  véd  vi  alle!  I  min  Faders,  den  store 
Birger  Jarls  Tid  var  det  ham  alene,  der 
havde  Magten,  endog  han  havde  sat  Kronen 
paa  Valdemars  Hoved  i  Stedet  for  paa  sit 
eget;  men  ingen  Sinde  har  Valdemar  ejet 
Kraften  og  Styrken  til  at  tage  Herskerens 
Gerning  op,  mangen  en  Byrde,  der  var  ham 
for  svær,  har  han  læsset  paa  Magnus' 
Skuldre,  og  mangen  Gang  har  han  søgt 
Raad  hos  ham,  der  var  den  stærke;  ej  maa 
det  vel  derfor  undre  os,  om  Magnus  har 
fanget  Smag  for  Magtens  Sødme  og  kanske 
tragter  efter  at  øve  den  — " 

„Om  han  kun  ej  med  formastelig  Haand 
griber  derefter  —  ak,  Benedikt,  husk  de 
blodige  Minder  jeg  har  at  se  tilbage  paa, 
da  min  egen  Fader  faldt  for  Broderhaand!" 

„Gud  og  den  hellige  Benedikt,  min  Skyts- 
patron, bevare  os,  kære  Frænke,  nær  dog 
aldrig  slige  Tanker!  Haard  er  Magnus  til- 
visse, men  at  han  skulde  plette  sine  Hæn- 
der med  Broderblod,  har  saa  vist  ingen  af 
os  Ret  til  at  tro/  og  den  stilfærdige  Yng- 
ling slog  andægtig  Kors  for  sig. 

„Naa,    nu   krænkede   jeg    Dig,    Benedikt, 

hvad  dog  ej  var  min  Agt,"  Dronningen 
rakte  med  et  Smil  sin  Haand  frem,  „jeg 
véd,  Du  ger  ingen  Forskel  paa  dine  Brø- 
dre, og  at  Du  ej  er  i  Stand  til  at  tænke 
ondt  om  nogen  i  dit  Hjerte,  dog  skal  Du 
vide,  at  —  — ■ 

Nu  blev  Indgangsdøren  i  Hallens  ene 
Sidevæg  aabnet,  og  den  gamle  Husfoged 
viste  sig  for  at  melde,  at  nogle  fremmede 
ønskede  at  stedes  for  Kongen  og  Dronnin- 
gen. Kong  Valdemar,  der  var  ked  af  Spillet, 
rejste  sig  hastig  og  skød  Brikkerne  til  Side. 

„Lad  dem  kun  komme, "  sagde  han  ga- 
bende, idet  han  nærmede  sig  Dronningen 
og  Benedikt.  Han  var  den  højeste  og  smuk- 
keste af  Brødrene,  det  fintformede  Aasyn 
med  de  kønne,  regelmæssige  Træk,  den 
smukke,  let  bevægelige  Mund,  overskygget 
af  det  tætte,  rødbrune  Overskæg,  den  hvide, 
hvælvede  Pande  og  de  brune,  ildfulde  Øjne 
kunde  ikke  andet  end  drage  alles  Blikke 
paa  ham,  og  skønt  hans  Ydre  nok  i  det 
hele  taget  manglede  det  mandige  og  stærke, 
der  pryder  Helten,  var  hans  Optræden  ellers 
ikke  uden  kongelig  Værdighed. 

„Den   Kvinde  er  ikke  i   Verden   til. 
jeg  kan  jo   hende   daare  om  jeg  vil." 

Det  var  da  ogsaa  paa  hans  statelige  Skik- 
kelse, at  de  fremmedes  Øjne  først  faldt,  da 

de  traadte  ind  i  Hallen.  De  var  tre  i  Tallet, 
tvende  tilslørede  Kvinder  og  en  Mand,  som 
holdt  sig  i  beskeden  Afstand. 

„Hvem  er  I  og  hvorfra  kommer  I?" 
spurgte  Kongen  og  mønstrede  Kvinderne 
med  et  nyfigent  Blik. 

„Fra  Danmark.  Herre  Konge  —  thi  sik- 
kerlig  er  I  og  ingen  anden  Kong  Valdemar 
Birgersøn,"  svarede  den  højeste  af  Kvin- 
derne, idet  hun  slog  sit  Slør  til  Side.  .,Eders 
Dronnings  tvende  Søstre  er  det,  som  kom- 
mer for  at  paakalde  eders  Gæstevenskab 
og  Beskyttelse." 

„Jutta  —  Agnes  — "  raabte  Sofie.  .Hellige 
Guds  Moder,  saa  ser  jeg  eder  atter!" 

„Ja,  men  hvorlunde,  Søster!"  udbrød  Jutta 
og  slog  trodsigt  med  Nakken,  mens  Agnes 
bøjede  Hovedet  og  græd.  „Véd  Du  vel,  hvad 
hændet  er?  At  vi  brød  med  vort  Kloster  og 
forlod  det,  og  at  Bandstraalen  derefter  ramte 
os,  at  vi  intet  Hjem  tør  siges  at  eje  mere  i 
Danmarks  Rige,  og  at  vi  er  tvende  venneløse 
og  ubeskyttede  Piger,  der  i  vor  Xød  er  tyet 
til  Dig  og  din  kongelige  Husbond." 

„Vi  har  spurgt  om  det  dristige  Skridt,  I 
har  vovet,  og  saare  bekymret  har  jeg  været 
for  eder,  hvorlunde  det  skulde  gaa  og  hvilke 
Kaar  I  monne  friste.1' 

„Vor  Frænde,  Kong  Erik,  bistod  os.  Ved 
hans    Mellemkomst  blev   vi   i   Stand    til   at 

slippe  bort  fra  Klosteret  og  den  Straf,  der 
sagtens  ventede  mig  for  min  Opsætsighed, 
om  jeg  ej  bøjede  mig  for  Kirkens  Myndig- 
hed. Den  brave  Ridder  Lave  Jonsøn  her 
var  det,  som  var  os  behjælpelig  og  som 
har  huset  os  paa  sin  Gaard  en  Tid;  Bispen 
kunde  dog  ej  hindre  os  i  at  drage  af  Lan- 
det —  bandlyst  var  jeg,  men  min  Frihed 
kunde  han  ej  røve  mig,  og  saa  gelejdede 
Ridder  Lave  med  sit  Følge  os  hid.  Agnes 
har  atter  forsonet  sig  nogenledes  med  Kir- 
ken, idet  hun  har  skænket  en  stor  Del  af 
sine  Midler  til  andre  Klostre,  der  nu  ligger 
i  Tvist  med  Dominikanerne  i  Roskild,  som 
gør  Fordring  paa  det  hele;  Biskoppen  har 
nu  atter  løst  hende  af  Bandet,  og  hun  dra- 
ger sagtens  om  føje  Tid  til  Ingeborg  i  Norge, 
men  jeg  —  - 

Jutta  havde  vendt  sig  imod  sin  kongelige 
Svoger,  og  nu  fæstede  hendes  dejlige  Øjne 
sig  paa  ham  med  et  stumt,  bønfaldende 
Blik. 

Den  svenske  Rimkrønike  beretter,  at 
Konning  Erik  af  Danmarks  Døtre  alle  var 
saare  fagre,  men  mest  dog  Jutta,  der  var 
„skøn  lig  en  Engel  fra  Himlen  at  skue". 

Og  Valdemar  Birgersøn  grebes  i  samme 
Xu  saa  mægtigt  af  denne  Skønhed,  at  han 
stod  som  i  en  Rus  og  stirrede  paa  hende, 
og  saa  brændende  var  de  Blikke,    der  hvi- 

lede  paa  hende,  at  Jutta  med  blussende 
Kind  til  sidst  maatte  slaa  sine  Øjne  ned. 

Men  nu  tog  Fru  Sofie,  der  ikke  havde 
set  sine  Søstre  siden  de  begge  var  smaa 
Piger,  dem  begge  i  Favn,  og  saavel  hun  som 
Kongen  bod  dem  velkomne  tillige  med  den 
brave  Ridder  Lave.  Med  egen  Haand  tog 
Dronningen  den  store  gyldne  Mjødkande 
og  Velkomstbægrene  fra  Skænken  og  bød 
dem  rundt,  og  en  liden  Smaadreng  kom 
med  Vandkumme  og  Linklæder,  at  de  frem- 
mede kunde  tage  Haandtvæt. 

Da  lyste  Jutta  Eriksdatters  Øjne  atter  af  det 
gamle  Skælmeri  og  Smilet  spillede  om  hendes 
Læber,  idet  hun  vendte  sig  til  Kong  Valde- 
mar. .Saare  gæstmild  er  eders  Modtagelse 
og  ridderlig  eders  Færd,"  sagde  hun,  „dog 
—  er  I  nu  og  sikker  paa,  at  I  ej  nærer  Frygt 
for  at  Ulykke  og  Pestilens  klæber  ved  mig, 
den  bandlyste  Nonne,  og  følger  i  mit  Spor?" 

Valdemar  Birgersøn  greb  fast  om  hendes 
Haand.  „Hel  sikker,  ædle  Frænke!  Var  I 
saa  tyve  Gange  bandlyst  af  Paven  og  det 
ganske  Kleresi,  saa  vilde  jeg  dog  se  den 
Stund  an  for  saare  lykkelig,  da  I  traadte 
over  min  Dørtærskel  for  første  Gang." 

Men  hvem  der  just  ikke  saa'  mildt  til  det 
Besøg,  var  den  barske  Hertug  Magnus. 

„Flere  ørkesløse  Personer  at  føde  ved 
Hove,"   sagde   han   til  Erik   og  rystede  paa 

Hovedet.  „En  forloben,  bandlyst  Nonne  med 
hendes  Sheng  —  jo,  jeg  kender  Broder 
Valdemar,  nu  har  han  faaet  sig  en  ny  For- 
liebelse  paa  Halsen  og  kan  sidde  i  Kvinde- 
buret og  nynne  Elskovsviser  saa  lang  Da- 
gen er!  Hvad  de  vil  sige  dertil  nede  hos 
Erik  Glipeje,  er  ikke  godt  at  vide." 

Saa  drog  Brødrene  af  samme  Dag  hver 
til  sit,  men  Benedikt  blev  endnu  en  Stund 
tilbage,  og  han  og  Kongen  sad  meget  ofte 
i  Kvindeburet,  hvor  Sofie  teede  sig  saare 
kærlig  over  for  de  længe  savnede  Søstre, 
især  over  for  den  stille,  forknytte  Agnes, 
der  kendte  sig  sælsom  forvirret  til  Mode 
og  ude  af  Stand  til  at  finde  sig  til  Rette 
uden  for  de  stille  klosterlige  Omgivelser, 
hvor  hun  havde  henlevet  største  Delen  af 
sit  Liv,  mens  Jutta  derimod  først  nu  syn- 
tes at  aande  let  og  frit,  og  uden  Skrupler 
holdt  sig  skadesløs  for  den  tidligere  Tvang 
og  de  forhadte  Baand,  der  havde  lagt  Dæm- 
per paa  hendes  Livsglæde. 

Mange  og  varme  nok  var  de  Øjekast,  hen- 
des kongelige  Svoger  tilkastede  hende,  og 
det  skal  ikke  siges,  at  de  just  kølnedes  ved 
Tilbageholdenhed  fra  hendes  Side.  At  han 
ikke  just  var  nogen  krigersk  Helt,  der  sam- 
lede Rigets  bedste  Mænd  om  sig  og  øvede 
Stordaad,  det  glemte  hun  over  hans  be- 
levne, artige    Væsen;   Strengelegens   Toner 

Marie  Bcnckd:  Erik  PlovpenningB  Dotre.  s 

klang  nok  saa  godt  i  hendes  Øren  som  Har- 
niskets Klirren,  og  den  smægtende  Trouba- 
dour, der  kvad  sine  Elskovssange  for  hendes 
Fod  i  Kvindeburet,  behagede  hende  bedre 
end  den  barske  Vildmand  i  Panser  og 
Plade. 

Og  saa  lo  og  spøgte  og  snakkede  de  to  til- 
sammen saa  ofte  og  meget  Lejlighed  gaves,  og 
drev  deres  ikke  ufarlige  Spil,  og  skøn  Jutta 
udfoldede  sig  mere  og  mere  lig  en  dejlig 
straalende  Pragtblomst,  der  drog  alles  Øjne 
paa  sig.  Og  nu  var  der  ikke  længer  Tale 
om  Kedsomhed  paa  Kongsgaarden  i  de 
lange  Høstaftener,  der  var  Liv  og  Lystig- 
hed, Sang  og  Dans  og  Strengeleg;  Riddere 
og  Fruer  traadte  Dansen  i  Kerternes  Skin, 
Kong  Valdemar  førte  sin  skønne  Frænke, 
der  straalede  i  pragtfulde  Klæder,  overlæs- 
set med  rige  Smider,  og  de  fleste  tænkte, 
at  ingen  Sinde  havde  de  set  et  stoltere 
Par;  men  Dronning  Sofie  sad  mere  og  mere 
tavs  og  bleg  om  Kind,  og  Smilet  svandt 
mere  og  mere  fra  hendes  Læber. 

Og  der  begyndte  at  gaa  Snak,  og  der  hvi- 
skedes i  Krogene. 

„Den  Kvinde  vorder  til  Slut  Valdemar 
Birgersøns  Fordærv,"  sagde  Bjørn  Bengt- 
søn, en  af  Birger  Jarls  Brodersønner,  til 
Eigil  Trolle,  som  ogsaa  var  af  navnkundig 


115 

Æt  og  paa  modrene  Side  beslægtet  med 
Folkungerne. 

..Hvad,  hun?  en  ærbar  Jomfru,  optugtet 
blandt  de  fromme  Nonner  — "  lo  Eigil. 

„Ærbar  —  jo  vist!  Smuk  er  hun  som  en 
Ulykke,  det  skal  ej  nægtes,  men  ej  giver 
jeg  en  sur  Sild  for  den  Jomfrus  Ærbarhed, 
der  ter  sig  som  hun  og  ser  en  Mand  an 
paa  den  Vis  som  hun  gør  det  —  om  vi 
andre  var  Narre  slig  Valdemar,  da  fik  mere 
end  én  Hustru  Aarsag  at  græde  sine  Øjne 
rode,  siger  jeg  Dig!  Hun  forer  sig  da  og 
med  Pomp  og  Pragt  lig  en  Dronning  her 
ved  Hove!" 

..Aa  ja,  —  ondt  gør  det  mig  for  Fru  So- 
lie,  kun  liden  Glæde  har  hun  fristet  siden 
hin  Dag,  da  hun  kom  hid,  gelejdet  af  sit 
prægtige  Følge  og  de  satte  Kronen  paa 
hendes  Hoved.  Birger  Jarls  anden  Hustru, 
Kong  Abel  af  Danmarks  Efterleverske,  den 
lede  Mechtild  —  Krist  maa  vide,  hvi  han 
ægtede  den  Kvind  —  var  hende  ingen  Sinde 
god,  saa  længe  hun  havde  noget  at  sige, 
og  hendes  Ægtemand  lod  hende  snart  sidde, 
for  at  løbe  galen  efter  andre  Kvinder.  Mag- 
nus og  Erik  hader  hende  for  Øgenavnene 
hun  gav  dem,  og  har  stedse  pustet  til  Ilden 
og  været  hende  paa  Nakken  hvor  de  kunde 
—  hun   var   til   at  begynde  med  lystig  nok 

og  led  en  god  Spas,  nu  sidder  hun  alt  æl- 
det og  bøjet  —  og  hvad  bliver  vel  Enden ?" 

„Enden  paa  det  hele,  min  Bror?  Jeg  skal 
sige  Dig  det,"  lo  Bjørn  og  satte  et  af  de 
svære  Drikkehorn,  der  nu  ellers  kun  sjæl- 
dent brugtes  i  Norden,  for  Munden  og  tog 
sig  en  vældig  Slurk,  „det  bliver,  at  den 
stærkere  sluger  den  svagere.  Havde  Niels 
Sparre  i  Tiunda  og  Ivar  Blaa  til  Grøne- 
borg i  sin  Tid  ej  haft  saa  stort  Hastværk 
med  at  faa  en  Konge  valgt,  og  var  det  ej 
bleven  en  af  Folkungerne,  da  havde  Birger 
Jarl  ej  vundet  Magten  her  i  Land  og  Rige, 
og  hvordan  mon  det  da  havde  set  ud? 
Men  om  han  havde  været  fremsynt,  da 
havde  han  ladet  dem  sætte  Kronen  paa 
Magnus'  og  ej  paa  Valdemars  Hoved,  thi 
visselig  blev  den  tilpasset  efter  et  større 
Maal  end  hans,  og  den  som  evner  at  bære 
den  vil  og,  naar  Tiden  kommer,  fæste  den 
om  sin  Tinding." 

Der  var  flere  der  gav  Agt  paa  Valdemar 
Birgersøns  og  Juttas  Færd,  men  ingen  saa 
ivrigt  og  med  saa  bittert  et  Sind  som  Lave 
Jonsøn,  der  bandede  Kongen  af  ganske 
Hjerte. 

Endnu  bestandig  dvælede  han  her  ved 
det  svenske  Hof,  hvor  han  nød  stort  Gæste- 
venskab, og  hvor  de  ej  vilde  slippe  ham 
—  selv  havde  han   da  ogsaa   svært  ved  at 

rive  sig  løs  fra  hendes  farlige  Nærhed,  der 
kun  havde  fængslet  ham  alt  for  længe.  — 

Saa  var  det  en  Kvæld,  at  han  sad  hos 
Kvinderne  i  Fruerstuen;  Dronningen  og 
Agnes  sad  med  deres  Arbejde,  Agnes  bal- 
dyrede paa  et  Alterklæde,  Frelserens  og 
Guds  Moders  Billeder  trindt  omgivne  af 
Englehoveder  paa  gylden  Grund,  og  Junker 
Benedikt  læste  op  for  dem  af  et  Kvad,  et 
gudeligt  Værk,  som  han  selv  havde  forfat- 
tet og  nedskrevet  baade  paa  Svensk  og 
Latin. 

Agnes  hørte  til  med  sælsom  Vemod,  og 
engang  imellem  hævede  hun  som  i  Selv- 
forglemmelse Øjnene  til  den  unge  Konge- 
søn, Finlands  Hertug,  som  nu  om  føje  Tid 
agtede  at  træde  ind  som  Munk  i  et  Bene- 
diktinerkloster. Hvor  ren  og  from  af  Sind 
var  han  ikke,  han,  som  havde  viet  sig  til 
Gud  og  den  hellige  Kirke;  men  hun  —  hun 
havde  brudt  Løftet  for  at  følge  den  let- 
færdige Søster!  Og  hun  kendte  sig  ringe 
og  ydmyget  som  ingen  Sinde  før,  mens 
hun  lyttede  til  de  begejstrede  Ord,  hvor- 
med han  i  Kvadet  skildrede  den  hellige 
Jomfrus  himmelske  Skønhed,  hendes  For- 
klarelse og  endelige  Kroning. 

Kun  Ridder  Lave  havde  mærket,  at 
Jutta  alt  for  en  Stund   siden  havde  forladt 

Kvindeburet  og  var  gaaet  over  i  Gæste- 
huset, hvor  den  store  Hal  laa.  Kongen  var 
ude  at  se  paa  nogle  afrettede  Jagtfalke,  der 
nys  var  bleven  sendt  ham,  hed  det  sig, 
men  hun  —  hvor  agtede  hun  sig  hen  paa 
denne  Tid? 

Han  rejste  sig  og  gik  ud  —  •  Dronningen 
saa'  efter  ham,  og  nu  først  blev  ogsaa  hun 
var,  at  Jutta  var  borte  —  — 

Udenfor  var  ingen  af  Hofsinderne  at  se 
eller  hore,  men  et  Par  Svende  var  kom- 
men i  Trætte  henne  i  et  Hjørne  af  Gaards- 
rummet  og  havde  draget  deres  korte,  brede 
Sværd,  idet  de  med  Eder  og  Skældsord 
fo'r  ind  paa  hinanden,  og  en  tyk  Fade- 
bursterne  med  nøgen  Hals  og  Bryst,  der 
muligvis  var  Stridens  Æble,  hvinede  af 
fuld  Hals.  Lave  gik  dem  forbi,  og  aabnede 
Døren,  der  førte  ind  til  Hallen. 

Der  var  alt  noget  dunkelt,  men  han  saa' 
Kong  Valdemar  og  Jutta  staa  sammen  henne 
ved  et  af  de  smaa  Buevinduer;  de  vendte 
Ryggen  til,  Jutta  havde  sænket  Hovedet  og 
Valdemar  bøjede  sig  frem  og  talte  dæmpet 
og  indtrængende  til  hende  — 

Lave  maatte  have  gjort  en  Bevægelse, 
for  pludselig  fo'r  de  fra  hinanden  —  Kon- 
gen gik  ud  af  en  Sidedør,  og  Jutta  blev 
staaende  hensunken  i  Tanker  og  stirrede 
frem  for  sig. 

Omsider  vendte  hun  sig  om;  da  blev  hun 
Lave  va'r,  som  traadte  hende  i  Møde,  og 
nu  farvede  en  stærk  Rødme  hendes  Kin- 
der. 

-I  her?"  sagde  hun  forvirret,  _jeg  troede 
I  sad  end  i  Fruerstuen  og  legte  paa  Strenge- 
leg for  mine  Søstre,  eller  hørte  paa  Junker 
Benedikt." 

..Nej,  jeg  søgte  eder,"  svarede  han,  og 
sælsom  kold  og  haard  lød  hans  Røst.  „Jeg 
kom  at  sige  eder,  at  jeg  drager  bort  — 
endelig  engang  —  jeg  ledsager  eders  Søster 
til  Norge  og  vender  da  tilbage  til  Danmark, 
hvad  jeg  visseligen  burde  have  gjort  for 
længst,  om  ej  I  havde  holdt  mig  tilbage  — " 

„Jeg!  Hjælp  alle  gode  Helgene,  vil  I  give 
mig  Skylden  for,  at  I  har  forsømt  eders 
Pligt  og  Skyldighed  mod  eders  retmæssige 
Konge?  Bad  jeg  eder  kanske  blive?" 

„Bad?  —  Ak,  Jutta  Eriksdatter,  I  tale  ej  paa 
den  Vis,  det  lader  ilde  mellem  os  to!  Har 
I  glemt  de  maanelyse  Nætter  derhjemme 
paa  Svalen,  naar  I  gav  mig  Forlov  at  sidde 
ved  eders  Fod?  Da  talte  eders  Øjne  og  Læ- 
ber et  andet  Sprog  end  nu  — " 

„Ti,  dumdristige,  ingen  og  intet  i  den 
ganske  Verden  giver  eder  Retten  til  at  for- 
holde mig  min  Opførsel  —  har  I  glemt, 
hvem  jeg  er?  Og  I  selv?u 

.Har  jeg  nogen   Tid   glemt    det,    var    da 

Skylden  kanske  ej  fuldt  saa  meget  eders, 
Jutta  Eriksdatter,  I  som  daarede  mig  med 
et  falsk  og  svigefuldt  Haab  med  hvert  Blik, 
hvert  Ord  I  skænkede  mig?  Formastelig 
var  den  Elskov  vel,  som  den  simple  Ridder 
nærede  til  den  højbaarne  Kongedatter,  dog 
--  hvo  raader  vel  for  sit  Hjerte?  Livsalig 
var  Drømmen  jeg  drømte,  men  nu  er  jeg 
vaagnet,  og  Lænken,  der  bandt  mig,  er 
brudt!  Saa  far  da  vel,  Kongedatter,  og  maatte 
kun  ej  den  Stund  komme,  da  I  faar  angre 
det  grusomme  Spil  I  drev!" 

Jutta  stod  lidt  tavs  —  hun  saa'  paa  den 
stærke,  undersætsige  Skikkelse  der  foran 
sig  med  de  brede  Skuldre,  den  rødlig-brune 
Lød  og  de  lyse,  troskyldige  Øjne  —  plump 
og  firskaaren,  og  dog  saa  brav,  saa  trofast 
tyktes  han  hende  i  dette  Øjeblik,  og  en 
sælsom  Følelse  af  Anger,  Skamfuldhed  og 
Medynk  baade  mod  sig  selv  og  ham  greb 
hende. 

Saa  rakte  hun  sin  Haand  frem. 

„Ej  saalunde,  Lave,"  bad  hun  næsten  ømt 
med  dirrende  Læber,  „ej  saalunde  bør  vi 
skilles;  I  var  stedse  min  Ven,  den  bedste, 
den  eneste  sande  jeg  har  ejet  —  hvad  jeg 
kanske  kan  have  fejlet  imod  eder  var  vis- 
selig ej  for  at  lokke  og  drage  eder  i  For- 
dærv, men  fordi  ogsaa  jeg  —  jeg  led  eder, 
uden  at  tænke  over  hvad  det  skulde  føre 

til.  I  er  saa  gæv,  saa  ridderlig  som  nogen 
højbaaren  Fyrste  paa  sin  Trone,  dog  er 
det  jo  nu  engang  saa,  at  vore  Veje  maa  skil- 
les! I  tage  da  nu  min  Hjertens  inderste 
Tak  for  alt,  hvad  I  har  gjort  for  Kong 
Eriks  Døtre,  og  Gud  signe  eder  hvor  I  fær- 
des —  —" 

„Jutta  —  Kongedatter  — "  raabte  Lave, 
..om  I  giver  mig  det  Ønske  med  paa  Vejen, 
da  hør  og  til  Afsked  et  Ord  af  mig:  I  staar 
ved  Randen  af  en  Afgrund,  fly  for  Guds 
og  vor  Frues  Skyld  Faren,  før  det  er  for 
silde!" 

..Hvad  nu   —  hvad  mener  I?" 

„I  véd  det  saare  vel,  ej  har  jeg  nødig  at 
sige  mere.  Den  ny  Leg  I  leger  nu,  turde 
komme  eder  selv  dyrere  at  staa,  end  den, 
der  kostede  mig  min  Hjertefred.  Thi  lytte 
I  da  til  eders  Samvittigheds  Røst,  om  den 
ej  byder  eder  at  forlade  dette  Sted  og  den, 
hvis  Nærhed  og  fagre  Ord  frister  eders 
Hu  og  Sans  — " 

rRaser  I,  Ridder  Lave?  Hvad  véd  I  der- 
om?'4 

„Mener  I,  at  jeg  er  blind?  Jutta,  ædle 
Jutta,  fly  eders  Søsters  Husbond,  fly  Kong 
Valdemar  Birgersøn,  og  drag  med  eders 
Søster  til  Norge,  til  Fru  Ingeborg  — " 

Et  Øjeblik  saa'  det  ud,  som  om  Harmen 
blussede   op   igen    hos   Jutta.    „Har  I  luret 

kanske?  Intet  har  min  Samvitttighed  at 
klage  mig  an  for,  eders  Bekymring  kan  I 
spare  eder,"  sagde  hun  og  slog  med  Nak- 
ken. Men  saa  pressede  hun  pludselig  Haan- 
den  heftigt  mod  sit  Bryst  —  „Kan  dog 
hænde  I  har  Ret  alligevel  i,  at  det  vilde 
være  rettest  om  jeg  drog  med  Agnes;  des- 
foruden er  noget  i  Gære  her  ved  det  svenske 
Hof,  som  ej  er  af  det  gode  og  som  kanske 
snart  vil  bryde  løs.  Jeg  vil  tænke  over  det, 
om  nogle  Dage  tales  vi  atter  ved,  jeg  véd 
det  jo,  at  trods  de  bitre  Ord  mener  I  det 
godt  —  saa  godt  som  ingen  anden!" 

Med  de  Ord  og  en  Hilsen  forlod  hun 
Hallen  og  lod  Lave  Jonsøn  alene  tilbage. 

Hans  Hænder  knyttede  sig.  Denne  Valde- 
mar —  om  han  havde  haft  ham  for  sig, 
den  elendige  Kvindeskænder  —  han  havde 
visselig  dræbt  ham  paa  Stedet!  Og  om 
Jutta  blev  her  tilbage  —  — 

I  et  Slags  Raseri  foer  han  ud  af  Døren, 
ud  i  det  frie  —  det  var  som  han  skulde 
kvæles,  og  da  han  just  i  det  samme  stødte  paa 
en  af  de  svenske  Riddere,  der  havde  for 
Skik  at  tale  Haansord  om  de  Danske,  og 
med  et  tirrende  Smil  vilde  gaa  ham  forbi, 
drog  han  sit  Sværd  og  foer  løs  paa  ham 
for  at  kræve  ham  til  Regnskab.  Først  da 
Blodet  randt  paa  begge  Sider  kom  han  til 
Besindelse. 

Det  var  tre  eller  fire  Dage  senere,  da  stod 
Agnes  alene,  rejseklædt,  foran  Kong  Valde- 
mar og  Dronning  Sofie   for  at  tage  Afsked. 

Grædt  saare  meget  havde  hun,  og  kun 
med  Møje  rev  hun  sig  løs  af  Sofies  Arme; 
men  ogsaa  hen  over  Junker  Benedikt,  der 
bleg  og  tavs  var  kommen  til  for  at  byde 
hende  det  sidste  Levvel,  gled  hendes  Øjne 
med  et  bedrøvet  Blik  —  saa  mangen  en 
Kvæld  havde  de  jo  siddet  og  talt  tilsammen, 
og  hun  havde  faaet  ham  kær,  fast  som  en 
Broder  — 

En  Broder  —  ak  ja! 

Saa  brød  det  lille  Følge  da  op.  Solen 
blinkede  paa  Rytternes  Lanser,  og  Fru 
Sofies  Slør  viftede  fra  den  aabne  Vindus- 
glug.  Ved  Agnes'  Side  red  en  Ridder  med 
en  mørk  Fjerbusk  vajende  fra  Hjælmen  — 
det  var  Lave  Jonsøn,  som  skulde  ledsage 
hende    og    hendes    Terner   til    den    norske 

Grænse,  hvor  de  vilde  blive  modtagne  af 
Magnus  Hakonsøns  Afsendinge;  thi  Dron- 
ning Ingeborg  havde  skikket  Bud,  at  selv 
om  Bandstraalen  havde  ramt  hendes  Søstre, 
da  var  hendes  Husbond  og  hun  ej  saa 
frygtagtige,  at  de  af  den  Aarsag  nægtede 
dem  Gæstevenskab. 

Men  paa  Kongsgaarden  i  Stockholm  sad 
Jutta  tilbage  i  bitter  Kvide. 

Hun  havde  ikke  kunnet  rive  sig  løs,  og 
dog  kendte  hun  nu  baade  Anger  og  Smerte 
derover.  Ilvi  havde  hun  ej  haft  Mod  til  at 
fly  Faren,  hvi  var  hun  saa  svag  og  3'nkelig 
en  Skabning?  Hvad  var  det,  som  bandt 
hende  med  saa  stærke  Baand?  Var  det  vir- 
kelig Elskov,  syndig  Elskov  til  hendes  egen 
Søstermand?  Ja  —  derfor  var  det  hun  laa 
vaagen  om  Nætterne,  altid  maatte  hun 
tænke  paa  ham,  hed  og  kold  blev  hun  i 
hans  Nærhed,  en  hemmelig  Lyst,  en  sæl- 
som Fryd  stjal  sig  over  hende  —  det  drog 
og  lokkede  hende,  hun  maatte  være,  hvor 
han  var  —  — 

Det  haver  været  af  Arildstid, 
Det  bliver  mens  Livet  kan  rinde: 
At  Elskov  tvinger  saa  mangen  En, 
Baade  Møer  og  høviske  Kvinde, 

Ud   paa    Kvælden    efter   Nadvermaaltidet 
søgte  Valdemar  hende. 
„Jutta  Eriksdatter  —   Du   blev  tilbage  — 

for  Du  vidste,  at  min  lønlige  Elskov  ej 
kunde  slippe  Dig,  ej  saa?  Du  maa  som  jeg 
følge  den  Lov,  der  knytter  os  tilsammen, 
min  er  Du  —  min  — u 

„Nej,  nej,"  hviskede  hun  med  Angst  i 
Blikket,  .det  maa,  det  kan  ej  være  saa  — 
slip  mig,  Frænde  —  lad  mig  fare,  Kong 
Valdemar!" 

..Ingen  Sinde  lader  jeg  Dig  fare,  min 
fagre  Blomst,  eller  løj  dine  Ojne  kanske, 
naar  de  mødte  mine?"  Og  hans  Arm  slyn- 
gede sig  om  hendes  Liv,  et  Par  brændende 
Læber  pressede  sig  mod  hendes  Mund  — 
langsomt  og  viljeløs  gled  hun  over  i  hans 
Favn,  gengældte  hans  Kys  — 

„Vi  mødes  ved  Midienat  i  den  lille  Birke- 
lund, mit  Liv  — ,"  hviskede  han.  Da  rev 
hun  sig  løs,  stødte  ham  fra  sig  og  ilede 
bort.  Hun  vilde  drage  af,  endnu  i  denne 
samme  Stund,  vilde  ej  se  ham  mere  — 
nej,  nej 

Men  ved  Midienat  sneg  Valdemar  Birger- 
søn sig  over  i  Kvindeburet  og  bankede  paa 
hendes  Kammerdør.  Da  maatte  hun  lukke 
ham  ind  —  halvt  i  Rædsel,  halvt  i  Fryd 
skælvede  hun  i  hans  Arm,  mens  han  elskovs- 
drukken  drog  hende  ned  paa  Løjbænken 
ved  sin  Side  —  — 

Da  han  ved  Daggry  forlod  hende,  randt 
hendes  Taarer,  men  han  kyssede  dem  bort, 

og  flere  Elskovsnætter  fulgte  paa  denne 
ene,  og  de  glemte  snart  alle  og  alt  omkring 
sig  i  deres  Sansers  Rus,  og  levede  og  aan- 
dede  kun  for  at  være  tilsammen. 

Omsider  aabnedes  Dronning  Sofies  Øjne 
helt,  og  hun  saa'  med  Sorg  og  Blussel  det 
forargelige  Forhold,  som  andre  længst 
havde  gættet.  Hendes  Ægtefælle  og  hendes 
egen  Søster  —  det  var  fast  mere,  end  hun 
magtede  at  bære,  skønt  hun  vidste  at  hun 
for  længst  havde  mistet  Valdemars  Kærlig- 
hed, og  al  den  Bitterhed  og  Harme  hendes 
oprindelig  saa  milde  Sind  var  i  Stand  til  at 
nære,  steg  op  i  hende. 

„Har  Du  ej  mere  Ære  i  Livet,  end  at  Du 
boler  med  min  Søster  lige  for  Øjnene  af 
mig,  da  er  Du  og  hun  ej  bedre  værd,  end 
at  jeg  forlod  Dig  paa  staaende  Fod  og  skreg 
eders  Skam  ud  over  den  ganske  Verden," 
sagde  hun  til  sin  Husbond. 

.Kun  lidet  agter  jeg  paa  en  ilsindet  og 
vredagtig  Kvindes  Tale,"  var  hans  Svar. 
Bagefter  søgte  han  dog  at  give  hende 
gode  Ord,  for  han  led  ikke  Ufred;  men  han 
var  alt  for  optændt  af  sin  Elskovs  hede  Be- 
gær til  at  slippe  den  Kvinde,  der  havde 
hengivet  sig  til  ham.  og  mens  han  og  hun, 
uden  at  agte  synderlig  paa  Verdens  Dom, 
lod  sig  rive  med  af  Lidenskabernes  Strøm, 

gled  Svenigs  Hige  ud  af  Valdemar  Birger- 
søns  Haand. 

Hans  Brødre,  Magnus  og  Erik,  havde  ikke 
været  ledige. 

Paa  Magnus'  Anstiftelse  drog  de  til  sidst 
til  Danmark  for  at  paakalde  Kong  Eriks 
Hjælp  til  at  afsætte  deres  Broder,  som 
havde  gjort  sig  uværdig  til  at  bære  Sver- 
rigs  Krone  ved  sin  Uduelighed  og  sin  let- 
færdige Vandel.  Og  Erik  Glipping,  der  længe 
havde  staaet  i  et  spændt  Forhold  til  Valde- 
mar Birgersøn  paa  Grund  af  dennes  For- 
dringer paa  sin  Hustrus  endnu  ubetalte 
Medgift,  lyttede  villigt  nok  til  Magnus'  Ord 
og  havde  intet  imod  at  føre  Sverrig  en  lille 
Krig  paa  Halsen.  Imod  at  Magnus  og  Erik 
lovede  ham  en  Sum  Penge,  lovede  han  da 
til  Gengæld  at  hjælpe  dem  med  en  Hær- 
styrke, og  sluttede  foreløbig  Forbund  og 
Venskab  med  dem. 

Ikke  længe  efter  forlød  det  da  ogsaa,  at 
en  dansk  Hjælpehær  under  den  myndige 
og  krigskyndige  Marsk  Stig  Andersen  Hvide 
var  landet  i  Sverrig,  og  efter  at  have  for- 
enet sig  med  Magnus'  og  Eriks  Styrke  drog 
Nord  paa  lige  imod  Stockholm.  Store  Ska- 
rer af  Folket  sluttede  sig  paa  Vejen  til  den 
forenede  Hær,  og  flere  og  liere  af  Valde- 
mars Undersaatter,  hvem  hans  uværdige  Op- 
træden i  lange  Tider  havde  forarget,   faldt 

fra  deres  retmæssige  Konge  og  saa'  hen  til 
den  kraftige  Hertug  Magnus  som  Rigets 
Frelser  og  vordende  Herre. 


Stor  Bevægelse  vakte  det,  da  de  Tidender 
spurgtes  i  Norge,  og  den  besindige  Kong 
Magnus  rystede  paa  Hovedet.  Han  var  en 
højsindet,  men  ikke  krigersk  Herre,  der 
holdt  paa  Fredens  Bevarelse  i  sit  eget  Rige, 
og  han  forudsaa*,  hvilke  Følger  det  svenske 
Oprør  vilde  drage  efter  sig,  men  var  fast 
besluttet  paa  ikke  at  ville  blande  sig  deri. 

..En  ussel  og  svag  Regent  var  Valdemar 
visselig  stedse,"  sagde  han,  „forhadt  har 
han  gjort  sig  i  sit  Rige  ved  sin  Letfærdig- 
hed, sit  Fraadseri  og  sine  Elskovshandler, 
men  —  han  er  dog  Herrens  salvede  — 
Kongemagten  er  af  Gud.'- 

..Magnus  Birgersøn  er  dog  en  kløgtig  og 
en  farlig  Modstander,'1  mente  Fru  Ingeborg, 
..faar  han  Magten  i  Sverrigs  Rige  og  sætter 
Kronen  paa  sit  Hoved,  og  farer  han  frem- 
deles fort  at  staa  i  Forbund  med  den  dan- 
ske Konge,  da  kunde  det  vel  tænkes,  at 
ogsaa  Norges  Fred  var  truet." 

..Mener  Du  kanske,  at  jeg  i  Tide  burde 
forbinde  mig  med  de  oprørske  Birgersøn- 
ner?   Nej,   nej,    min  Hustru,    det  er  ej  min 

Agt,  vil  man  paaføre  mig  Strid  —  nu,  da 
skal  man  visselig  finde  Magnus  vaagen, 
men  af  mig  selv  bryder  jeg  ej  Freden. u 

Dronningea  tav.  Hun  kunde  vel  nok  stun- 
dom finde,  at  hendes  Ægtefælle  var  vel  ro- 
lig og  sindig,  vel  langsom  til  at  handle, 
men  hun  maatte  dog  som  oftest  bøje  sig 
for  hans  Indsigt  og  Klogskab,  der  gerne  lod 
ham  vælge  det  rette,  hvor  andre  fejlede. 

Et  saare  lykkeligt  Liv  var  det  da  ogsaa, 
at  Kongeparret  forte  ved  hinandens  Side 
paa  den  ældgamle  Kongsgaard  i  Oslo.  Skum- 
mel og  mørk  var  den  vel  i  Sammenligning 
med  Stockholms,  alvorsfuld  og  tung  at  se 
til  som  selve  Norges  Natur,  men  til  Gen- 
gæld var  der  Lys  og  Glæde  inden  de  trange 
Vægge;  to  raske  Sønner,  Erik  og  Hakon, 
havde  Ingeborg  skænket  sin  Husbond,  og 
Sømmelighed  og  gode  Sæder  herskede  ved 
Hove  som  intetsteds  i  Norden  paa  den 
Tid. 

Modtagelsen  Agnes  havde  faaet,  havde 
været  venlig  nok  baade  hos  Søsteren  og 
Svogeren,  og  hun  kendte  sig  atter  rolig  og 
vel  til  Mode,  som  om  hun  var  landet  i  en 
tryg  og  sikker  Havn.  Havde  kun  ej  Juttas 
Færd  voldt  hende  al  den  Sorg,  men  den 
kastede  sin  mørke  Skygge  over  hendes  Liv, 
og  hun  blev  baade  rød  og  bleg  ved  at  høre 

Marie  Henckcl :  Krik  Pkn  pennings  Døtre.  9 

de  bitre  Ord,  Ingeborg  udtalte  over  Søste- 
ren. 

..Aldrig  havde  jeg  tænkt,  at  Jutta  skulde 
vorde  slig  letfærdig  en  Tøjte,"  sagde  hun. 
..Vild  og  trodsig  var  hun  fra  liden  af, 
ustyrlig  naar  hun  ej  fik  sin  Vilje,  og  en 
svar  Synd  begik  hun,  da  hun  brød  sit 
Klosterløfte,  men  at  hun  kaster  sig  i  Ar- 
mene paa  sin  Søstermand  og  lever  med 
ham  som  hans  Slegfred,  aabenbart  for  alles 
Øjne,  det  er  lavt  og  nedrigt  handlet  og  kan 
ingen  Sinde  tilgives  Erik  Valdemarsøns 
Datter;  langt  heller  maatte  hun  ligge  i  sin 
Grav  end  at  have  tilføjet  os  alle  den  Skam 
og  Tort.u 

„Haardt  dømmer  Du  hende,  Ingeborg, 
hun  havde  dog  stedse  et  godt  og  kærligt 
Sind  trods  Vildskaben  og  Hidsigheden  — 
selv  har  hun  sikkert  alt  følt  Uretten,  hun 
gør  imod  den  arme  Sofie,  thi  lad  os  da  kun 
bede,  at  Gud  vil  være  hende  naadig,  oplyse 
og  tilgive  hende  —u 

„Du  taler  som  den  fromme  Sjæl,  Du  er, 
Søsterlil,  endog  hun  drog  Dig  med  ind  i 
Ulykke  og  Fordærv,  da  hun  rev  Dig  ud  af 
dit  fredelige  Kloster,  thi  ogsaa  Dig  har 
denne  Medfart  været  haard,  det  vidner  dine 
blege  Kinder  og  hule  Øjne,  og  visselig  er 
det  ej  aleneste  Sofies  Hjerte,  som  den  elen- 

dige  knuser,  men  ogsaa  Dig  har  hun  gjort 
blodig  Uret" 

„Lad  fare  at  tale  saa,  kære  Søster.  Stor 
er  Juttas  Brode,  det  bekender  jeg,  men 
hvem  ledte  vore  første  Fjed  fra  den  Tid 
vor  Fader  døde  og  Moder  forlod  os?  De 
gode  Nonner  mente  stedse,  at  streng  Tugt 
og  Ave  maatte  der  til,  det  gjorde  kun  Jutta 
trodsig  og  stædig,  Dronning  Margrete  var 
hende  ikke  god,  og  det  var  visselig  Tvang. 
der  øvedes,  da  hun  traadte  ind  i  Klosteret; 
nu  véd  jeg  det  bedre  end  dengang,  da  jeg 
selv  lededes  med  lukkede  Øjne.  Vel  var  det 
ingen  Sinde  kommen  i  min  Hu  at  bryde 
Løftet  og  forlade  min  stille  Celle  og  det 
Liv,  hvortil  jeg  fra  Barndommen  var  væn- 
net, Jutta  var  det,  som  drog  mig  med  sig; 
men  ej  var  hendes  Hensigt  ond  dermed, 
Livet  derude  i  Verden  var  for  rigt  og  skønt 
til  at  jeg  burde  forsage  det  saa  lidet  som 
hun  selv,  mente  hun,  og  —  saa  fulgte  jeg 
hende,  for  jeg  kunde  ej  andet,  jeg  maatte 
dele  med  hende,  hvad  der  fulgte  paa,  Syn- 
den komme  over  mit  eget  Hoved  !~ 

_Du  arme,  kære  Barn,  maatte  kun  Livet 
bringe  Dig  hvad  Du  søgte,  men  Du  er  saare 
ulig  vor  letfærdige  Søster,  og  jeg  frygter 
kun,  at  Verden  vil  berede  Dig  mange  Skuf- 
felser! Helst  beholder  jeg  dig  stedse  her 
hos  mig,  og  min  Husbond  ligesaa  —  maatte 

vi  da  kun  atter  snart  se  Smilet  vende  til- 
bage til  dine  Læber,  Farven  til  dine  Kin- 
der — • 

„Ak,  bekymre  Dig  ej  for  mig,  Søster,  for 
mig  vender  Gud  Herren  sikkert  alt  til  det 
bedste.  Ingen  Sinde  brød  jeg  i  mit  Hjerte 
Løftet,  jeg  gav  ham,  og  ingen  Sinde  vil  jeg 
høre  Verden  til!"  Hun  tænkte  paa  Benedikt, 
der  ogsaa  i  sin  Ungdoms  Vaar  havde  sagt 
Verden  Farvel  for  at  gribe  efter  den  evige 
Livsens  Krone,  og  hendes  Øjne  fyldtes  med 
Taarer.  „Kan  dog  hænde,"  vedblev  hun  lidt 
efter,  „at  jeg  til  Slut  atter  vender  tilbage 
til  Danmark,  hvo  véd  —  saavel  Kong  Erik 
som  Agnes  af  Brandenborg.  hans  unge 
Dronning,  som  er  en  Frænke  af  vor  Moders 
anden  Ægtefælle,  er  os  jo  dog  god,  og M 

..Ej,  fæst  blot  aldrig  Lid  til  Erik  Glipøjes 
Løfter.  End  er  min  Medgift  ej  udbetalt,  og 
med  Skamme  har  jeg  maattet  staa  som  en 
arm  Betlerske  for  det  norske  Rigsraad  og 
min  Herre  og  Husbond!"  Og  den  stolte 
Ingeborgs  Kinder  blussede  af  Harme.  Hun 
havde  kun  forandret  sig  saare  lidet  i  disse 
Aar,  den  høje  Skikkelse  var  lige  rank  og 
statelig,  det  skønne  Aasyn  havde  intet 
mistet  af  dets  ædle  Præg;  men  myndig  var 
hun  baade  i  Tale  og  Færd,  og  en  Kvinde 
som  vidste,  hvad  hun  vilde.  Erindringen 
om    de    ulykkelige    Borgerkrige    hjemme    i 

hendes  Fædreland,  om  Broderhadet  og 
Brodermordet,  som  ingen  Sinde  blev  hæv- 
net, og  som  havde  formørket  hendes  og 
Søstrenes  Barndom  og  Ungdom,  trængte 
sig  dog  ofte  ind  paa  hende  og  gjorde  hende 
trang  om  Hjertet,  og  bitrere  end  nogen 
anden  følte  hun  Skammen,  som  Jutta  havde 
tilføjet  den  ganske  Slægt,  hvile  paa  sig. 

Og  mens  hun  og  Agnes  nu  gensidig  søgte 
Trøst  og  Opmuntring  hos  hinanden,  svandt 
den  sidste  Rest  af  Vinteren  og  Vaaren  ind- 
fandt sig.  Sneen  smeltede  paa  Fjældtinderne, 
Elven  rislede  lystigt  af  Sted  nede  i  Dalene, 
og  Græs  og  Smaablomster  spirede  frem  i 
Solens  varme  Glød. 

Men  i  Sverrig  gødedes  Jorden  af  dets 
egne  Sønners  Blod  —  Landsmænd  kæmpede 
Ansigt  til  Ansigt,  Bryst  mod  Bryst 

Gennem  Skaane  var  den  forenede  danske 
og  hertugelige  Hær  trængt  frem,  og  den 
kongelige  Troppestyrke,  der  i  Hast  var  ble- 
ven samlet  og  mest  bestod  af  Bønder,  ryk- 
kede imod  den. 

I  gylden  Solglans  laa  Marker  og  Enge, 
Bakker  og  Dale,  Søer  og  Fjorde  —  saa  gik 
der  med  ét  gennem  det  fredelige  Land  en 
sælsom  forventningsfuld  Sitren,  en  Susen 
som  den,  der  gaar  forud  for  Uvejret. 

Bestandig  nærmere  og  nærmere  kom  det 
—  —  Og  Jorden  drønede  under  vrinskende 

Hestes  Hove,  og  Støvskyer  hvirvlede  tunge 
og  hvide  i  Vejret,  Bannere  vajede  og  Vaa- 
ben  klirrede,  Spyd  og  Hjælme  blinkede  i 
Solens  Glans,  og  tunge  Sværd  lynede  mod 
løftede  Skjolde.  Under  vilde,  rasende  Til- 
raab  var  de  fjendtlige  Skarer  stødt  imod 
hinanden  —  hist  viges  der,  her  trænges 
der  frem,  og  Rytter  for  Rytter,  Mand  for 
Mand  segner  de  Side  om  Side. 

I  Spidsen  for  den  danske  Hær  red  Marsk 
Stigs  høje  Skikkelse  i  det  mørke  Harnisk, 
og  hans  bydende  Røst  hørtes  midt  i  Kam- 
pens Bulder,  den  anden  Fløj  anførtes  af 
Hertug  Magnus  selv,  der  sad  som  støbt  i 
Malm  paa  sin  Ganger  og  opmuntrede  sine 
Mænd  med  Tilraab,  med  Løfter  og  Eder; 
ogsaa  Erik  „Alsinte"  kæmpede  som  en 
Løve,  og  det  var  som  om  de  tvende  Bir- 
gersønners Kampiver  opflammede  Skarerne, 
thi  intetsteds  veg  de  tilbage.  Den  konge- 
lige Hær  var  overlegen  i  Styrke,  men  hvor 
var  han,  som  burde  have  været  i  Spidsen 
for  sit  Folk  i  den  Strid,  som  de  saa  man- 
delig stred  for  at  værge  hans  Land  og 
Rige?  Hvor  var  Kong  Valdemar? 

I  den  danske  Hær  var  der  en  Ridder 
med  en  rød  og  sort  Fjerbusk  i  sin  Hjælm 
og  en  rød  Rose  i  mørk  Bund  paa  sit  Vaa- 
benskjold,  han  saas  overalt,  hvor  Kampen 
rasede  vildest.  „Hvor  er  Svearigets  Drot  — 

gik  Vejen  end  gennem  Ild,  skal  jeg  dog 
vide  at  linde  ham  og  bore  Staalet  i  hans 
falske,  fejge  Hjerte!" 

.Svearigets  Drot  —  ingen  Sinde  skal  Du 
naa  ham,  frække  Danske,"  skreg  en  gam- 
mel Rytter  og  svang  den  tunge  Stridsøkse 
over  sit  Hoved.  Men  inden  Slaget  var  fal- 
den, havde  den  danske  Ridders  Sværd  gen- 
nemboret hans  Hjerte,  og  han  sank  vaklende 
sammen  i  Sadlen. 

.Kong  Valdemars  Mænd  —  værger  for 
eders  Konges  Ret  — "  raabte  han  med  sine 
sidste  Kræfter. 

Og  op  løftedes  det  kongelige  Banner  i 
slappe  Arme,  bristende  Øjne  søgte  det,  og 
lallende  Tunger  stammede  med  deres  sidste 
Aandedræt  den  uværdige  Herskers  Navn, 
for  hvem  de  lod  deres  Liv  —  og  Dødens 
Le  vedblev  at  meje  gamle  og  unge,  Svenske 
og  Danske,  Venner  og  Fjender. 

Da  Solen  var  dalet  ned  bag  de  fjerne 
Højder,  var  Slaget  ved  Hofva  omsider  endt. 

Men  over  Heden  Nord  paa  sprængte  den 
danske  Ridder  ilsomt  af  Sted  over  Stok  og 
Sten.  — 

Paa  Kongsgaarden  Ramundaboda,  hvor- 
hen Kong  Valdemar  var  flyet  med  sit  Hof 
og  hvor  han  nu  ret  sorgløs  og  ubekymret 
havde  slaaet  sig  til  Ro,  uden  at  kunne  tage 
nogen  Beslutning,  gik  Dronning  Sofie  frem 
og  tilbage  i  den  aabne  Bjælkehal,  bleg  og 
med  rødgrædte  Øjne. 

Junker  Benedikt  var  hos  hende,  og  de 
havde  nys  siddet  og  leget  Skaktavl,  men 
ingen  af  dem  havde  deres  Tanker  ved 
Spillet,  Sofie  havde  ingen  Ro  paa  sig  til 
længer  at  blive  siddende,  og  det  var  for- 
gæves, at  Benedikt,  som  var  kommen  hid 
fra  Klosteret,  hvor  han  nu  havde  taget 
Bolig,  søgte  at  tale  hende  til  Rette  med 
milde  og  trøstende  Ord. 

„I  en  højst  usalig  Stund  kom  jeg  her  til 
Syerrig, tt  jamrede  hun.  „Med  Haan  har  Mag- 
nus skikket  mig  Bud,  at  for  „Kedelflikkeren - 
skulde  jeg   komme   til   at   bøje   mig,   mine 

Ukvemsord  imod  ham  og  „Alsinte"  fik  Val- 
demar nu  betale  med  sit  Rige!  Ak,  Van- 
skæbne følger  Erik  Valdemarsøns  Døtre  fra 
Vuggen  af,  Ulykken  klæber  ved  os  — " 

..Ej  tale  Du  saa  modløst,  min  Frænke, 
Du,  som  før  var  saa  kæk;  Gud  Herren  alene 
raader  dog  for  alt  og  vil  kun  vort  bedste/ 
„Svært  er  det  at  holde  fast  derved  i  Mod- 
gangens trange  Dage,  Benedikt!  Prøvelserne, 
som  har  ramt  mig  og  min  Slægt,  er  mange, 
og  end  tungere  vorder  de  at  bære,  om  man 
ved  selv  at  have  forskyldt  meget  af,  hvad 
der  tilskikkes  os  —  Guds  Kærlighed  tykkes 
mig  er  stundom  saa  langt  borte,  at  jeg  ej 
paa  nogen  Vis  kan  faa  fat  paa  den  —  det 
er,  som  han  unddrager  mig  sit  Aasyn  —  ve 
mig,  at  jeg  maa  tænke  saa!" 

Da  blev  Døren,  der  førte  til  Kvindeburet, 
aabnet,  og  Jutta  traadte  ind. 

Hendes  Øjne  fo'r  søgende  rundt  i  Hallen. 
.Hvor  er  Valdemar  Birgersøn?  Er  det  San- 
den, at  han  ej  drog  med  i  Striden,  men 
blev  her  tilbage?" 

„For  at  vogte  os  Kvinder  og  Kongs- 
gaarden,  ja,"  svarede  Fru  Sofie  med  en 
Haanlatter.  .,Det  vidste  Du  vel  ellers  nok, 
Jutta,  Du,  som  kender  min  Ægteherres 
Veje  bedre  end  jeg  selv  I" 

En  mørk  Blodstrøm  skød  op  i  Juttas 
Kinder.  .Ej  vidste  jeg  det  —  han  svor,  sidst 

vi  saas,  at  ville  kæmpe  selv  ærligt  og  man- 
digt i  Spidsen  for  sin  Hær  og  værge  for 
sit  Land  og  sit  Folk " 

„Det  Løfte  har  han  glemt,  eller  kanske 
bad  Du  ham  blive  hjemme  i  Arnekrogen, 
og  dyssede  hans  Ære  og  Tanken  om  An- 
svaret, der  lagdes  paa  ham,  i  Søvn  ved  din 
leflende,  elskovssyge  Tale?  Ei  skulde  det 
undre  mig,  om  det  var  Aarsagen  til,  at  han 
nu  blødagtigen  strækker  sig  paa  Lejet,  som 
Du  ej  holdt  Dig  for  god  til  at  dele  med 
ham,  mens  „Skærsliberen"  og  „Alsinte" 
spiller  Plat  og  Krone  om  hans  Rige!  Tvi 
Dig,  Du  Datter  af  en  Konge,  der  har  hand- 
let som  en  Skøge,  Du  som  ej  kunde  tæmme 
dit  eget  Begær  og  din  Elskovsbrynde,  men 
bragte  Skam  og  Skændsel  over  Dig  selv  og 
mig!" 

Jutta  dækkede  med  begge  Hænderne  for 
sit  Ansigt,  hun  stønnede  sagte  —  „Vel  har 
jeg  forskyldt  dine  haarde  Ord,  Sofie,  og 
syndet  har  jeg  imod  Dig,  dog,  at  han  ej 
drog  af  med  Hæren,  deri  har  jeg  ingen 
Skyld,  saa  sandt  hjælpe  mig  Gud!  Thi  bad 
og  tiggede  jeg  ham  saa  mindelig  om  at 
ryste  Sløvheden  af  sig  og  træde  op  som 
Mand,  gribe  til  med  kraftig  Haand;  han 
mente  det  havde  ingen  Fare,  han  turde 
trodse  sine  Brødre  og  lide  paa  sit  Folk, 
men  til  Slut  troede  jeg,  at  jeg  havde  sejret 

over  hans  daarlige  Svaghed  og  Vankelmod, 
th i  han  svor,  at  nu  vilde  han  ruste  sig  til 
Kampen,  saa  jeg  ej  skulde  have  Aarsag  at 
haane  ham  — " 

•Xu  ja,  jeg  tror  det  gerne  -  i  sin  Frilles 
Øjne  vilde  han  ej  agtes  ringe,  hvad  hans 
ægteviede  Hustru  sagde,  var  ham  lige 
meget!  Dog  ej  vil  jeg  tænke  mere  paa  For- 
smædelsen i  denne  Stund,  om  det  kun  var 
saa,  at  Du  har  ejet  Magten  til  at  spore  ham 
til  Daad  —  gaa,  gode  Benedikt,  se  om  det 
kan  tænkes,  at  han  med  den  sidste  Rest  af 
Folkene  skulde  være  draget  af  for  at  møde 
sine  Brødre  i  aaben  Kamp " 

Dronningen  fik  ikke  talt  ud,  for  i  det 
samme  styrtede  den  gamle  Hushofmester 
og  Kongens  Kammersvend  ind  i  Hallen. 

..Alt  er  tabt,  meldte  de,  et  Par  af  vore 
udsendte  Mænd  er  vendt  tilbage,  Hertugerne 
har  sejret  ved  Hofva,  den  kongelige  Hær 
er  splittet  og  drevet  paa  Flugt!" 

Sofie  udstødte  et  Skrig.  ..Alt  skulde  være 
tabt  —  saa  snart  -  -  og  Kongen,  hvor  er 
han?" 

,;I  sit  Soverum,  eders  Xaade,  han  er  lige 
nys  vaagnet  af  en  Slummer,  hvori  han  var 
falden  formedelst  Hede  og  Anstrengelsen 
fra  i  Gaar,  da  vi  gjorde  Forsøg  med  de 
unge  Falke." 


140 

Sofie  og  Benedikt  saa'  med  haablose  Miner 
paa  hinanden. 

„Hvad  er  her  at  gøre,  de  oprørske  Her- 
tuger vil  sagtens  snart  være  her,  uden  at 
nogen  har  tænkt  paa  at  sætte  Kongsgaarden 
i  Forsvarstilstand,"  stammede  Dronningen 
raadvild;  men  Benedikt  bød,  at  man  skulde 
gaa  og  hente  Valdemar  Birgersøn  og  ind- 
hente hans  Befalinger. 

Det  var  begyndt  at  dunkle  i  det  store 
Rum;  udenfor  hørte  man  Drabanternes 
Vaaben  klirre,  Trin  og  Stemmer,  der  lød 
bange  og  raadvilde.  Dronningen  var  sunken 
om  i  en  af  de  høje  Hyndestole  ved  Ege- 
træsbordet med  de  udskaarne  Dragehoveder 
for  Enderne,  Benedikt  bad  en  stille  Bøn, 
men  Jutta  stod  bleg  og  med  flammende 
Øjne  —  saa  ilede  hun  hen  imod  Hallens 
Indgang. 

I  Døraabningen  viste  Kong  Valdemar  sig 
med  forstyrret  Ansigt,  Haaret  i  Uorden  og 
en  kort  Kappe  slængt  over  sin  daglige 
Husdragt. 

„Jutta,"  sagde  han  og  greb  hende  om 
Armen,  „Spillet  er  tabt,  mine  Brødre  har 
sejret  —  de  vil  sagtens  tage  mig  til  Fange, 
mig,  Dig  —  os  alle  —  men  jeg  drager  her- 
fra, Nord  paa,  hvor  jeg  har  trofaste  Til- 
hængere, der  vil  skjule  mig,  indtil  jeg  atter 

faar  samlet  en  Hær  og  kan  drage  imod  Op- 
rørerne — ■ 

„Hvad  —  Du  vil  flygte,  Kong  Valdemar, 
lade  Kongsgaarden   og  alle  her  i  Stikken?" 

..Tys,  hvad  kan  jeg  gavne  dem  nu?  Men 
Du,  Du  skal  følge  mig,  mit  Hjertes  dyre 
elskede  —  kom  —  ingen  Tid  er  at  spilde!" 
Han  slyngede  sin  Arm  om  hende,  men  hun 
sled  sig  løs. 

„Følge  Dig  —  nej,  Valdemar,  ingen  Sinde 
følger  jeg  Dig,  der  fejg  og  ussel  blev  hjemme 
i  Arnekrogen,  da  det  gjaldt  at  værge  Land 
og  Rige.  Først  nu  ser  jeg,  hvor  ringe  Du 
er,  og  dobbelt  ussel  og  foragtelig  tykkes 
jeg  mig  selv,  som  kastede  mig  i  dine  Arme, 
dreven  af  Elskovs  hede  Attraa  og  Begær, 
og  syndede  mod  min  egen  Søster;  men  død 
skal  denne  Elskov  fra  nu  af  være,  død  — 
død,  siger  jeg  Dig  — " 

.,Du  har  Aarsag  at  tale  harmfulde  Ord, 
Jutta  Eriksdatter,  men  om  Du  nu  vil  holde 
ved  mig  i  Nøden,  da  skal  Du  faa  at  se,  at 
jeg  ej  er  saa  fejg  en  Kryster,  som  Du  tager 
mig  an  for.  Kæmpe  vil  jeg  for  at  vinde  mit 
Rige  tilbage,  og  da  skal  Du  staa  ved  min 
Side,  for  det  maa  Du  vide,  at  ej  kan  jeg 
mere  leve  Dig  og  den  Elskov  foruden,  som 
Du  skænkede  mig!" 

„Og  Sofie  —  din  Hustru  —  skal  jeg  med 
velberaad  Hu    fare   fort  at  krænke  hende? 

Skal  jeg  fremture  i  at  leve  i  Synd  og  Skam 
ved  din  Side?  Nej,  nej,  om  jeg  nu  blev  hos 
Dig,  kun  liden  Fryd  og  Varme  vilde  Du  da 
kende  i  min  Favn,  derfor  —  gaa,  Valdemar 
Birgersøn  og  vis,  at  Du  er  en  Mand  i  Stedet 
for  at  klynke  som  en  Kvinde  og  flygte  i 
Mørket  fra  din  Kongsgaard  og  din  Dron- 
ning, lig  en  Træl  og  Nidding  — " 

„Kvinde,  ti  —  nu  er  det  for  Sanden  nok 
af  Haansord,  Du  glemmer  Dig  selv  — "  han 
tav  og  blev  bleg  om  Kind,  for  der  hørtes 
en  sælsom  Larm  derudenfor,  og  i  samme 
Øjeblik  rev  Jutta  sig  løs  og  styrtede  bort, 
ud  af  Hallen  og  Kongsgaarden,  ud  i  Som- 
mernattens Dunkelhed. 

Der  lød  Hestes  drønende  Hovslag  paa 
Vejen  hist,  Klirren  af  Vaaben  —  hun  hørte, 
at  der  blev  dundret  paa  Porten,  og  stod  et 
Øjeblik  fuld  af  Angst  og  lyttede.  Gaards- 
rummet  indenfor  var  opfyldt  af  væbnede 
Svende,  Karle  og  Terner,  der  forfærdede 
løb  om  imellem  hverandre,  fra  Kvindeburet 
lod  der  Skrig  og  Jammer  —  Jutta  støttede 
sig  mod  en  af  Bjælkehusenes  Stolper,  hun 
var  lige  ved  at  segne  om;  saa  fornam  hun 
Trin  i  sin  Nærhed,  en  harniskklædt  Skik- 
kelse bøjede  sig  frem  over  hende  og  løftede 
hende  op  i  sine  Arme  —  hun  udstødte  et 
Skrig,  men  enHaand  lagde  sig  over  hendes 
Mund 

Saa  hørte  eller  saa'  hun  ikke  mere. 

•Men  bort  fra  Ramundaboda  Kongsgaard 
sprængte  en  Rytter  af  Sted,  hen  over  ba- 
nede og  ubanede  Veje,  ud  i  Natten,  og  foran 
sig   paa  Hesten    holdt   han   en   Kvindeskik- 

1  'IL V^  hVllede  dGt  ble-e  Ansi«*  ™d  de 
lukkede  Øjne  mod  hans  Bryst,  mens  hen- 
des lange  Klædebon  flagrede  i  Vinden 


Magnus  Birgersøn  og  hans  Broder  Erik 
stod  i  Gæstehallen,  hvor  Kerterne  nu  var 
tændt  langs  Rummets  Sidevægge  og  kastede 
deies  fhmrende  Skær  over  de  udskaarne 
Bjælkehoveder,  de  blanke  Skjolde  o-  de 
vævede  Tæpper  og  Hvnder. 

Høj  og  bydende  stod  Birger  Jarls  stolte- 
ste Søn  og  saa'  sig  om.  „Hvor  er  Valdemar 
Birgersøn?-  spurgte  han.  „Han  træde  frem 

gjortT  -StUnd'  ^  ^  k3n  fHa  Re*'nskabei 
Bleg  med  stærkt  ophidset  Aasvn  og  usikre 
Trin  traadte  Valdemar  hen  foran  ham 
•Hvad  er  det  for  Regnskab  Du  snakker 
??B  sa*de  han>  idet  han  forsøgte  at  se 
sin  Broder  fast  i  Øjnene.  „Hvi  kommer  Du 
min  Lndersaat,  til  mig  i  Jern  og  Plade  for 
med  Bram  og  Brask  at  sige  mig,  at  dine 
*olk   nys   sejrede   i  Striden?   End  er  Riget 

ej  dit,  Du  frække  Oprører,  end  har  jeg  tro- 
faste Undersaatter,  der  vil  rejse  sig  og 
vinde  tilbage,  hvad  i  Dag  er  tabt  — " 

..Ingen  Sinde  vil  det  vindes  tilbage,  Val- 
demar, Du  daare  ej  Dig  selv  med  den 
Drøm!  Alt  længst  har  Du  tabt  Folkets  Til- 
lid, dets  Kærlighed  ved  din  Ladhed,  din 
Letfærdighed,  og  da  Du  nys  krøb  fejgt  i 
Skjul  paa  Lejet  ved  din  Frilles  Side  — " 

.Ej  var  jeg  fejg  for  jeg  blev  hjemme, 
men  hvor  kunde  jeg  vel  tro  paa  saa  grumt 
Forræderi  fra  mine  Brødres  Side?  Alt  har 
jeg  skænket  eder  i  Tidens  Løb,  hvad  I  bad 
om,  at  det  ogsaa  var  min  Krone,  I  pønsede 
paa  at  røve,  det  kom  ej  for  Alvor  i  min 
Tanke!  At  Broder  stod  som  Fjende  over  for 
Broder  i  Striden,  det  huede  mig  kun  lidet, 
Folket  selv  vilde  vel  værge  for  min  Ret, 
mente  jeg  — ' 

.Folket  —  gjorde  Du  nogen  Tid  noget  for 
at  vinde  det,  Broder  Valdemar?  Mindes  Du 
en  eneste  Handling  i  dit  Liv,  der  bragte 
det  Fordel  og  Gavn?  Stor  var  Arven  Du 
fik  efter  vor  Fader,  mere  Hæder  havde  end 
været  at  høste,  om  Du  kun  selv  havde  vil- 
let, men  hensunken  som  Du  var  i  blød- 
agtige Lyster,  kymrede  Du  Dig  kun  om  Dig 
selv,  og  Forargelsen  drev  Du  for  vidt.  Da 
var  Maalet  fuldt  —  Gud  gav  i  denne  Dag 
Sejren   i  Eriks   og   min  Haand,   og  Du  faar 

finde  Dig  i,  at  vi  herefter  enes  om  Magten 
og  den  Gerning,  Du  ej  evner  at  øve  ene." 
..Hvad  vil  I,  dræbe  mig  kanske  som  den 
lumske  Abel  dræbte  Erik  Valdemarsøn  nede 
i  Danmark?" 

„Nej,  ej  skal  det  spørges  nogen  Tid  i 
Norden,  at  Birgersønnerne  udgød  Broder- 
blod,  Gud  véd,  at  Tanken  derom  var  os 
fjern,  men  hvortil  de  mange  Ord?  Vi  er  ej 
hidkomne  for  at  kævles  lig  Peblinge.  Kort 
_  .»odt,  Valdemar,  jeg  tilbyder  Dig  Fred 
og  Forlig  paa  de  Vilkaar,  at  Du  afstaar  mig 
den  halve  Del  af  Riget,  Erik  en  mindre 
Part;  som  Medregent  faar  Du  beholde  dit 
Navn  af  Konge,  men  de  Herskerbyrder,  Du 
saa  ofte  har  klaget  over  var  for  tunge  at 
bære,  tager  jeg  paa  mine  Skuldre.1- 

Valdemar  stod  tavs  og  strøg  sig  hen  over 
Panden  med  sin  hvide,  raadvilde  Haand. 
..Fred  og  Forlig,-  mumlede  han,  „og  Navn 
af  Konge  —  jo  vist,  hvad  mere  har  jeg 
nødig?" 

Men  Dronning  Sofie  slog  Hænderne  sam- 
men i  navnløs  Smerte.  .Ak,  Valdemar,  min 
Husbond  og  Herre,  betænk  dog  hvad  Du 
gør  —  Du  drages  til  Minde  hvo  Du  er,  og 
lade  Dig  ej  paa  den  Vis  afkøbe  din  Ret 
til  Tronen  —  ak,  Magnus,  Erik,  skaaner 
ham  for  den  bitre  Ydmygelse lm 
Hvor  skønt,  at  Du  beder  for  ham,   som 

Marie  Henckel :  Krik  Plovpennings  Dotre.  |fl 

sveg  Dig  saa  mangen  Gang  og  til  Slut  plejede 
Elskovshandel  med  din  egen  Søster,"  raabte 
Magnus  spottende.  .For  Kvindetale  er  ingen 
Brug  her,  din  kaade  Tunge  faar  Du  nu 
tæmme." 

Men  Valdemar  nikkede,  der  var  kommen 
ligesom  et  vist  Liv  i  det  sløve  Blik.  „Jeg 
er  Konge  og  jeg  vil  vedblive  at  være  det," 
brød  han  pludselig  ud  og  slog  op  med 
Haanden,  „ej  indvilliger  jeg  i  at  dele  mit 
Rige,  nej,  ingen  Sinde  gør  jeg  det" 

_Godt,  saa  faar  Du  bære  Følgerne,  din 
Taabe.  Du  er  nu  vor  Fange,  min  og  Eriks, 
og  faar  finde  Dig  i  at  forblive  her  paa 
Kongsgaarden  indtil  videre  —  i  Taarnet 
vil  Du  have  Stunder  og  Ro  til  at  overveje 
Sagen." 

..Magnus/  bad  Benedikt,  .betænk  hvad 
Du  gør!" 

.Jeg  har  alt  betænkt  det.  Ogsaa  I,  Fru 
Sofie,  som  haanede  ..Kedelflikkeren1'  og 
.Alsinte",  faar  finde  eder  i  at  vandre  til 
Taarnet  med  den  Ægtefælle,  som  I  jo  skat- 
ter og  elsker  saa  højt,  og  eders  Naades 
skønne  Søster,  som  har  forsødet  eders  Sam- 
liv paa  den  sidste  Tid  — " 

.Over  hende  har  Du  ingen  Ret,  Tyran,1, 
raabte  Valdemar,  .hvo  satte  Dig  til  Dom- 
mer over  hende?" 

.Jeg  selv   og"  mit   Retsind,  og   mange   af 

dine  Mænd,  der  begærer  hendes  Afstraffelse, 
saasom  de  mener,  at  hun  maa  have  øvet 
Trolddom  og  forkoglet  Dig,  hun  -  den  for- 
løbne og  bandlyste  Nonne.  Dog  er  det 
ingenlunde  min  Agt  at  øve  Vold  og  Gru- 
somhed mod  en  værgeløs  Kvinde,  hun  skal 
ikkuns  for  en  Stund  smage,  hvordan  det  er 
at  sidde  i  Buret  og  gøre  Bod  for  sine  Syn- 
der, og  jeg  vil  have  Lov  at  hviske  hende 
et  lidet  Ord  i  Øret.  Drabanter  —  bringer 
Jutta  Eriksdatter  hid,  sagtens  er  hun  og 
krøben  i  Skjul." 

Drabanterne  kom  dog  lidt  efter  og  meldte, 
at  Kongedatteren  var  forsvunden,  men  Kong 
Valdemar  og  Sofie  blev  ladt  tilbage  under 
sikker  Bevogtning,  da  Hertugerne  en  Stund 
efter  atter  drog  bort.  — 
Ret  længe  varede  Fangenskabet  dog  ikke. 
Valdemar  Birgersøn  gik  i  alt  Fald  paa 
Skrømt  ind  paa  Forliget.  Han  beholdt 
Gøtarike  og  Titel  af  Konge,  men  Magnus, 
der  havde  sikret  sig  Gejstligheden  ved  at 
stadfæste  alle  dens  Rettigheder  og  vedblev 
at  gøre  alt  for  at  vinde  den,  lod  sig  høj- 
tidelig udraabe  til  Konge  og  krone  i  Up- 
sala,  og  besteg  Tronen  som  Svearigets  rette 
Hersker. 

At  han  ejede   store  Herskerevner   og   til- 
lige Viljen   til   at   styre  Landet   paa   bedste 

Maade,  fik  man  snart  at  fornemme,  og  til 
Trods  for  at  han  var  en  streng,  til  Tider 
grum  Herre,  lod  Folket  dog  tilfreds  med 
hans  Regimente,  saa  det  syntes,  at  Fred  og 
Ro  atter  var  tilvejebragt  i  Landet. 


XII. 

Valdemar  Birgersøn,  der  nu  havde  op- 
slaaet  sin  Bolig  paa  den  gamle  Gaard  Et- 
tack  ved  Tidaelven  i  Westergotland,  nøje- 
des dog  ikke  ret  længe  med  kun  at  være 
Konge  af  Navn.  Han  havde  jo  et  Par  Sønner, 
og  dem  fik  han  dog  i  al  sin  Sløvhed  stun- 
dom i  Sinde  at  tænke  paa. 

Aaret  efter  Magnus'  Tronbestigelse  døde 
Hertug  Erik,  og  da  der  paa  samme  Tid 
rejste  sig  Tvist  mellem  Magnus  og  Erik 
Glipping  angaaende  den  Pengesum,  der  var 
lovet  Dankongen  for  hans  Hjælp  i  Stridig- 
hederne mellem  Brødrene,  saa  begyndte 
Valdemar  at  pønse  paa  at  faa  sit  hele  Rige 
tilbage. 

Syg  havde  han  været  og  var  endnu  ikke 
kommen  til  Kræfter,  efter  at  han  havde 
gjort  en  Pilegrimsrejse  til  Kom  for  at  søge 
Syndsforladelse  hos  Paven.  Sær  opfarende 
var  han  bleven   og   mange  Gange  fast  ikke 

til  at  komme  nær,  og  trange  Tider  havde 
det  været  for  Fru  Sofie,  hvem  han  i  sine 
mørke  Øjeblikke  gav  Skylden  for  alle  de 
Ulykker,  der  havde  ramt  ham.  Dog  holdt 
hun  ud  ved  hans  Side,  for  skønt  Kærlig- 
heden til  ham  var  død  i  hendes  Hjerte,  og 
hendes  engang  saa  milde  Sind  var  bleven 
tungt  og  bittert,  kunde  hun  dog  ikke  bære 
det  over  sit  Hjerte  at  forlade  den  nedbrudte 
Mand,  hvem  hun  for  Herrens  Alter  havde 
svoret  Troskab. 

„Jeg  vil  drage  til  din  Søstermand,  til  Mag- 
nus i  Norge,"  sagde  han,  „det  er  en  ret- 
sindig Herre,  der  vil  staa  mig  bi  med  Raad 
og  Daad,  kanske  og  med  Penge  og  Folk. 
saa  at  jeg  kan  ruste  en  Hær  og  vende  mig 
imod  min  oprørske  Broder,  den  selvgjorte 
Konge." 

„Store  Ord  baader  kun  lidet,  og  ilde  klæ- 
der det  Dig  at  føre  dem  i  Munde,"  sagde 
Sofie  og  rystede  paa  Hovedet. 

„Haaner  Du  mig  —  dit  lede  Trold  — " 
Valdemar  fo'r  op  og  knyttede  de  magre 
Hænder,  Sveden  perlede  paa  hans  gulhvide 
Pande. 

„Nej,  jeg  ynker  Dig  —  meget  vil  der  til 
for  at  rokke  Magnus  i  den  Kongestol,  hvor 
han  har  sat  sig  fast!" 

Men  den  svage  Valdemar  holdt  dog  denne 
Gang  paa,  at  han  vilde  af  Sted  til  Norge,  og 

derved  blev  det  saa.  Helst  var  han  draget  af 
med  Bram  og  Brask,  men  det  fik  Dronnin- 
gen ham  dog  fra,  og  kun  ledsaget  af  Kon- 
gens  Rammersvend,  nogle  Riddere,  Væb- 
nere og  et  Par  af  Dronningens  Terner  samt 
et  Antal  væbnede  Svende,  forlod  det  afsatte 
Herskerpar  de  skønne  Øer  ved  Målaren  en 
tidlig  Morgenstund  i  Begyndelsen  af  Vaaren 
1280. 

Junker  Benedikt  stod  og  saa'  med  Vemod 
etter  Toget,  da  det  drog  bort  fra  Kongs- 
holmen. 

A  tage  en  Hilsen  med  til  Norges  Land, 
kære  Frænke,"  havde  han  i  Afskedens  Stund 
sagt  til  Sofie,  „en  Hilsen  til  den  fagre  Ag- 
nes! Sig  hende,  at  Broder  Benedikt  i  sin 
stille  Celle  mindes  de  mange  skønne  Timer 
vi  levede  her  tilsammen,  og  sig  hende,  at 
han  beder  for  hendes  Lyksalighed  her  og 
hisset,  hvor  vi  om  Gud  vil  atter  engang 
skal  mødes  for  ej  mere  at  skilles!  Og  Gud 
være  da  og  med  eder  selv  og  den  arme 
Broder  og  skænke  eder  den  evige  Livsens 
Krone,  selv  om  I  ej  skal  genvinde  den  jor- 
diske." 

Da  bøjede  Sofie  sit  Hoved  og  græd.  „Hav 
Tak  Du  gode,  fromme  Benedikt,  den  eneste 
sande  Ven  jeg  har  ejet  her  i  det  fremmede 
Land!  Hjemløse  synes  det,  at  Erik  Valde- 
marsøns Døtre  skal  vanke  i  denne  Verden, 

men  engang  faar  Pilegrimsgangen  vel  Ende 
og  de  trætte  Vandrersker  fanger  Hvilen  for 
deres  Fod;  men  om  vi  ej  mødes  mere  i 
dette  Liv,  da  leve  Du  vel,  og  Gud  lønne 
Dig  for  hvad  Du  var  for  mig.u 

Rejsen  var  trang  og  besværlig  nok  over 
Fjældene  og  hen  ad  opblødte,  ufremkom- 
melige Veje,  især  for  Kong  Valdemar,  der  kun 
med  Møje  kunde  holde  sig  oprejst  paa  He- 
stens Ryg.  Kun  i  smaa  Dagsrejser  gik  det 
fremad,  og  en  Lettelse  var  det,  da  Grænsen 
var  overskredet  og  man  omsider  efter  nogle 
Dages  Forløb  skimtede  Spiret  paa  Kirken  i 
Xidaros,  de  norske  Herskeres  gamle  Konge- 
sæde, hvor  ogsaa  Magnus  Lagabøter  og 
Ingeborg  om  Sommeren  plejede  at  holde  Hof. 

Den  ældgamle  Kongsgaard  med  sine 
mange  spredte  Bygninger  og  smaa  Bjælke- 
huse udenom,  laa  skønt  ved  Fjordens  blaa- 
gronne,  blinkende  Vand,  og  den  herlige 
Kirke,  Nordens  mægtigste,  tronede  som  Her- 
sker over  hele  Byen.  Sendebud  var  skikket 
i  Forvejen  at  melde  det  svenske  Fyrstepars 
Komme,  og  stor  Forbavselse  havde  det 
vakt  saavel  hos  Kongen  som  Dronningen, 
der  dog  ikke  kunde  undslaa  sig  for  at  mod- 
tage de  ubudne  Gæster.  Den  retsindige 
Magnus  havde  vel  intet  tilovers  for  den 
usle  Valdemar,  men  ynkes  maatte  han  saa- 
vel som  de  andre  ved  Synet  af  den  bøjede, 

dødblege  og  udtærede  Skikkelse,  som  med 
vaklende  Fjed  traadte  frem  for  ham  og 
kun  tog  sig  saare  lidet  kongelig  ud,  endog 
han  i  sit  forfængelige  Hovmod  holdt  paa 
sin  Værdighed  til  det  yderste.  Det  blev  da 
en  bedre  Modtagelse  han  fik,  end  han  kunde 
have  ventet  sig,  og  stor  var  Dronning  Inge- 
borgs Deltagelse  for  den  ulykkelige  Søster, 
den  anden  som  nu  sogte  Tilflugt  hos  hende, 
og  som  hun  med  Sorg  og  Bekymring  maatte 
slutte  i  sine  Arme. 

„Ak,  saalunde  skulde  vi  da  mødes  igen," 
sagde  Sofie  med  bævende  Læber,  „forskel- 
lige blev  vore  Kaar,  mig  anede  det  vel  — 
mindes  Du  min  Drøm,   min   bange  Frygt?" 

..Arme,  arme  Søster!  Men  ej  tør  vi  give 
Haabet  op  om  bedre  Dage,  Ulykken  er  en 
Læremester,  den  vi  stundom  har  behov 
før  det  ret  kan  vorde  godt,  véd  Du  vel." 

Sofie  rystede  paa  Hovedet  og  saa'  sig  med 
et  sky,  søgende  Blik  omkring. 

_Hun,  som  jeg  ej  kan  og  vil  nævne  — 
det  er  da  vel  ej  saa,  at  hun  ogsaa  er  her 
og  at  jeg  skal  møde  hendes  falske  Aasyn?" 

..Nej,  nej,  vi  spurgte  intet  til  hende  nu  i 
Aar  og  Dag,"  sagde  Agnes.  -Herren  alene- 
ste  véd,  om  den  arme,  vildfarne  Sjæl  end 
er  i  Live!" 

„I  Live  eller  ej,  saa  faar  Gud  og  vor  Frue 
tilgive  hende,  jeg  kan  det  ej!" 

Men  Ingeborg  føjede  til  med  mørkt  Aa- 
syn:  „Hun  er  gaaet  en  Skøges  liderlige  Vej> 
da  hun  bolede  med  din  Ægtemand,  jo  min- 
dre vi  taler  om  hende,  des  bedre."  — 

Saa  gæstevenlig  Kong  Magnus  end  havde 
modtaget  sine  Slægtninge  ved  sit  Hof  i  Ni- 
daros,  var  han  dog,  som  det  snart  viste  sig, 
ingenlunde  tilbøjelig  til  at  gribe  lil  Vaaben 
for  Valdemars  Skyld,  og  kendte  nu,  lige  saa 
lidt  som  før,  nogen  Lyst  til  at  føre  Krig 
med  den  mere  og  mere  mægtige  Magnus 
Birgersøn  —  Magnus  Ladelaas,  som  han 
kaldtes  af  Almuen.  Han,  Magnus  Lagabøter 
foretrak  nu  engang  at  styrke  sit  Land  ved 
vise  og  gode  Love  fremfor  at  lægge  det 
øde  ved  Strid;  taalmodig  og  tværtimod  sin 
Dronnings  Ønske  havde  han  jo  nu  i  en 
Aarrække  fundet  sig  i,  at  Erik  Glipping 
fremdeles  forholdt  sin  Frænke  hendes  rige 
Arvegods  i  Danmark,  og  vilde  ikke  paa 
nogen  Vis  bryde  Freden  hverken  med  den 
ene  eller  den  anden  af  Naborigerne. 

Dog  formaaede  Ingeborg,  der  havde  stor 
Magt  over  sin  Ægteherre,  ham  omsider  til 
at  indlede  Underhandlinger  med  Magnus 
Ladelaas  og  forsøge  at  bringe  et  Forlig  til 
Veje  mellem  Brødrene.  Selv  drog  da  Nor- 
ges Magnus  med  et  anseligt  Følge  til  Rigs- 
grænsen,    hvor    han    mødtes    med    Magnus 


155 

Birgersøn  og  opfordrede  ham  til  atter  at 
overdrage  Tronen  og  den  retmæssige  Konge- 
magt til  sin  ældste  Broder.  .,Tni,u  sagde 
han,  „Valdemar  er  dog  den,  hvem  Konge- 
magten er  givet  af  Gud  gennem  hans  Fa- 
ders, Birger  Jarls  Haand."  Men  Magnus  Bir- 
gersøn mente,  at  Retten  til  at  bære  Kronen 
havde  han  tilkæmpet  sig  med  Guds  Bi- 
stand, og  den  fik  man  lade  ham  beholde; 
vilde  Valdemar  ej  nøjes  med  hvad  der  var 
levnet  ham  af  Land,  saa  fik  han  finde  sig 
i  at  tabe  det  med.  Og  med  den  Besked 
maalte  saa  den  norske  Konge  drage  hjem 
igen. 

Mens  de  Underhandlinger  stod  paa,  sad 
de  tre  Søstre  tilbage  i  Fruerstuen  paa 
Kongsgaarden,  og  fordrev  Tiden  i  Enighed 
og  god  Forstaaelse  med  fortrolig  Samtale, 
og  drøftede  deres  Liv,  deres  Glæder  og 
Sorger. 

„Lykken  har  visselig  kun  tilsmilet  én  af 
os,  og  det  er  dig,  Ingeborg,"  sagde  Sofie 
med  et  Suk,  .vi  andre  har  kun  tabt  i  Li- 
vets lunefulde  Tærningspil!" 

„Meget  kan  vindes  endnu,"  sagde  Inge- 
borg og  saa'  paa  hende  med  sit  rolige,  faste 
Blik. 

„Hvad  gavner  det  mig,  om  vi  genvinder 
Land  og  Hige,"  nu  lo  Sofie  bittert,  ..hvad 
jeg  har  forlist,  Troen  paa  min  Husbond  og 

hans  Kærlighed  kan  ingen  Sinde  gives  mig 
tilbage  — " 

.Men  Du  kan  vel  vinde  det  som  bedre  er 
end  et  ustadigt  Sinds  flygtige  Elskov!  Om 
din  Husbond  ret  fornemmer  din  Omhu  i 
de  onde  Dage,  da  vil  han  mere  og  mere 
lære  at  skatte  dit  Værd  og  vorde  Dig  en 
Ven  —  en  god  og  trofast  Hustru  er  en 
Perle,  mere  kostbar  end  nogen  i  hans  tabte 
Krone." 

..Aldrig  vil  han  lære  at  skatte  mig,"  raabte 
Sofie,  „der  er  ej  den  Draabe  Blod  i  ham, 
som  er  mig  god!  Mens  vi  nys  levede  paa 
Ettack  i  Westergotland  kunde  han  end  ej 
afholde  sig  fra  Omgængelse  med  Kvinder, 
han  tog  en  gemen  Fadebursdeje  til  sig  som 
sin  Frille,  og  led  stundom  ej  engang  at  jeg 
kom  ham  nær,  da  han  var  krank  og  ilde 
og  havde  mig  behov.  Alt  det  har  jeg  maattet 
døje  og  mere  til;  men  det  fatter  Du  næppe, 
Ingeborg,  Du  som  stedse  var  en  lykkelig 
og  elsket  Hustru." 

„Det  var  jeg,  dog  —  paa  min  Himmel  vil 
sikkert  ogsaa  komme  Skyer,  men  jeg  sæt- 
ter da  min  Lid  til,  at  Gud  og  vor  kære, 
hellige  Frue  vil  give  mig  Styrke  til  at  bære 
de  onde  saavel  som  de  gode  Dage." 

I  det  samme  kom  den  tolvaarige  Prins  Erik 
løbende  hen  til  hende.  „Hakon  slog  mig," 
sagde  han,   „ej    taaler  jeg  det  af  ham,  han 


157 

er  yngre  end  jeg,  endog  han  er  større  og 
stærkere." 

„Hvi  slog  han  Dig?"  spurgte  Moderen. 

„Han  holder  ej  hvad  han  lover,  slig  Fa- 
der stedse  siger  at  man  skal,"  raabte  den 
to  Aar  yngre  Hakon.  ..Og  at  bryde  et  Løfte 
er  ingen  ret  Adfærd  for  en,  der  skal  være 
Konge!" 

„Hvad  har  da  Erik  lovet  Dig?" 

_At  jeg  skulde  have  hans  lille  Hest,  naar 
han  selv  fik  Lov  at  ride  paa  en,  der  var 
større,  men  nu  vil  han  alligevel  ej  give  mig 
den  —  saa  blev  jeg  vred  og  slog;  han  kunde 
slaaet  igen,  men  han  er  fejg  og  løber  sin 
Vej  for  at  sladre  — " 

„Tys,"  sagde  Moderen,  og  de  fik  hver  en 
Munddask.  „I  har  begge  Uret,  Brødre  skal 
fremfor  alt  forliges,  men  da  Du,  Erik,  har 
lovet  Hakon  Hesten  skal  Du  give  ham  den, 
og  Du  Hakon  skal  gøre  din  Broder  Afbigt, 
fordi  Du  slog  ham  —  gør  Du  det  en  anden 
Gang,  vanker  der  større  Straf." 

De  to  Drenge  gik  slukørede  bort,  men 
Ingeborg  sagde  til  sine  Søstre:  ..Der  ser  I 
selv,  her  er  alt  Begyndelsen  til  Splid  og 
Tvedragt,  der  kanske  engang  vil  bringe 
Sorg  over  mit  Hoved  —  Gud  bedre,  vi 
Mennesker  kender  kun  lidet  til,  hvad  Frem- 
tiden gemmer  i  sit  Skød." 

Et  Par  Dage  derefter  vendte  Kongen  til- 

bage  fra  Grænsen,  men  Valdemar,  der  som 
sædvanlig  havde  ladet  andre  handle  for  sig 
mens  han  selv  blev  tilbage  i  Uvirksomhed, 
blev  højlig  krænket  og  opbragt  over  det 
Udfald  af  Sammenkomsten,  og  erklærede, 
at  saa  vilde  han  videre  fort;  men  han  kunde 
dog  ikke  bestemme  sig  dertil,  og  blev  saa 
alligevel  hele  Sommeren  over  ved  det  gæstfri 
norske  Hof.  Han  var  nu  ganske  den  gamle 
sorgløse,  stortalende  og  forfængelige  Herre, 
der  drev  Tiden  hen  i  Lediggang,  helst  i 
Kvindeburet,  hvor  han  saa'  mildt  til  Dron- 
ningens Jomfruer  og  i  Smug  gantedes  saa 
med  en,  saa  en  anden,  eller  paa  sin  Løjbænk, 
efter  at  have  fyldt  sig  med  Mad  og  Drikke. 

Det  kunde  da  ikke  være  andet,  end  at 
det  Besøg  til  Slut  maatte  blive  det  norske 
Kongepar  til  Besvær,  og  sagtens  maatte 
Valdemar  vel  have  forstaaet  det,  thi  da  han 
omsider  mærkede,  at  han  intet  havde  at 
vente  af  sin  norske  Frænde,  besluttede  han 
sig  ud  paa  Høsten  til  at  drage  ned  til  Dan- 
mark og  søge  Hjælp  hos  Kong  Erik,  som 
nu,  paa  Grund  af  Uvenskabet  med  den 
svenske  Magnus,  kanske  vilde  være  til 
Sinds  at  hjælpe  ham. 

„Ej,"  sagde  Sofie,  „kun  lidet  tykkes  mig 
er  at  vente  af  den  Vendekaabe." 

..Kan  være,   men  kun  lidet  huer  det  mig 

at  leve  længer  her  landflygtig  og  ilde  set 
ved  Magnus  Hakonsøns  Hof;  om  jeg  drog 
tilbage  til  Sverrig  lod  Magnus  mig  fængsle, 
hvad  er  da  andet  at  gere?* 

Kong  Magnus  og  Dronning  Ingeborg  gjorde 
da  til  Afsked  et  Gæstebud  for  deres  Fræn- 
der, hvor  det  gik  prægtigt  nok  til,  og  det 
blev  ogsaa  det  sidste,  som  de  fejrede  til- 
sammen, thi  fra  nu  af  skiltes  deres  Veje 
for  stedse;  alt  inden  Aaret  var  omme  laa 
jo  den  brave,  retsindige  Magnus  Lagaboter 
under  Mulde,  og  Søstrene  gensaa'  aldrig  hin- 
anden mere  i  dette  Liv. 

„Saa  drager  vi  da  nu  Betlergang  til  Dan- 
marks Rige  —  mindst  tænkte  jeg,  da  jeg 
forlod  det,  at  jeg  paa  den  Vis  skulde  vende 
tilbage!"  udbrød  Sofie  med  bitre  Taarer. 

,Gud  styrke  Dig  og  os  alle,  kær  Søster 
min,"  sagde  Ingeborg  ved  Afskeden  til 
hende;  men  Agnes  hviskede  hende  en  Bøn 
i  Øret  om  Tilgivelse  for  den  usalige,  vild- 
ledte Jutta,  der  efter  hvad  de  nys  havde 
spurgt  efter  Flugten  fra  Ramundaboda, 
havde  fundet  Tilflugt  paa  Lagmanden  Bent 
Olufsøns  Gaard  og  her  havde  født  en  Søn. 
Og  da  Sofie  saa'  ind  i  det  Aasyn,  der  var 
bleven  saa  blegt  og  smalt  som  et  lidet 
Barns,  da  fornam  hun  en  sælsom  Rørelse 
—  Agnes    havde    visseligen    ogsaa    haft  sit 

Kors  at  bære,  nu  saa'  hun  ud  som  den, 
der  ej  har  langt  tilbage,  og  hun  klappede 
hende  paa  den  hvide  Kind  og  sagde: 

„Gud  Herren   alene  faar  dømme  Jutta  — 
ikke  jeg!" 


XIII. 

Der  gik  stærk  Søgang  og  Øresunds  Bøl- 
ger væltede  sig  skumklædte  og  vrede  ind 
mod  den  svenske  Kyst. 

I  et  lille  lavt  og  usselt  Herberg  og  Færge- 
sted,  der  laa  i  Udkanten  af  Malmø,  dengang 
kun  en  Havneplads,  hvor  der  havde  dannet 
sig  en  lille  Flække,  som  dog  allerede  var  i  stærk 
Opkomst,  sad  en  Novemberaften  lige  efter 
Mørkets  Frembrud  to  skummelt  udseende 
Karle  i  Skænkestuen  med  det  sodede  Bjælke- 
loft og  de  smaa  Hornruder  i  et  Par  skævt 
siddende  Vinduer.  En  Lygte,  der  hang  paa 
en  Krog  under  en  af  Tværbjælkerne,  op- 
lyste kun  saare  sparsomt  Rummet  og  de 
tvende  Mænd,  der  sad  paa  Gaasebænken 
under  Vinduerne  ved  det  plumpe  Træbord, 
med  en  Kande  Pors  og  et  Par  Bægre  foran 
sig. 

Værten,  en  svær,  gammel  Mand  i  en  Faare- 
skindskofte  og  en  ulden  Nathue  paa  Hove- 

Ifarie  Henckel:  Erik  Plorpenningi  Døtre.  11 

det,  sad  og  snorkede  i  Nærheden  af  Ildste- 
det, og  gennem  en  paa  Klem  staaende  Dør 
saa'  man  ud  i  Stegerset,  hvor  Værtinden 
og  en  Pige  gik  og  klirrede  med  nogle  Fade 
og  Skaale;  men  i  den  bageste  Del  af  Stuen, 
der  næsten  laa  ganske  i  Mørke,  skimtede 
man  to  Skikkelser,  der  havde  strakt  sig  paa 
nogle  Halmsække,  dækkede  af  deres  Kapper 
eller  Hættekaaber  og  lod  til  at  sove. 

Havde  man  set  lidt  nøjere  til,  vilde  man 
have  opdaget,  at  de  to  var  Kvinder;  men 
ingen  lod  til  at  ænse  dem,  og  de  to  Karle 
paa  Gaasebænken  fortsatte  deres  Samtale, 
uden  at  gøre  sig  synderlig  Ulejlighed  med 
at  dæmpe  deres  Stemmer. 

„Som  jeg  siger  Dig,  Klas,'-  lød  det  fra  den 
ene  med  en  hæs,  skrattende  Røst,  „her  er 
Lejligheden  til  at  tjene  en  rar  Hoben  Penge, 
det  gælder  kun  at  have  en  Kende  Mod. 
Den  fordrevne  svenske  Konge,  ser  Du,  han 
er  paa  Vejen  ned  til  Kong  Glipøje  for  at 
søge  den  Hjælp,  som  Kong  Magnus  i  Norge 
nægtede  ham  — ■ 

„Hvor  i  Djævelen  og  hele  hans  Yngels 
Navn  véd  Du  det  fra,  01a?u 

Den  anden  grinede.  ..Det  kan  vel  være 
Dig  lige  meget,  jeg  véd  det  og  det  er  nok. 
Nu  kan  det  jo  begribeligvis  være  Skaanin- 
gerne  lige  meget,  hvem  Svenskerne  har  til 
Konge,  men  disse  selv  skal  nok  betakke  sig 

for  at  faa  den  usle  Valdemar  til  Regimentet 
igen,  og  kunde  han  stoppes  i  Farten  saa 
véd  jeg  nok,  hvor  Lønnen  var  at  hente." 

„Hvad,  er  det  kanske  Magnus  Ladelaas 
selv,  som  har  lejet  Dig  til  enten  at  fange 
Broderen  levende  eller  give  ham  en  for- 
giftet Dolk  mellem  Ribbenene?" 

„Nej,  jeg  vilde  lyve  Kong  Magnus  paa, 
om  jeg  sagde  det,  det  er  mit  eget  Paafund 
—  at  sige  paa  en  Maade  —  men  vi  to  gamle 
Ræve  kan  jo  vel  sige  os  selv,  at  vi  gør 
ham  en  Tjeneste  i  at  hindre  Valdemar  i  at 
drage  af  Landet,  og  at  han  vil  betale  os 
klækkeligen  derfor.1- 

„Du  er  en  kløgtig  Karl,  Ola  —  men  — 
tør  Du  forbande  Dig  paa,  at  vi  ej  vover 
for  meget  ved  det  Spil?  Om  vi  tog  Livet 
af  den  Stymper  til  Valdemar,  sæt  da,  at 
Magnus  gav  Dig  Utak  i  Stedet  for  Løn  der- 
for?" 

..Din  Dosmer,  det  har  ingen  Fare,  han 
kan  jo  trygt  sværge  sig  fri  for,  at  det  er 
sket  paa  hans  Anstiftelse.  Og  Du  kan  vel 
ellers  forstaa,  at  jeg  har  faaet  et  lidet  Vink 
og  har  en  god  Støtte  i  Baghaanden  — " 

„Er  det  Lagmanden  Ebbe  Ulfsøn,  Du 
mener?" 

Ola  nikkede. 

„Han  har  en  gammel  Regning  at  gøre  op 
med  Valdemar  Birgersøn  har  han,  Lagman- 

den  —  for  Kongen  voldtog  hans  Søster,  der 
bagefter  græmmede  sig  til  Døde,  det  skal 
hævnes,  begriber  Du  vel,  og  naar  nu  Ebbe 
tilmed  véd,  at  Valdemars  Død  kommer  Mag- 
nus til  Gode,  saa  slaas  der  jo  tvende  Fluer 
med  ét  Slag,  og  den  der  fører  Slaget  bliver 
betalt  fra  tvende  Steder  —  hvad  er  der  vel 
saa  at  betænke  sig  paa?" 

„Nej,  men  hvordan  har  Du  tænkt  Dig,  at 
det  skal  gaa  for  sig?  Der  er  vel  Hjælpere 
ved  Haanden?" 

„Vist  saa.  Røde-Ran  ligger  her  tætved  i 
Krattet  med  sine  Mænd.  Naar  Valdemar 
Birgersøn  om  en  liden  Stund  indtræffer 
med  sit  Følge,  maa  de  begribeligvis  tøve 
her  i  Herberget  i  Nat,  desformedelst  at 
ingen  kan  komme  over  Sundet  i  Aften  med 
den  Vind.  Saa  saare  de  er  kommen  til  Ro, 
lister  jeg  mig  af  Sted  og  giver  Røde-Ran 
det  aftalte  Tegn,  mens  Du  staar  Vagt  saa 
længe,  og  lettelig  mener  jeg  da,  at  vi  med 
Rans  og  hans  raske  Karles  Hjælp  kan  faa 
Bugt  med  hele  Klatten  —  Kongen  skal  jeg 
nok  tage  paa  mig.  Inden  ret  længe  maa  de 
være  her,  vi  faar  derfor  holde  Udkig;  drik 
end  et  Bæger,  Natten  bliver  kold  —  men  i 
Morgen  vanker  der  Godtøl,  jeg  betaler!" 

I  det  samme  blæste  der  en  Trækvind 
gennem  Stuen,  som  bragte  Lyspraasen  i 
Lygten  til  at  vifte  frem  og  tilbage. 

..Hvad  var  det  —  gik  ej  Døren?"  spurgte 
Ola. 

„Jeg  véd  ej  ret  —  der  kom  allen  Fals  ingen 
herind  i  Stuen;  men  kanske  det  var  de 
tvende  Kvindfolk,  som  laa  og  sov  hist  i 
Krogen,  der  listede  af  Sted,'1  lød  det  gabende 
fra  Værten.  .,L)et  var  tvende  Pilegrimme,  der 
nok  agtede  sig  til  det  hellige  Land  —  de 
vilde  gerne  over  Sundet  end  i  denne  Aften, 
men  det  bliver  der  intet  af." 

„Nej,  ej  med  mindre  det  er  deres  Agt  at 
ville  gaa  neden  om  med  det  samme!  Men 
hør  -  der  lyder  Hestetrampen  paa  Vejen 
Nord  fra,  nu  faar  Du  Gæster,  gamle  —  kom 
Klas,  kom  med  herudenfor,  det  er  Tid  — " 

Og  de  to  Karle  forlod  Skænkestuen,  hvor 
Værten  og  hans  Kvinde  fik  travlt  med  at 
kigge  ud  i  Mørket  gennem  de  smaa  Horn- 
ruder. „Ind  i  Skuret,  der  kan  vi  skjule  os," 
hviskede  Ola  og  trak  sin  Kammerat  med 
sig  til  Gaardsrummet  bag  Huset,  og  ind  i 
det  lille  Brædeskur,  hvis  Dør  stod  aaben; 
ingen  af  dem  lagde  Mærke  til  de  to  Skik- 
kelser, der  havde  trykket  sig  op  i  den  mørke 
Krog  mellem  Vaaningshuset  og  Skuret. 

Det  var  de  tvende  i  deres  Hættekaaber 
indhyllede  Kvinder,  som  nys  havde  sovet 
inde  i  Stuen  i  Mørket. 

^Ingrid,'-  hviskede  den  ene  af  dem,  da 
Mændene    var    forsvundne   inde  i   Skuret, " 

..hvad  gør  vi  nu?  Du  hørte,  hvad  det  gæl- 
der —  hans,  Kongens  Død  er  besluttet,  der 
maa  handles  uden  Tøven  — " 

„Kors  i  Jesu  Navn  da,  hvad  vil  I,  at  vi 
skal  fange  an,  vi  to  elendige  Kvindfolk?" 

„Ej  faar  vi  lade  Stimændene  slippe  ud 
af  Skuret,  —  vor  Frue  og  alle  gode  Helgene 
staa  mig  bi,  nu  er  alt  den  kongelige  Skare 
her  ved  Forsiden  af  Huset,  Kongen  er  det, 
som  rider  forrest,  og  der  er  ej  over  ti  Mand 
med  ham  i  Følge  —  de  øvrige  kommer  sag- 
tens efter;  men  her  er  ingen  Tid  at  spilde, 
om  han  skal  frelses  — " 

Hun  fo'r  frem,  hastig  som  Lynet,  og  med 
et  Brag  smældede  hun  Døren  til  Skuret  i 
og  satte  Jernkrampen  for 

„For  tusinde  Djævle,  nu  slog  Blæsten  den 
fordømte  Dør  i,"  brummede  den  ene  af 
Mændene  indenfor,  men  den  anden  tyssede 
paa  ham.  „Vær  rolig,  dit  Bæst,  med  et 
eneste  Spark  kan  vi  jo  sagtens  faa  det 
Sprinkelværk  op;  men  gør  blot  ingen  Støj 
nu  i  Utide  —  nu  er  de  i  Færd  med  at  staa 
af  Hestene  — " 

„Hører  Du,  Ingrid?"  hviskede  den  af 
Kvinderne,  der  havde  smækket  Døren  i. 
„Il  at  hente  Hjælp  —  Kongen  er  sagtens 
alt  inde  i  Huset  nu,  il  og  sig  dem,  at  de 
maa   komme  hid,   det  er  Kongens  Liv   det 

gælder  —  kald  hans  Mænd  og  lad  dem  ej 
tøve  —  jeg  bliver  her  ved  Døren. - 

Den  anden  Kvinde  styrtede  af  Sted  hen 
til  Husets  lille  lave  Indgangsdør,  hvor  det 
kongelige  Følge  ganske  rigtig  var  staaet  af 
Hestene,  og  med  et  Udraab  greb  hun  fat  i 
en  af  Riddernes  Kappe. 

..Vil  I  frelse  Konning  Valdemars  Liv,  saa 
kom  —  Forrædere  lure  paa  ham  hist  ude 
—  kom,  kom!"  skreg  hun,  ..de  undlive  kan- 
ske og  hende,  om  de  slipper  ud  — " 

..Hvad  er  det  for  Tale?  Er  Kvinden  galen? 
Hvad  er  paa  Færde  —  Forræderi,  hvor?u 

Ridderen,  der  endnu  havde  Foden  i  Stig- 
bøjlen, saa'  sig  om,  saa  satte  han  i  et  Spring 
af  Sted  efter  sin  Vejviserske,  idet  han  drog 
sit  lange  Slagsværd,  og  et  Par  af  de  væbnede 
Svende  fulgte  efter. 

Da  de  naaede  om  til  Bagsiden  af  Huset 
var  det  paa  høje  Tid,  thi  de  to  Mænd  i 
Skuret  havde  ved  at  mærke,  at  Krampen 
var  sat  for  Døren,  begyndt  at  ane  Uraad 
og  trængte  af  al  Magt  paa  for  at  aabne  den, 
men  med  en  lynsnar  Bevægelse  jog  Kvin- 
den, der  holdt  Vagt  udenfor,  et  Par  af  sine 
Fingre  igennem  Jernbøjlen  som  Lukke  for 
Krampen.  Smerten,  det  voldte  hende,  idet 
der  blev  sparket  til  Døren  inde  fra  Skuret, 
var  nær  ved  at  afpresse  hende  et  Skrig, 
men  hun  bed  sine  Læber  til  Blods  uden  at 

aabne  dem  —  endnu  et  Spark,  og  det  kna- 
gede i  de  spinkle  Kvindefingre,  idet  Kram- 
pen bevægede  sig  og  var  ved  at  give  efter 
—  et  Øjeblik  endnu  og  hun  vilde  ikke 
kunne  have  udholdt  Pinen  længer,  da  Be- 
nene i  begge  Fingre  maatte  være  knuste 
et  sidste  dundrende  Spark 

„Hjælp  —  til  Hjælp!'1  stønnede  hun  og 
sank  halvt  afmægtig  sammen,  idet  Ridderen 
og  Svendene  kom  ilende  til. 

De  drog  hendes  lemlæstede  Fingre  ud  af 
Bøjlen,  og  Krampen  gik  fra  —  Døren  var 
aaben  og  to  vilde  Karle  sprang  frem,  den 
ene  svingende  en  Økse,  den  anden  en  lang 
Kniv. 

„Af  Vejen!"  skreg  den  ene,  „eller  jeg  hug- 
ger jer  til  Plukfisk  — " 

„Aa  nej,  ikke  denne  Gang  go'e  Karl,"  sva- 
rede Ridderen,  idet  han  drog  sit  Slagsværd 
og  ramte  hans  ene  Arm,  saa  den  sank 
ned  ved  hans  Side  og  Øksen  røg  ud  af 
Haanden.  Som  en  Tiger  sprang  da  den  vilde 
Kari  ind  paa  Livet  af  ham  og  greb  ham  i 
Struben,  men  den  ene  af  Svendene  kom 
ham  til  Hjælp,  og  snart  laa  Stimanden  ral- 
lende paa  Jorden;  den  anden  kæmpede 
med  en  af  Vaabensvendene,  hvem  han 
havde  saaret  med  sin  lange  Kniv,  men  blev 
omsider  overmandet  og  sprællede  paa  Jor- 
den ved  Siden  af  sin  blødende  Kammerat. 

Begge  blev  forsvarligt  bundne  paa  Hæn- 
der og  Fødder  og  bragt  ind  i  Herberget; 
men  Ridderen  vendte  sig  til  den  behjertede 
Kvinde,  som  atter  var  kommen  til  sig  selv 
og  havde  draget  Hætten  over  sit  Hoved, 
og  spurgte: 

„Hvo  er  I  fremmede,  som  har  frelst  Kong 
Valdemar  fra  at  falde  i  dette  Baghold,  og 
hvad  véd  I  om  denne  Sag?  Lig  en  Mand 
har  I  baaret  Smerten  og  sat  jert  eget  Liv 
i  Vove  —  folg  mig  og  lad  mig  forbinde 
Haanden,  og  sig  os  da  alt,  hvad  I  véd." 

..Kun  saare  lidet  er  det,  hvad  jeg  kender 
til  Sagen,  men  saa  meget  herte  jeg  ved  at 
lytte  til  de  tvende  Stimænds  Snak  i  Skum- 
ringen, at  Kongen  skulde  have  været  ryd- 
det af  Vejen  paa  Anstiftelse  af  hans  Fjen- 
der, og  at  en  vis  Hede-Ran,  som  ligger  skjult 
i  Krattet  med  sin  Bande,  skulde  have  været 
behjælpelig  ved  Udaaden.  Hvo  jeg  er  — 
kan  være  lige  meget,  jeg  er  en,  som  ensker 
at  være  og  forblive  ukendt  —  glemt  af  dem, 
som  engang  har  vidst  hvem  jeg  var." 

Inden  Ridderen  ret  kunde  komme  sig  af 
sin  Forundring,  var  hun  borte  og  havde 
draget  den  anden  Kvinde  med  sig.  Men  hid- 
lokket  af  Raabene  og  Vaabnenes  Klirren 
var  de  evrige  Svende  og  Folkene  fra  Her- 
berget kommen  til  med  den  tykke  Vært  i 
Spidsen,   der  af  lutter  Forskrækkelse   ikke 

kunde  mæle  et  Ord,  og  baade  Gaardsrum 
og  Skur  blev  undersøgt;  derpaa  skred  man 
til  at  forhore  de  to  fangne  Karle  baade 
paa  Kryds  og  Tværs,  men  midt  i  Skænke- 
stuen stod  Valdemar  Birgerson  bleg  af 
Rædsel  ved  Tanken  om  den  Fare,  han  nys 
var  undsluppen  — 

Han  vilde  fort  af  Sted,  vilde  ej  afvente 
at  Vejret  bedagede  sig,  og  han  truede  og 
bad  i  Flæng,  og  uddelte  Befalinger  til  alle 
Sider.  Kun  med  Møje  lykkedes  det  Drosten 
og  Kammersvenden  at  stille  ham  tilfreds, 
han  fik  dog  afvente  Dronningen  og  det  øv- 
rige Følge,  der  kun  var  draget  fremad  i 
smaa  korte  Dagsrejser  den  sidste  Del  af 
Vejen,  mens  han  selv  i  utaalmodig  Hast 
var  ilet  frem,  mente  de.  Og  da  der  var  truffet 
alle  Foranstaltninger  til  yderligere  Sikker- 
hed, og  Vagt  var  posteret  rundt  om  Her- 
berget, slog  han  sig  da  omsider  til  Taals 
for  Natten,  spiste  et  forsvarligt  Maaltid, 
som  hans  egen  Kok  havde  tilberedt,  drak 
sin  varme  Kryddervin  og  lagde  sig  til  at 
sove,  mens  han  lod  de  andre  vaage. 

Efter  Kvinden,  den  behjertede  Kvinde, 
som  havde  faaet  sin  Haand  lemlæstet,  og 
hendes  Ledsagerinde,  søgtes  der  forgæves; 
men  Tanken  om  hende  voldte  ikke  Valde- 
mar nogen  Bekymring,  forstyrrede  ham 
ej  heller  i  hans  Søvn  —  ingen  Drøm  viste 

ham  hendes  af  Smerte  fortrukne  Aasyn, 
eller  sagde  ham  hvo  hun  var! 

Men  da  Solen  næste  Morgen  var  staaet 
op  over  Sundet,  hvis  Bolger  nu  havde  lagt 
sig  til  Hvile,  og  Skuden,  der  bar  den  for- 
drevne svenske  Drot,  stævnede  over  imod 
Sjælland^  Kyster,  da  traf  nogle  af  Lagman- 
den Ebbe  (Jlfsøns  udsendte  Mænd  to  Kvin- 
der ved  en  Bondehytte,  hvor  de  havde  søgt 
Tilflugt,  den  ene  i  en  saare  lidende  og  for- 
kommen Tilstand.  De  blev  saa  forte  til  Lag- 
manden, der  undredes  saare  ved  Synet  af 
d^n  syge  Kvinde,  som  bar  sin  ene  Haand 
i  et  Bind  og  hvem  han  mente  at  kende  vel 
nok,  og  da  han  havde  huset  dem  i  nogle 
Dage,  lod  han  i  al  Hemmelighed  skikke 
Bud  til  Kong  Magnus  Ladelaas. 

Nogle  Uger  senere  blev  en  Fange  bragt 
til  Laholm  Slot  i  Halland. 

Det  var  Jutta  Eriksdatter  af  Danmark,  hvem 
Magnus  saaledes  omsider  havde  faaet  i  sin 
Vold,  og  hvem  han  nu  fandt  for  godt  at 
holde  tilbage  under  sikker  Forvaring  i  den 
danske  Provins  tillige  med  hendes  Son,  ind- 
til Kong  Erik  kanske  selv  fordrede  hende 
udleveret.  „Gør  med  mig,  hvad  I  vil  —  jeg 
har  intet  mere  at  tabe  eller  vinde,"  sagde 
hun. 

Rundt  om  i  Sverrig  og  Danmark  saavel 
som  i  Norge  spurgtes  det  omsider,   at  hun 

sad  fangen,  men  ingen  havde  synderlig 
Medynk  med  Kong  Valdemars  Frille,  der 
havde  krænket  sin  egen  Søster  og  syndet 
saa  svarligen  mod  hende  og  den  hellige 
Kirke  —  visselig  var  det  kun  den  velfor- 
tjente Straf  der  ramte  hende,  den  bandlyste, 
forløbne  Nonne! 

Men  heller  ingen  saa'  hendes  Taarer,  naar 
hun  i  lange,  søvnløse  Nætter  i  Anger  væl- 
tede sig  paa  sit  Leje.  Bod  —  hvormed  kunde 
hun  gøre  Bod,  sone  alt  hvad  hun  havde 
forbrudt?  Et  helt  langt  Liv  vilde  ej  kunne 
forslaa  dertil  —  hendes  Syndeskyld  laa 
og  brændte  hende  paa  Sjælen,  den  gna- 
vede Nat  og  Dag,  der  var  en  slig  stingende 
Pine  i  at  kende  denne  Foragt  for  sig  selv, 
der  ingen  Sinde  lod  hende  Ro 

Og  Straffen  der  ventede  hisset  —  ak,  var 
hun  dog  aldrig  født  til  Verden! 

Sofie  —  Agnes  —  Lave  —  de  steg  frem 
imod  hende  alle,  ligesom  de  engang  vilde 
gøre  det  paa  Dommens  Dag  —  hun  søgte  i 
Rædsel  at  skyde  dem  fra  sig,  og  flyede  til 
Alterets  Fod,  søgte  at  gemme  sig  selv  ind 
under  det  hellige  Skjul. 

Men  det  kunde  ogsaa  hænde,  at  naar 
hendes  Øjne  faldt  paa  liden  Erik,  hendes 
Elskovs  forbudne  Frugt,  de  gamle  synde- 
fulde Tanker  og  Længsler  da  kom  over 
hende,    at   hun    atter  drømte  sig  tilbage  i 

hans  Favn,  der  havde  besnæret  hende, 
kendte  sig  greben  af  den  gamle  søde,  daa- 
rende  Sanserus,  og  ej  kunde  ønske  det 
skete  usket,  ej  kunde  ønske  sig  de  Minder 
fattigere,  der  havde  gjort  hende  Livet  saa 
skønt  og  livsaligt  for  en  Stund  —  nej,  hel- 
ler have  levet  dette  Liv  fuldt  ud,  have  tømt 
Bægeret  til  Bunds,  end  at  have  henslæbt 
Tiden,  tom  og  fattig  paa  Glæde  og  have 
tæret  paa  sig  selv  i  Længsel,  der  ingen 
Sinde  blev  stillet  — 

Thi  ingen  kan  vel  ganske  gøre  Vold  paa 
sin  Natur,  og  hendes  havde  været  slig,  at 
hun  maatte  elske  og  give  sig  hen. 

Men  bagefter  fastede  hun  og  hudflettede 
sig  med  Svøben,  der  skar  i  hendes  hvide 
Kød,  saa  at  Blodet,  det  varme  Blod  flød  i 
lange,  røde  Striber  — 

Bod,  Bod,  Bod! 


XIV. 

Der  var  mange  Mennesker  forsamlet  i 
Nyborg,  hvor  Danehoffet  blev  holdt,  og  det 
stærkt  befæstede  Slot,  hvor  Kong  Erik  og 
hans  fagre  Dronning,  Agnes  af  Branden- 
borg,  for  det  meste  opholdt  sig,  var  fuldt 
af  fyrstelige  Personer  og  Gæster.  Borg- 
gaarden  vrimlede  af  Biddere,  Væbnere  og 
Svende,  om  Aftenen  skinnede  Lysene  ud 
gennem  Vindusgluggerne,  og  Giger  og  Fløj- 
ter klang  fra  Højenloftssalen,  hvor  strunke 
Herrer  og  Fruer  og  Møer  i  Gyldenstykkes 
Kjorteler,  med  Haartop  og  Slør  dansede  til 
Kæmpevisens  Toner,  hvor  ældre  Biddere 
legede  Skaktavl  og  slogTærninger,  og  stun- 
dom i  Stridens  Hede  fordrede  hinanden  ud 
til  Tvekamp  næste  Dag,  thi  at  „drage  Sværd 
i  selve  Kongens  Gaard'*  var  under  Dødsstraf 
forbudt  enhver.  Edelknaber  i  deres  korte 
Skarlagen  Trøjer  fo'r  rundt  og  bød  Most 
og  varm  Kryddervin  omkring,  og  adskillige 


af  de  gode  danske  Mænd  ravede  alt  imellem 
omkring  med  en  lille  Hus  og  maatte  ge- 
bort,  for  at  Grænserne  for  Sømme- 
lighed og  god  Skik  ved  Hove  ej  skulde 
overskrides. 

Overalt  i  Staden,  hvis  Handel  og  Skibs- 
fart var  i  svær  Opkomst  efter  de  Privi- 
legier, Kong  Krik  havde  skænket  den,  var 
der  ogsaa  fuldt  af  Liv  og  Hore.  og  i  de 
smaa,  smudsige  Herberger  drak  Krigsknægte 
og  Søfolk  hinanden  til  i  Pors  og  tysk  Ol. 
:rede  og  larmede,  saa  Bysvendene 
maatte  skride  ind  og  det  kom  til  blodige 
Slagsmaal.  Nu  nærmede  Danehoffets  Slut- 
ning sig  dog,  og  blandt  andre  vigtige  For- 
handlinger havde  ogsaa  den  afsatte  svenske 
Konges  Sag  været  bragt  frem. 

Krik  Glipping  havde  udtalt  sig  til  Gunst 
for  den  Fyrste,  som  han  selv  engang  havde 
været  med  til  at  støde  fra  Tronen,  og  som 
nu  i  længere  Tid  havde  været  hans  Gæst, 
og  skønt  hans  ældre,  erfarne  Kaadgivere 
rystede  paa  Hovedet,  var  det  dog  nu  fast- 
slaaet,  at  Valdemar  Birgersøn  skulde  støttes 
med  en  Hjælpehær  imod  sin  Broder,  den 
_e  Magnus  Ladelaas,  og  at  den  danske 
Konge  vilde  gøre  hvad  han  formaaede,  for 
at  skafte  ham  til  hans  P.et  igen. 

_Et  uoverlagt  Lofte  frygter  jeg,  Herre 
Konge,"  sagde  gamle  Jon  Little.  „Valdemar 

Birgersøn  vil  ej  kunne  holde  sig  ret  længe 
paa  Tronen,  selv  om  det  skulde  lykkes  for 
en  Tid  at  genindsætte  ham  i  de  gamle  Ret- 
tigheder, og  Magnus  er  visselig  bedre  at 
have  til  Yen  end  til  Uven  —  han  er  en 
Fyrste,  der  ej  vilde  tage  i  Betænkning  at 
strække  sin  Haand  ud  efter  den  fulde  Her- 
skermagt i  det  ganske  Norden,  om  det  kom 
saa  vidt." 

„Han  har  endnu  ej  betalt  mig  de  seks 
Tusinde  Mark  Sølv  for  Hjælpen  jeg  ydede 
ham,  men  skyder  sig  ind  under  de  van- 
skelige Tider." 

,.Og  mener  I  kanske,  at  Valdemar  vilde 
holde  sine  Løfter,  Herre  Konge?  Han,  som 
kun  tænker  paa  at  strække  sine  Lemmer 
paa  bløde  Bolstre  og  at  fylde  sin  Bug  eller 
gantes  med  Kvindfolk,  som  ingen  Sinde 
vidste  at  styre  sig  selv  end  sige  sit  Rige, 
hvad  kan  der  vel  ventes  af  ham?" 

Erik  vendte  sig  med  Uvilje  bort,  maaske 
mest  fordi  han  vel  maatte  føle,  at  Jon  Little 
havde  Ret;  men  der  var  sagtens  ogsaa  det 
i  hans  Natur,  der  var  for  beslægtet  med 
Valdemar,  til  at  han  skulde  kunne  dømme 
ham. 

Og  saa  blev  det  derved,  at  Valdemar 
Birgersøn  endnu  en  god  Stund  dvælede 
hos  Erik,  lod  sig  den  danske  Kost  smage 
og   nød   godt   af   hans   Gæstevenskab.   For 

Sofie  var  det  en  bitter  Ydmygelse,  endog 
den  skønne,  godhjertede  Dronning  Agnes 
med  Deltagelse  tog  sig  af  hende  og  ingen 
tænkte  paa  at  krænke  hende  —  men  at 
hendes  Husbond  var  en  ynkelig  Herre,  det 
var  alk*  enige  om. 

[ngen  led  dog  saa  lidt  at  se  ham  sum 
Algotson,  for  hvem  hans  Ophold  der 
ved  Hove  var  en  daglig  Pine. 

BSlig  Usselryg,"  sagde  han  og  knyttede 
-in  senestærke  Haand,  ..ej  er  der  levnet 
ham  Marv  og  Saft  i  Knoglerne,  mere  lad 
og  blodagtig  end  nogen  Tid  tilforn  rækker 
og  strækker  han  sit  lange  Kadaver,  og 
mere  gul  og  blodløs  ser  han  ud  med  hver 
Dag  der  gaar!  Om  nogen  gav  ham  Ulivs- 
saar  heller  end  at  forhjælpe  ham  til  Regi- 
mentet paa  ny,  det  var  saa  vist  en  god  Ger- 
ning og  ingen  Synd  —  en  ærlig  Ridder  be- 
tænker sig  allen  Fals  to  Gange  paa  at  drage 
Sværdet  for  saa  ussel  en  Karls  Skyld." 

Lave  . Jonsøn  var  ikke  længer  den  frejdige 
Ungersvend,  der  altid  lige  glad  gik  løs  paa 
Livet.  Den  brede  Skikkelse  og  det  djærve 
Aasyn  var  nu  en  sat  og  alvorlig  Mands,  de 
Lyse, godmodige  Øjne  under  de  buskede  Bryn 
kunde  stirre  En  saa  sært  haardt  og  barskt 
i  Mode,  som  om  han  gav  den  ganske  Ver- 
den en  god  Dag.  Faamælt  var  han  bleven 
og   var    ikke   god   at   bides   med,  naar  han 

Marie  Hcnckel:  Erik  Plovpenningi  Døtre.  12 

blev  vred,  Sværdet  havde  jo  ingen  Sinde 
siddet  fast  i  Balgen  hos  ham.  Fæste  sig  en 
Husfrue  til  sin  Gaard,  der  kunde  føde  ham 
Børn  og  forplante  Slægten,  havde  han  endnu 
ikke  kunnet  bestemme  sig  til,  nu  gik  han 
der  og  blev  en  underlig,  sær  Brumbasse, 
det  mærkede  han  selv. 

Men  han  var  ikke  desmindre  bestandig 
velset  af  Kong  Erik,  der  vidste,  at  han  i 
ham  ejede  en  af  sine  bedste  og  paalide- 
ligste  Mænd,  der  ingen  Sinde  svigtede,  hvor 
det  gjaldt.  — 

Det  trak  ellers  svært  i  Langdrag  med 
Løftet,  der  var  givet  Valdemar  Birgersøn; 
Erik  var,  naar  det  kom  til  Stykket,  dog 
ikke  rigtig  vel  til  Mode  ved  at  gøre  sig  den 
mægtige  Ladelaas  til  Fjende,  og  vedblev  at 
trække  Tiden  ud.  Næsten  et  helt  Aar  havde 
Valdemar  og  hans  Dronning  med  deres 
Følge  nu  gæstet  Danmark,  saa  gjordes  der 
omsider  af  den  danske  Hær  et  Indfald  gen- 
nem de  skaanske  Provinser  ind  i  Sverrig, 
men  det  førte  ikke  til  noget  andet  end 
Plyndring  og  Rov,  og  Magnus  tvang  Valde- 
mar til  at  vende  tilbage  til  Danmark  med 
uforrettet  Sag.  Han  kunde  have  ladet  sig 
nøje  med  den  Del  af  Riget  der  var  bleven 
levnet  ham,  erklærede  Magnus,  nu  havde 
han  ved  sin  egen  troløse  Opførsel  selv  for- 

spildt  Pletten  ogsaa  til  denne  Del,  og  var  nu 
for  stedse  udelukket  fra  Tronen. 

Dog  gjorde  Valdemar,  hvis  ustadige  Sind 
ikke  lod  ham  have  Ro,  efter  et  halvt  Aars 
Tids  Forløb  atter  et  Par  afmægtige  Forsøg 
paa  at  vinde  Higet  tilbage,  men  med  Hjæl- 
pen fra  dansk  Side  var  det  ude,  for  Mag- 
nus Ladelaas  havde  vundet  Erik  ved  nye 
Løfter  og  ved  at  udbetale  ham  en  Del  af 
den  Sum,  han  var  ham  skyldig,  og  de 
tvende  Konger  havde  sluttet  Fred  og  Forlig 
og  beseglet  det  ved  at  aftale  et  Ægteskab 
mellem  Dankongens  Søn,  den  lille  Prins 
Erik  og  Magnus'  lille  Datter  Ingeborg,  saa 
ethvert  Haab  var  nu  ude  for  den  afsatte 
Konge. 

Sin  Trøst  fandt  han  i  en  ny  Frilles  Arme. 

Jomfru  Kirstina,  en  skaansk  Adelskvinde, 
havde  han  ført  med  sig  fra  sit  sidste  mis- 
lykkede Tog,  og  hun,  ikke  hans  Ægtehustru, 
fulgte  ham,  da  han  sidste  Gang  drog  bort 
fra  Danmark.  Men  Dronning  Sofie,  der  blev 
tilbage  hos  sine  Frænder,  svækket  af  Kum- 
mer og  Sygdom,  saa'  ingen  Sinde  sin  uvær- 
dig Ægteherre  mere,  for  nogen  Tid  efter, 
da  han  havde  været  uforsigtig  nok  til  atter 
at  begive  sig  til  Sverrig,  lod  hans  Broder 
ham  gribe  og  sætte  i  Fængsel  paa  Nykøping 
Slot,  hvor  han  forblev,  skønt  i  et  mildt 
Fangenskab,  indtil  sin  Død  1302.   Og  heller 

ikke  sine  Børn  fik  den  haardt  prøvede 
Kvinde  mere  at  se,  den  ældste  maatte  dele 
Faderens  Fangenskab,  den  anden  døde  i 
Norge,  just  paa  samme  Tid  som  der  indtraf 
Budskab  om,  at  Agnes  Eriksdatter  var  sovet 
hen  i  det  Kloster  i  Skaane,  hvor  hun  havde 
henlevet  de  sidste  Par  Aar,  æret  og  elsket 
for  sin  Fromhed  og  Gudsfrygt,  og  forsonet 
med  den  Kirke,  som  hun  engang  havde 
krænket. 

„Hun  var  den  sidstfødte  af  os,"  sukkede 
Sofie,  „og  først  kaldtes  hun  bort!  Monne 
Gud  Herren  ej  forbarmer  sig,  atjegvorder 
den  næste?" 


Ridder  Lave  Jonsøn  stod  ude  paa  Dæm- 
ningen ved  sin  Gaard  og  saa'  paa  Folkene, 
der  udbedrede  nogle  Steder,  hvor  Jorden 
var  skreden,  og  lagde  en  ny  Kampestens 
Sætning  paa  begge  Sider. 

Der  var  Travlhed  baade  ude  og  inde,  for 
han  havde  nu  omsider  gjort  Alvor  af  at 
kaare  sig  en  Brud  og  havde  fæstet  en  Ung- 
mø, Jomfru  Eline  af  Slægten  Blaa.  der  om 
føje  Tid  skulde  drage  ind  paa  Borgen  som 
Husfrue. 

Sælsomt  nok  var  det  at  tænke  paa,  syn- 
tes han,  hun  var  saa  fager  og  fin,  end  i 
sin  Ungdoms  Vaar,   og   han  ældre  og  vejr- 

bidt,  knarvorn  og  kedsommelig,  men  det 
var,  som  om  hun  bragte  Solskin  med  sig 
og  som  om  der  lagde  sig  Glæde  og  nye 
Forhaabninger  over  hans  Liv  ved  hende; 
Aarene  han  havde  spildt  fik  han  vel  med 
Guds  Hjælp  indhente  igen.  Saa  var  han  da 
nu  paa  Færde  alle  Vegne,  selv  i  Fadebur 
og  Kælder,  i  Lo  og  Lade,  meget  var  der  at 
udbedre  og  forandre,  for  alt  var  gaaet 
som  det  bedst  kunde,  selv  havde  han  jo 
kun  været  saare  lidet  til  Huse. 

„Naa  Bent,  hvad  bringer  Du?"  spurgte 
han  den  gamle  Vaabensvend,  som  nærmede 
sig. 

„En  liden  Bondedreng  bragte  dette  Brev- 
skab, strenge  Hr.  Ridder,  han  havde  faaet 
det  til  Besørgelse  af  en  Fisker,  og  det  havde 
Hastværk,  sagde  han." 

Lave  greb  Pergamentsbladet,  men  da  han 
havde  saare  ondt  ved  at  tyde  Skrift,  voldte 
det  ham  en  Del  Besvær  at  læse  det,  skønt 
det  kun  var  nogle  faa  Ord,  det  indeholdt. 
Men  da  han  havde  forstaaet,  hvad  det 
gjaldt,  fo'r  Blodet  ham  til  Hovedet  — 

„Guds  hellige  Død  og  Pine,  jeg  maa  af 
Sted  saa  fort  som  mulig  —  Bent,  lad  sadle 
vore  Heste,  Du  kan  følge  med  —  eller  lad 
heller  Martin,  han  er  yngre  og  raskere  og 
jeg  har  Hastværk,  det  er  kanske  et  Menne- 

skeliv  det  gælder  —  en  syg  er  det,  som 
kalder  mig  — " 

„Hvad  nu  —  Kvældsmaden  skulde  En  vel 
have  Forlov  at  æde  forst,"  brummede  den 
gamle. 

Nogle  Timer  senere  drog  Ridder  Lave  og 
hans  Svend  af  Sted. 

Det  begyndte  at  dunkle,  Regnen  piskede 
ned  og  Blæsten  hvinede  og  peb  i  de  blad- 
løse Træer.  Men  det  kymrede  ikke  Lave, 
for  det  Budskab  han  nys  havde  faaet  var 
et  saadant,  at  intet  vilde  have  holdt  ham 
tilbage,  selv  om  Himmel  og  Jord  havde 
staaet  i  ét,  og  af  Sted  gik  det  da  i  susende 
Galop,  saa  at  Svenden  havde  ondt  ved  at 
følge  ham. 

„Hvorhen  gælder  Farten,  strenge  Hr. 
Ridder?"  havde  Svenden  dristet  sig  til  at 
spørge.  Og  Svaret  havde  lydt:  Til  Skaane.  — 


XV. 

Paa  Fogedgaarden  Abo  i  Malmøhus  Len 
sad  ud  paa  Eftermiddagen  den  næste  Dag 
en  Kvinde  i  en  af  de  rummelige,  men  lav- 
loftede Stuer. 

Hun  sad  i  en  flettet  Halmstol  mellem 
Væggen  og  Ildstedet,  og  var  stablet  op  med 
Puder  og  Hynder  og  indhyllet  i  et  Skind- 
tæppe, der  skjulte  hendes  afmagrede  Skik- 
kelse; Ansigtet  var  voksblegt  og  Kinderne 
hule,  og  hun  stirrede  frem  for  sig  med  et 
Par  matte,  feberhede  Øjne,  en  Gang  imellem 
strøg  hun  sig  med  en  mager,  rystende  Haand 
hen  over  Panden  og  Haaret,  der  var  yppigt 
og  svært  men  stærkt  isprængt  med  graat, 
og  sammenholdtes  oppe  paa  Hovedet  af  et 
Silkenet. 

At  det  ingen  Almueskvinde  var  saas  let, 
selv  om  ikke  en  maarbræmmet  Kaabe  og 
en  fin,  dunkelblaa  Sindalkjortel,  der  hang 
paa  Væggen,   og   en  guldbeslaaet  Bønnebog 

samt  nogle  Smykker,  der  laa  paa  Skiven 
foran  hende,  havde  antydet  det. 

Og  dog  vilde  sikkert  ingen  i  hende  have 
genkendt  Kongedatteren,  den  skønne  Jom- 
fru Jutta  af  Danmarks  Land! 

En  lang  og  tung  Pilegrimsvandring  havde 
hendes  Liv  været  fra  hin  Dag,  da  hun  havde 
revet  sig  les  af  sin  Elskers  Arme,  og  bag- 
efter halvt  mod  sin  Vilje  og  i  bevidstløs 
Tilstand  var  bleven  bortført  fra  Ramunda- 
boda. 

Hvo  var  han,  som  paa  sin  Ganger  førte 
hende  bort  fra  Forsmædelsen  og  Faren  og 
bragte  hende  i  Sikkerhed  til  Lagmandens 
Gaard,  hvor  hun  fødte  sit  Barn  og  hvor 
hun  siden  forblev  i  Maaneder  og  Aar,  uan- 
tastet og  forglemt  som  det  lod,  indtil  Haan 
og  Foragt,  og  det  Skarn  og  Smuds  der 
kastedes  paa  Valdemar  Birgersøns  Frille, 
da  det  opdagedes  hvo  hun  var,  atter  for- 
drev hende  fra  hendes  Tilflugtssted? 

Forst  længe  efter  skulde  hun  erfare  det. 
endog  en  Røst  i  hendes  Indre  vel  maatte 
have  sagt  hende  det,  og  nu,  mange  Aar 
derefter,  da  hun  har  døjet  Fangenskab  og 
Lidelse  og  Døden  har  sat  sit  Mærke  paa 
hende,  nu  har  hun  skikket  ham  Bud,  at  han 
faar  komme,  og  sidder  her  i  Aftenskum- 
ringen og  venter  paa  ham. 

Sidder    og   venter   mens    Solen  daler  bag 

den  lille  Birkelund  og  dens  sidste  Straaler 
spiller  paa  Indsøens  blanke  Flade.  Stille  og 
tyst  er  det  omkring  hende  i  den  trange 
Stue,  hvor  hendes  Pige  er  i  Færd  med  at 
tilberede  hendes  Aftendrik 

Vil  han  komme?  Har  han  faaet  Bud- 
skabet hun  skikkede  ham,  og  vil  han 
efterkomme  hendes  Begæring? 

Det  er  Tiden  nu,  at  han  kan  være  her  — 
ja  —  hørte  Du  noget,  Ingrid?  Hovslag  af 
Heste  hist  ude  paa  Vejen? 

T^a  —  —  ja.  Rødmen  farver  for  et  Øje- 
blik hendes  gustne  Kind  og  hun  retter  sig 
lidt  i  Sædet,  stirrer  hen  imod  Døren  — 

Og  saa  mødes  de  da  atter  Ansigt  til  An- 
sigt de  tvende  —  Jutta  Eriksdatter  og 
Lave  Jonsøn. 

Hun  ser  paa  den  lavstammede,  kraftige 
Mand  med  det  brede,  rødsprængte  Ansigt 
og  de  lyse  Øjne,  der  vidt  opspilede  er  hæf- 
tede paa  hende,  og  hun  kender  ham  næppe. 
Og  han  —  ja  vel  maa  han  stirre  og  undres 
—  er  denne  udtærede,  døende  Kvinde  den 
fagre  Jutta,  der  i  sin  Stolthed  og  sit  Over- 
mod mente,  at  hun  kunde  tage  Kampen  op 
med  den  ganske  Verden? 

Han  staar  og  har  bestandig  ikke  et  Ord 
at  sige,  det  er  som  om  der  stiger  noget  op 
i  hans  Hals,  der  vil  kvæle  ham. 

Saa  rækker  hun  omsider  Haanden  frem  — : 

„I  have  Hjertens  Tak,  Lave  Jonsøn,  at  I 
kom!  Ej  har  jeg  forskyldt,  at  I  viste  mig 
den  Godhed,  men  ej  kendte  jeg  i  min  Nød 
og  Vaande  nogen  anden  at  skikke  Bud  til 
end  eder." 

Hans  dybe  Røst  er  hæs  og  underlig  haard, 
da  han  fremstammer  sit  Svar:  „Begribelig- 
vis —  I  gjorde  Ret  deri,  om  jeg  ellers  kan 
gøre  noget  for  eder  —  endog  jeg  næppe  véd 
hvordan  — " 

„Visselig  maa  I  sige  det,  I  som  alt  har 
gjort  saa  meget!  Ej  ventede  I  og  tog  min 
Tak,  da  I  havde  ført  mig  til  Lagmandens 
Gaard  og  frelst  mig  af  Fjendehaand,  dog 
vidste  jeg,  at  det  maatte  være  eder!" 

„Kun  ringe  Held  bragte  den  Fart  eder; 
jeg  mente  dog,  at  der  var  I  vel  forvaret  — " 

„Jeg  var  saa,  der  vistes  mig  al  Ære  og 
Hæder  som  højbaaren  Gæst,  indtil  det 
spurgtes,  at  Lagmanden  husede  den  band- 
lyste Nonne,  Valdemar  Birgersøns  Slegfred! 
Da  fornam  jeg,  at  der  hviskedes  om  mig  i 
hver  en  Vraa,  onde  Øjne  fulgte  mig,  det 
var  som  kendte  jeg  mit  Hjerte  gennem- 
stunget  af  skarpe  Sværd  for  hvert  Haans- 
ord  jeg  hørte,  og  saa  til  Slut  drog  jeg  bort 
derfra.  Jeg  tænkte  jeg  kunde  naa  af  Lande, 
bort,  langt  bort,  en  Pilegrimsfærd  til  det 
hellige  Land,  men  ej  skulde  det  være  saa  — " 
Og   i   afbrudte  Ord   fortæller  hun   om  sin 

Færd,  hvorlunde  hun  blev  syg  og  ej  kom 
videre  end  til  Skaane,  hvor  hun  i  Herberget 
ved  Malmo  lik  Lejlighed  til  at  frelse  Val- 
demar Birgersøns  Liv,  men  derefter  blev 
taget  til  Fange  af  Kong  Magnus'  Mænd  paa 
Ebbe  Ulfsøns  Gaard  og  ført  til  Laholm, 
hvorhen  de  ogsaa  bragte  hendes  Søn;  hvor- 
lunde hun  nu  omsider  tillige  med  denne*) 
atter  har  sin  Frihed  og  nyder  Kaar,  der 
nogenlunde  anstaar  hendes  høje  Byrd,  og 
om  den  lange  tærende  Sot,  der  snart  vil 
ende  med  Døden  — 

Om  sin  Anger  taler  hun  —  om  de  mange 
Kampe  hun  har  stridt 

Det  er  som  et  Skriftemaal  hun  aflægger, 
og  Lave,  der  andægtig  lytter  til,  forstaar  at 
det  letter  hendes  ængstede  og  forpinte 
Sind,  og  nikker  med  større  og  større  Del- 
tagelse i  sit  ærlige  Aasyn;  af  og  til  farer 
han  med  Haanden  hen  over  Øjnene,  det  er 
som  om  der  stiger  noget  fugtigt  op  i  dem. 

„Ja,"  siger  hun,  „det  var  som  om  jeg 
ikke  kunde  dø  roligt,  forinden  jeg  havde 
talt  med  eder  endnu  en  Gang,  Lave,  og 
fortroet  eder  hvad  der  laa  mig  paa  Sinde, 
samt  bedt  eder  bringe  min  Søster,  som  nu 


*)  Han  fik  i  Aarenes  Løb  flere  Forleninger  i  Sver- 
rig,  og  fra  ham  nedstammer  Slægterne  Lewen- 
haupt  og  Lejonhol'viul. 

sidder  ensom  og  forladt  nede  i  Danmark, 
min  sidste  Hilsen  og  Bøn  om  Tilgivelse  — 
den  hun  sikkert  ej  vil  nægte  mig  naar  hun 
spørger,  hvad  jeg  har  lidt  for  mit  Livs  Vild- 
farelser! Ej  er  det  let  at  stride  mod  sit 
eget  Kød  —  ak,  hvi  er  Verden  saa  skøn? 
Mig  drog  dens  rige,  brogede  Færd,  mig  drog 
Forlængsel  efter  at  smage  Elskovs  stærke 
og  søde  Magt  —  held  den,  som  ej  kender 
de  stærke,  lokkende  Drifter,  som  ej  griber 
efter  den  Lyksalighed,  der  svinder  som  en 
Lygtemand  —  — " 

„Lad  fare  at  drage  Minderne  frem/  siger 
Lave  med  dæmpet  Røst,  ..I  lade  Fortiden 
hvile. " 

„Fortiden  —  ja,  ja,  ogsaa  for  eder  rum- 
mer den  Bitterhed !  Ak,  Lave  Jonsøn,  I  sige 
mig  for  vist,  at  I  intet  Nag  længer  bærer 
til  den  arme  Jutta,  og  at  I  vil  lade  en  Messe 
læse  for  mig,  naar  jeg  nu  snart  er  vandret 
heden,  paa  det  at  min  Sjæl  snarlig  maa 
fries  af  Skærsildens  Luer  og  gange  ind  til 
Paradisets  Glæde?" 

Og  Lave  sværger  højtideligt,  som  svor 
han  paa  Evangeliebogen,  og  for  sidste  Gang 
ser  han  et  Smil  fare  hen  over  det  udtærede 
Aasyn,  og  hører  den  matte  Røst  tilhviske 
ham  en  Tak  — 

I  var  mig  tro  —  var  mig  en  sand  Ven  til 
det  sidste,  jeg  vidste  det  jo,"  siger  hun. 

Lave  tier  —  han  tænker  paa  sin  unge 
Fæstemø  derhjemme  —  Krist  signe  hende 
og  bevare  hende  for  alt  ondt,  ingen  Sinde 
skal  han  med  sin  gode  Vilje  volde  hende 
Sorg  og  Drovelse,  nej,  nej  —  intet  skal 
hun  vide  om,  hvad  der  engang  var  — 
skærme  og  vogte  hende  skal  han  af  yderste 
Evne  —  — 

Endnu  en  Stund  dvæler  han  hos  den 
døende  Kongedatter,  og  det  er  som  om  der 
lægger  sig  en  stille,  højtidsfuld  Fred  over 
den.  En  liden  Fugl  synger  udenfor  i  Bu- 
skene, Solens  allersidste  Straaler  lyser  ind 
i  Kammeret  med  sit  varme,  gyldne  Skær 
endnu  en  Gang  drømmer  Jutta  sig  tilbage 
til  sin  Ungdoms  første  Aar,  det  er  for 
hende,  som  om  hun  atter  gik  i  Abildgaarden 
i  Roskild  og  aandede  Blomsternes  søde 
Duft,  vuggende  sig  i  lyse  Forhaabninger 
om  den  Højhed  og  Glans  og  al  den  rige 
Lykke  Livet  skal  bringe  hende  —  det  er 
som  om  hun  maa  stirre  sig  blind  i  Solens 
blændende  Straaleglans  —  did  op  mod 
Lyset  —  Herligheden 

Men  den  næste  Morgen,  da  Lave  Jonsøn 
atter  drager  bort,  har  Jutta  Eriksdatter  ud- 
stridt Livets  Kamp,  og  han  kan  bringe 
Meddelelsen  om  hendes  Død  til  hendes 
Frænder  i  Danmark,  der  kun  lidet  kymrer 

sig    derom,   og   til    den   Søster,    der  længst 
har  lært  at  glemme  og  tilgive. 

Tilbage  sad  den  Frue  saa  sorrigfuld. 
Al  hendes  Glæde  var  lagt  under  Muld. 


Ikke  fulde  to  Aar  overlevede  Dronning 
Sofie  sin  Søster. 

Samme  Aar,  1286,  da  Erik  Glipping  maatte 
lade  sit  Liv  i  Finnerup  Lade,  fandt  ogsaa 
hun  omsider  den  Fred,  hun  alt  længe  havde 
sukket  efter;  dog  spurgtes  kun  lidet  om 
hendes  sidste  Dage,  og  i  al  Stilhed  blev 
hun  jordet  i  sit  Fødelands  Jord. 

Men  i  Norge  sad  stolt  Ingeborg,  den  myn- 
dige Frue,  og  styrede  for  sin  Søn,  den  unge 
Kong  Erik,  som  alle  sine  Dage  vedblev  at 
gaa  i  hendes  Ledebaand.  Magtsyg  kaldtes 
hun  af  Norges  Stormænd  og  Gejstligheden, 
og  hendes  Søn  kaldte  de  .Præstehaderen"; 
med  Danmark  laa  hun  stadig  i  Kiv  om  sin 
ubetalte  Medgift,  og  Kongemorderne  fra 
Finnerup  Lade  søgte  og  fandt  Tilflugt  i 
Norge;  men  Krigen,  der  brod  løs  under 
hendes  Sønner,  af  hvilke  Hakon  rimeligvis 
efter  Tilskyndelse  af  hende  en  Tid  mente, 
at  han  nok  med  en  vis  Ret  kunde  strække 
Haanden  ud  efter  sin  myrdede  Morfaders 
Krone,  den  oplevede  hun  ikke. 


191 

Kun  lidt  over  fem  og  fyrretyve  Aar  gam- 
mel døde  Dronning  Ingeborg,  savnet  og 
begrædt  men  ogsaa  hadet  og  frygtet  af 
mange,  der  i  hende  kun  saa'  en  alt  for 
herskesyg  og  bydende  Aand  —  hun,  den 
sidste  af  Krik  Plovpennings  fire  Døtre,  og 
den  eneste  af  dem,  om  hvem  det  vel  kunde 
siges:  at  for  hende  Lykkens  Gnldtærning 
randt! 

Dog  fik  ogsaa  hun  trange  Dage  at  for- 
nemme, mest  i  hendes  sidste  Leveaar,  da 
Sønnerne  ej  kunde  forliges,  men  den  stærke 
Hakon  truede  med  at  tage  hele  Magten. 
Plettet  blev  ogsaa  hendes  Minde  i  Dan- 
marks Krønike  for  det  Sindelag  hun  viste 
mod  det  Land,  der  havde  fostret  hende,  og 
ikke  altid  lige  blid  faldt  Dommen  over 
hende  ud;  men  for  det  norske  Folk  stod 
hun  fremdeles  som  den  fredsæle  Magnus 
Lagabøters  højsindede  Dronning  og  den 
svage  Eriks  viljestærke  Moder,  og  i  Sagnet 
levede  i  lange  Tider  hendes  Navn,  om  hvem 
det  engang  i  Fryd  og  Jubel  hed: 

Den   Jomfru   hun   kom   fra    Danmarks   Land. 

Konning  Kriks  Datter  den  væne, 

Og   Magnus   han   favner  sin    Brud   paa  Stand. 

Krist  signe  de  unge  Ædlinge  to  — 

Men  (nul    for  Lykken  mon  raade. 

